
Lietuvos ir jos pakraščių pagrindinis (podiluvinis) 
reljefas (su žemėlapiu). 
Lietuvos geologijos keletas morfologinių bruožų. 
Begleitworte zur Untergrundskarte Litauens und Grenzgebieten. 
J. Dalinkevičius, 
Kaunas, Universitetas. 

Netikslu būtų tvirtinti, jog prieš karą iš tos medžiagos, kurią mūsų 
krašto gyvenimas teikė, nebuvo galima pasinaudoti Lietuvos žemės gel- 
mėms pažinti. Buvo ir tyrinėta, ir gręžta, tačiau praeity nebuvus nei 
geologinės įstaigos, kuriai būtų rūpėjęs mūsų krašto gelmių pažinimo rei- 
kalas, nei šiaip asmenų, kurie plačiu užsimojimu būtų rūpinęsi gręžinių 
davinius stropiai ir sistemingai surinkt, juos sutvarkyt ir paskelbt spau- 
doje, žymi tos medžiagos dalis visai žuvo, o išlikusioji turi sporadinio po- 
būdžio, su trūkumais, nesutvarkyta, dažnai net reikalinga patikrint; fakti- 
nos medžiagos — kolekcijų ir gręžinių pavyzdžių—iš praeities visai nepa- 
veldėjome. Pavyzdžiui, žinoma, jog vandens gavimo reikalams atskirų gy- 
ventojų, mūsų miestų ir miestelių valdybų, dvarų ir pramonės įmonių 
savininkų, pieninių, geležinkelių, plentų bei vandens kelių valdybų ir karo 
žinybų buvo daryta ne vienas šimtas gręžinių, kurie galėtų būti panaudoti 
geologiniams tikslams. Pav., pasak Balinskio ir Kašarausko, jau 
1818—1825 metais mūsų mineralinių šaltinių rajone Lechnickis gręžęs 
iki 66 m druskai surasti; 1870—1880 metais buvę tyrinėti Biržų-Pasvalio 
gipsai ir gręžta iki 84 m ties Rupeikių kaimu netoli Biržų. 19003— 1904 
metais antrą kartą tyrinėjant Dubysos-Ventos vandens. kelią, geologas 
Viskantas darė tyrinėjimus su gręžimais, iš kurių 76 tenka Lietuvos 
teritorijai L Plačiau panaudoję prieš karą, o taip pat ir karo metu darytų 
gręžinių bei tyrinėjimų davinius, mes turėtumėm jau nemažą supratimą apie 
mūsų krašto gelmes. Tačiau negalima neigti reikšmės ir išlikusios, nors 
ir nesutvarkytos medžiagos, kadangi daug lėšų reikalaująs geologinių tyrinė- 
jimų ir gręžimo darbų ekvivalentinio kiekio pakartojimas bent artimoj 
ateity nebus galimas. Todėl ir tenka daryti pastangų kiek galima daugiau 
panaudoti seną medžiagą gelmių pažinimo tikslams. Tuo atveju stropus 
susipažinimas su geologinėmis atodangomis ne tik padeda tam darbui, 
bet virsta būtina sąlyga, be kurios yra neįmanomos jokios išvados krašto 
geologijos strukturai pažinti. : 

Kalbamoji gręžinių medžiaga, nors ir papildyta kiek galima atodangų 
tyrinėjimais, negali, žinoma, visai atstoti tyrinėjimų, specialiai daromų krašto 
gelmėms tirti. Surinktieji daviniai apie senus gręžinius dažniausiai nieko 
nepasako apie praktiškąją mūsų gelmių vertę. Jie tik duoda supratimą apie 
diluvinių sąnašų storį ir padeda orientuotis dėliai bendrų krašto stratigra- 
finių sąlygų. Šių gręžinių pjūviuose atskirti aluvines ir diluvines sąnašas 
nuo pagrindinių sluoksnių dažniausia nesunku ir palyginamai tik retkarčiais 
tenka abejoti dėl šių skirtingų padermių ribos. Sunkiau yra iššifruoti pa- 
grindinių sluoksnių priderėjimą tai arba kitai geologinei sistemai, nes, kaip 


„1 Prof. S. Kolupailo s pastangomis gautos Dubysos-Ventos vandens kelio tyri- 
nėjimų medžiagos geologinė dalis numatoma, išvertus, greitu laiku atspausdinti „Technikoje“. 


146 J. Dalinkevičius: Lietuvos ir jos pakraščių pagrindinis reljefas. 


žinoma, mūsų nedidelė šalis pasižymi jų gausumu: pas mus jau į paviršių 
išeina Devonas, Permis, Permis-Trias, Jura, Kreida ir Terciaras. Tuose 
gręžiniuose, bendrai ėmus, nesunku atskirti tik Mesozoją nuo Paleozojo; 
tikslesnės ribos (kontaktai) tarp atskirų sistemų pas mus tuo tarpu maža 
dar tyrinėtos. Tačiau neretai duodasi išvesti kaimynių gręžinių atskirų 
sluoksnių korelacijos ir tokiu būdu gauname pamato spręst ir apie pagrin- 
dinių sluoksnių tektoniką. 

Senų gręžinių medžiaga stratigrafiniams reikalams mano jau pirmiau 
truputį paliesta!; tąja pačia medžiaga pasiremdamas, šiame straipsny darau 
morfologinio pobūdžio subendrinimą, kad paaiškėtų mūsų podiluvinio, — 
t. y. diluvijaus apačioje esamų pagrindinių padermių — paviršiaus bendri 
topografiniai bruožai. Nusivokti apie šį paviršių yra svarbu įr teoriškais 
ir praktikos sumetimais. 

Kaip žinoma, ledynų sąnašos padengia visą mūsų ir artimiausiųjų kai- 
mynų kraštus; ir jei norima gauti, pav., didesnius artezinio vandens kiekius 
arba ištirti praktišką pagrindinių sluoksnių vertę, reikalinga prasimušti per 
tą sąnašų dangą. Sios dangos storis yra nepastovus, vietomis gan didelis; 
tikslui atsiekti ši danga dažnai brangia kaina reikia perkirsti. Todėl galimu- 
mas iš anksto bent apytikriai numatyti ledynų sąnašų storį praktikams tu- 
ri didelės reikšmės?. 

Visi mūsų spėliojimai ir viltys kai dėl naudingų iškasenų spiečiasi 
aplink paslėptus nuo tyrinėtojų akies pagrindinius sluoksnius. Ledynams 
prašliaužus, tų sluoksnių paviršius pasidarė smarkiai išraižytas tokiomis 
kryptimis, kurios neabejotinai pareina nuo bendro ledynų slinkimo krypčių 
tam tikrais apledėjimo laikotarpiais; todėl pagrindinių sluoksnių reljefo nu- 
statymas turi svarbios reikšmės zeologui, kuris, tirdamas naudingas pad<r- 
mes, k. a, kreidą, kalkes, fosforitus, susiduria su kalbamuoju paviršium, 
kaipo su tų padermių kiekį apribojančiu veiksniu. Pagrindinio paviršiaus 
išaiškinimas sudaro vieną svarbiausių detalaus ir sistemingo geologinio 
tyrinėjimo uždavinių. Tas paviršius svarbus yra ir geologiniam kartiravi- 
mui, nes geologinis (ne geognostinis, pedologinis) žemėlapis mūsų sąlygo- 
se atvaizduoja ne šio mūsų mindžiojamojo, vadinamojo dienos šviesos 
reljefo geologinius davinius, bet to podiluvinio paviršiaus, kurio topogra- 
tinės formos yra visai savarankiškos arba turinčios tik labai sudėtingus, 
dažnai visai neaiškius ryšius su dienos reljefo reiškiniais ir formomis. - Po- 
diluvinio paviršiaus tyrimas taip pat yra svarbus ir diluvijaus studijoms, 
kaipo viena priemonių tobulai pažint mūsų kraštą liečiančius ledlaikio 
poveikius, ypačiai ledynų slinkimo kriptims nustatytė. : 

. Kalbant apie reljefus, surištus su diluvijum ir jų orografiją, mes netu- 
rime pamiršti, jog kiekvienam ledlaikio ir poledžio „momentui“ atatiko tam 


! Dalinkevičius, J., Nauji bruožai apie šiaurinės Lietuvos ir Kuršo geologiją 
ir jų ryšiai su vidurine Lietuva. Su geologiniu žemėlapiu, protiliais ir 15 atvaizdų šalią 
teksto. Kosmos 1928, 339 —366. “ 

2 Pavyzdžiui, 1929 metais viena užsienių tirma, apsiėmusi atlikti gręžinius Zemai- 
tijoj, labai apsiriko, kuomet dėl sąnašų storio ji buvo priversta gilintis žymiai daugiau, 
negu kad ji spėliojo, neatsižvelgdama į hipsometrinius kalbamojo paviršiaus davinius. 

3 Viena sunkiausiųjų diluvijaus problemų, būtent, įvairių ledynų. padermių strati- 
grafiška paralelizacija, tiksliau duodasi išspręsti tik nustačius ledynų judėjimo kryptis. 


J. Dalinkevičius: Lietuvos ir jos pakraščių pagrindinis reljefas. 147 


tikras ir topografinis paviršius ir jog kalbamojo podiluvinio, — t. y. diluvi- 
jaus apačioje esamo reljefo sąvoka, ir priešdiluvinio, — t. y. prieš led- 
laikį buvusio reljefo sąvoka nėra identiškos, nors, pav., vokiečių geologi- 
nėj literaturoj terminai „vordiluviale, praeglaciale Untergrund“ vartojami 
kaip tik diluvijaus apačioje esamo reljefo prasme. 

Prieš pat ledlaikį buvęs reljefas yra ledynų tiek apardytas, jog jo re- 
konstrukcija, nors ir bendrais bruožais, yra be galo apsunkinta. Tik atski- 
romis vietomis — pleikėmis — užsilikę aukštesniųjų stratigrafinių horizon- 
tų buvimo „liudininkai“, antai, terciariniai Sambijos gintaro sluoksniai, rodo, 
kaip giliai vyko Plioceno pabaigoje susidariusiojo reljefo ardymo procesai 
ir kad Terciaro padermėmis, matyt, buvo plačiai padengti mūsų ir kaimynų 
kraštai. Gal ne per vieną šimtą tūkstančių metų, kiek truko ledlaikis, dė- 
liai ledynų ir smarkių vandenų judėjimo, šių visų kraštų vaizdai, vadinasi 
ir reljefas, keitėsi labai dažnai. Ledlaikio upių tekėjimo kryptys buvo labai 
nepastovios ir dabartiniu momentu jos duodasi apytikriai susekamos tik 
didžiojo ir vėlybojo suledėjimų periferijose, pav., Elbos upė, Nemuno aukš- 


„ tupis. O visas šių dienų Lietuvos kraštovaizdis yra vėlybojo ledlaikio ir 


poledžio padarinys; todėl mūsų upių tekmių paskutinio keitimosi priežasties 
reikia ieškoti reljefe, susidariusiame paskutiniams ledynams regresuojant, ir 
epirogeniniuose procesuose, dėliai kurių net keletą kartų keitėsi Baltijos 
jūrių režimas. . 

Reikia pažymėti, jog literaturoje apie diluvijų tik paskutiniais laikais 
pastebimas aiškus podiluvinio reljefo klausimo iškėlimas. Ir suprantama 
kodėl. Topografiniam paviršiui tiksliau atvaizduoti reikalinga visų pirma 
pažymėti reljefo takoskiras ir slėnių kryptis. Tuo būdu yra gaunamas ir 
tikrovei artimesnis žemėlapis ir, — kas yra svarbu jį sudarant, — galima 
apsieiti palyginamai su nedideliu taškų kiekiu reljefui apibūdint. Ogi tu- 
rint reikalo su reljefu, kurį sudaro posąnašinės pagrindo padermės, žino- 
ma, taip pasielgti negalima, nes betarpiškai nematomos nei „takoskirų“, nei 
„Slėnių“ kryptys. Vienintelis būdas tobulesniam to paviršiaus vaizdui gau- 
ti, lieka taškų, t. y. gręžinių ir atodangų gausumas. Dabartiniu metu, 
kuomet gręžinių ir ištirtų atodangų skaičiai yra gerokai padidėję, ir vokiečių ir 
lenkų geologinėj literaturoj randame darbų !), kur pagrindinis reljetas 
jau mėginamas atvaizduoti isohipsių pagalba. Tuo atžvilgiu mums yra įdo- 
mus Samsonowicz'iaus ir Lewinski'o darbas, prie kurio pridė- 
tas Lenkijos ir dalies Lietuvos, Prūsijos ir Gudijos podiluvinio reljefo 
žemėlapis su isohipsėmis per 50 metrų. Dėl šio žemėlapio reikia pastebėti, 
jog toje dalyje, kuri, kaipo betarpiškas Rytprūsių žemių tesinys, liečia 
Suvalkų kraštą, jis yra visai priimtinas, ir tik arčiau Nemuno linijos šių 
autorių nurodomos isohipsės reikalingos nežymių pataisų. Kiek daugiau 
taisytinos atrodo isohipsės Vilniaus kraštui, nes prieinant prie jo iš dau- 


1 Jentzsch, A., Der Vordiluviale Untergrund des Nordostdeutschen Flachlan- 
des. Jahrb. d. Kėn. Preuss. Geol. Landst. 1899 ir 1913. 

Tornguist, A. Geologie von Ostpreussen. Berlin. 1910. 

Lewinski, J. i Samsonowicz, J., Uksztaliowanie powierzchni, sktad i struk- 
tura podtoža dyluwium  wschodniej częšci Nižu DPėlnocno-Europejskiego. Prace Tow. 
Nauk. Warsz. Nr. 31, 1918. 

W ahnschaife-Schucht, Geologie und Oberflichengestaltiung des Norddeut- 
schen Flachlandes. Stuttgart, 1921, 

giau tyrinėtų žiemių, negu pietų šono, gaunami vis delto skirtingi duome- 
nys. Gautą skirtumą, manau, reikia aiškint tuo, jog sakytieji geologai nepa- 
lietė kitų Lietuvos plotų. Tokiu būdu Suvalkų ir Vilniaus krašto isohipsės 
atsidūrė žemėlapio pakrašty ir liko „nesuvestos“, kitaip sakant, neištai- 
sytos dėl panašių geologinių darbų stokos iš mūsų krašto. | 

Dar svarbi pastaba dėl medžiagos šio straipsnio žemėlapiui. Labai 
tikslu būtų prie šio straipsnio pridėti visų gręžinių bei atodangų pjūvius 
su aprašymais. Tačiau vargiai tai turėtų prasmės mūsų sąlygose, kuomet 
svarbiausioji sena gręžinių medžiaga jau prof. Pr. Jodelės yra paskelbta 
lietuvių geologinėj literaturoje!, visi suinteresuoti asmenys ten ras gręži- 
nių pjūvius. Man tik teko dėti pastangų išaiškinti gręžinių vietas, ypač jų 
padėtis normalaus nulio (NN), t. y. Baltijos jūrių paviršiaus atžvilgiu, 0 taip 
pat ir nustatyti kontaktus tarp diluvijaus ir tų gręžinių pagrindinių pader- 
mių. Kontaktų hipsometrinės žymės pažymėtos tiesiog žemėlapy. Apie 
svarbiausias Lietuvos geologijai naujas atodangas mano jau buvo rašyta 
bendrais bruožais aukščiau minėtame straipsny. 

Pradedant apžvalgą iš vakarų, t. y. nuo Suvalkų šono, reikia pastebėti, 
jog daugiausia medžiagos apie šio krašto pagrindinius sluoksnius ir jų reljefą 
spręsti duoda gausingi Rytprūsių gręžiniai. Jų daviniais gaunama, jog Rytprū- 
siuose esama tik dviejų vadinamų cokolių (Sockeln), t. y. virš NN kylančių plotų 
iš pagrindinių sluoksnių, būtent, gintaro žemėje — Sambijoj (Samland) ir 
ties Heilsbergu. Visur kitur sutinkame apie 50 m ir daugiau gilumos Ie- 
dynų sudarytų depresijų, kurios pereina ir į Suvalkų kraštą Tai patvir- 
tina Naumiesčio, Kybartų, Mariampolės ir kitų vietų gręžiniai.  Giliausios 
iki šiol aptiktos depresijos, pasak jentzsch'o, randamos Kuršių Nerijos 
ir Nemuno žiočių (Gilijos) kryptim (maždaug 100 m žemiau NN). Tačiau 
į rytus ir pietus šis reljefas turi bendrą tendenciją kilti ir, pav., ties 
Gardinu (Miely, Galoviče, Galoveniče) jau surandamos pagrindinių sluoksnių 
atodangos, iškilusios iki -- 00 m NN. Yra pagrindinės kreidos žymių 
Birštono kilpoje, o Kauno rajone nuo Solomiankos iki Raudondvario pa- 
grindiniai slnoksniai jau daugely vietų pasirodo aukščiau NN.  Tąja pras- 
me ir Lewinski'o su Samsonowič'iu pratęstos O ir--50 m isohipsės 
podiluvinio kreidos reljefo, tačiau juo gilyn į mūsų kraštą, tuo daugiau jos 
yra taisytinos. Antai, paliai Kauną dar neaptikti pagrindiniai sluoksniai 
40 m NN aukštumoje, kaip tatai matyt kalbamųjų autorių žemėlapy. 
Kauno rajono kreida iškyla ne aukščiau, kaip -30 m o vietomis ji nusi- 
leidžia ir žemiau NN. Kaunui pagrindinio paviršiaus, kaipo vyraujančias 
aukštumas, vidutiniškai reikia laikyti esant aukštumas nuo Ą-5 iki--10 m. 

Žemiau Nevėžio įtako paliai Nemuną jau nebesutinkama kreidos ato- 
dangų iki pat Skirsnemunės-Jurbarko rajono, kur, kaip žinoma, vėl iškyla 
baltoji kreida. Už Jurbarko pagrindiniai sluoksniai vėl nusileidžia žemiau 
NN, o ties Rusne Kreidos sistemos padermės yra ledynų visai nubrauktos, 
ir po storomis aluvinėmis ir diluvinėmis sąnašomis jau eina Juros sistema. 
Baltijos pakraščiuose buvo daryta nemaža gręžinių, kurie rodo, jog iki 60—70 
ir daugiau metrų čia esama aluvinių ir diluvinių sąnašų. Jokių „cokolių“ 
su gintarine formacija neaptikta. Palangos gręžiny ir nuo šios vietos į 


1 Jodelė, Pr. prof, Geologiniai tyrinėjimai. Lietuvos geologijos daviniai. 
Kaunas 1922. EA 

žiemius po sąnašomis tiesiog eina Permio (Permiotriaco) sistemos sluoks- 
niai. Skuode, Priekulėje jie užeinami maždaug 15 m žemiau NN; ogi Tel- 
šiuose gilumoje 10—20 m aukščiau jūrių paviršiaus dar nesusekti pagrin- 
diniai sluoksniai ir tik esama kai kurių žymių, jog čia arti esama Juros 
sistemos, kurios šiaurinė riba nuo Papilės, matyt, pro Telšius, eina Palan- 
gos kryptim. Juros sistemos pietinę ribą, t. y. kontaktą su Kreidos siste- 
ma sudaro linija nuo Rusnės Lūkšto ežero kryptim. Šiai, dar Jentzsch'o 
nurodytai, ribai iki šiol nerandama prieštaravimų: ji sklandžiai mezgasi su 
mūsų Mesozojo tektonika. i 

Geologo Giedraičio nurodymais, pietinėj Zemaitijojį būtent, 
aukštuose Jūrės ir Akmenos upių krantuose nuo Pagramanties iki Taura- 
gės sutinkama, matyt, negiliai esančios apardytos kreidos daugelis žymių, 
tačiau ji į paviršių, t. y. iki 15—35 m aukščiau NN niekur neiškyla. To- 
kiu būdu ir po vidurinės Žemaitijos aukštomis morenomis nėra pamato 
laukti stambaus teigiamo reljefo iš pagrindinių sluoksnių, 0 nesant pama- 
to! nuo Raseinių šono išskirti Skirsnemunės - Jurbarko rajoną į atskirą 
cokolį, tenka jį priskirti prie ryškaus gubrio iš pagrindinių padermių, kurį 
sudaro Lietuvos šiaurių paleozoinės nuogulos. 

Sis gubris, kurio geologinėje strukturoje, palyginus su šiaurinės ir 
pietinės nuolankumos minkštomis padermėmis, vyrauja kietos uolos, dėliai 
jų atsparumo, patvariau priešinosi ledynų veikimui ir todėl sudaro lyges- 
nes, mažiau išraižytas formas, kaip kad paprastai esti minkštų padermių 
vietose. Tačiau šio gubrio orografijoj — ji nesiduoda smulkiau vaizduoja- 
ma žemėlapio skalėj-- juntama ir tektoninio poveikio, kadangi šiaurinėje 
gubrio nuolankumoj turime vietomis aiškų kritimą į žiemiųs, o pietiniame 
— į pietus, nors bendra Lietuvos žiemių tektonika yra žymiai sudėtiugesnė, 
kaip apie tai galima būtų spręst iš gubrio isohipsių. Sio gubrio žiemių 
rytus sudaro Devonas, kurs pas mus reprezentuoja seniausias paviršiuje 
pasirodančias padermes. Kitur Devonas yra padengtas Permio dolomitų, 
klinčių, mergelių, gipsų, smiltainių ir skalūnų, o Permio padermes iš pietų 
šono dengia Mesozoinės nuosėdos. Paliaiį Nevėžį Kėdainiuose, Suriškiuose 
ir toliau nuo upės Naciūnose daryti gręžiniai rodo, jog riba tarp mūsų 
Paleozojo ir Mesozojo nuo Papilės-Kuršėnų pro Šiaulių miestą gan stai- 
ga pasuka pietų linkme ir, nusileidus kiek žemiau Josvainių, eina rytų ir | 
rytų-vakarų kryptim.  Kalbamas gubris turi daug atodangų paliai Kruojos, 
Mušos, Ventos, Vadaksties, Dabikinės, Svetės, Sidabros ir kitas upes; be 
to, šiame rajone daryia nemaža gręžinių: Radvilišky, Šiauliuose, Papilė, 
Mažeikiuose, paliai Ventą ir Dubysą, Akmenėje, Jonišky, Benės stoty, Kul- 
dingoj, Mintaujoj ir kitur. Šis davinių gausumas leidžia Lietuvos šiaura- 
ryčių podiluvinį reljefą atvaizduoti žymiai tiksliau, negu kitų mūsų krašto 
vietų. Prie aukščiausiųjų šioje srity aptiktų taškų reikia suminėti Papilę 
(iki --86 m), Vegerius (--83 m), Karpėnus (į pietus nuo Vegerių) (-- 75m), 
Klykolius (--74 m), Dabikinės aukštupį (--70—--72 m), Uošę, (paliai Pa- 
kruojį) (--60 m). 

Vegerių-Pakruojo  gubris iš rytų šono yra atskirtas slėnio, kurs 
Mušos, Lėvens ir Nevėžio slėniais nuo Rygos traukiasi Kauno kryptimi. Si 


! Būtent, gręžinių Lydavėnų-Raseinių apylinkėse, kurios rodytų, jog tose vietose 


pagrindinis reljefas nusileidžia žemiau NN 

gerai žinoma dienos reljefo depresija turi atspindį ir pagrindinių sluoksnių 
reljefe.  Stebėdami šį slėnį, sutinkame pagrindinių sluoksnių aukštumųs, iš- 
kylusius iki )- 33 m NN tik kalbamojo gubrio linijoj rytų-vakarų kryptim, 
būtent, Panevėžio-Pasvalio rajone. Nuo šio rajono į žiemius ir į pietus 
aukštumai eina mažyn. Sio slėnio kilmė yra aiškiai surišta su ledynų slin- 
kimu nuo žiemių ir vaizdingai ilustruojama čia dedamame žemėlapy iš 


BEWEGUNGSRICHTUN- 
GEN DES LANDEISES 


Ledynų slinkimo kryptys (pasak Hauseno), 


Hausen'o veikalo! Iš jo matome, jog bendras ledynų judėjimas sename 
apledėjime turėjo paveikti jūrių rytų krantus, juos smarkiai denuduoti ir 
tokiu būdu „0“ isohipsę pastūmėti rytų kryptim. Nesunku pastebėti, jog Lie 
tuvos žiemių pagrindinių padermių gubrio bendra kryptis pilnai sutampa 
su ledynų šliaužimo pamatine kryptim. Tai rodo, jog kalbamasis gubris 
skyrė gretimas milžiniškų ledynų slinkimo vagas, iš kurių pietinė, matyt, 
traukėsi šių dienų Neries slėniu. Ogi Mušos—Lėvens—Nevėžio dienos 
reljefo ir pagrindinių sluoksnių reljefo depresijos yra vėlybesnės kilmės, 
būtent, jaunesniojo, vadinamojo Baltijos ledlaikio, kuomet ledynai nuo žie- 


1 Hausen., H, Materialen zur Kenntnis der Pleistozžnen Bildungen in der russi- 
schen Ostseelindern. Fennia. 34 B., Helsingiors 1913. Ę j 

mių slinko pietų linkme, ardydami senojo ledlaikio sąnašas ir Pasvalio ra- 
jone pasiektus pagrindinius gubrio sluoksnius. Todėl šių dviejų krypčių 
susikirtimo vietoj Kauno apylinkių diluvinių sąnašų vaizdas yra labai painus. 

Nuo šio slėnio į rytus podiluvinių sąnašų reljefas, matyt, turi bendrą 
tendenciją kilti. Tai mes pastebime paliai Biržus (Ą4-45 NN), Nemunėlį 
(iki--60 m), Kupiškį (--72 NN), paliai Šventąją upę nuo--50 NN Ukmer- 
gės rajone 'iki-80 m NN Indrioniškio apylinkių atodangose, Utenoje apie 
--00 NN, paliai Susėją (Aknista— Latvijoj) aukščiau 00 NN, Glubokoje 
--120 NN ir t. tt Didžioji šios teritorijos dalis yra padengta paleozoinių 
raudonų ir melsvų molių bei smėlių, matyt, analogingų su atidengtais Sven- 
tosios upės ir jos intakų krantuose. ž 

Reikia pažymėti, jog Rytų Europos platformoje, į kurią palaipsniui 
pereina ši Lietuvos teritorijos dalis, pagrindiniai sluoksniai retai teiškyla 
aukščiau, kaip 140 — 160 m NN. 

Neries slėnio vietoje, kaip aukščiau nurodyta, taip pat juntama de- 
presija pagrindiniame reljefe, tačiau jį tiksliau apibrėžti yra sunkoka. (Cia 
nesama atodangų, o iš darytų ten gręžinių, be Vilniaus artezinių šulinių, 
man težinomi tik Raudondvario (Czerwony Dwėr), Molodečnos, Jėzefowos 
ir Adampolio senieji gręžiniai. Paskutinieji trys gręžiniai padaryti 25—30 
km atokume nuo viens kito ir pasižymi tuo, jog turi panašius pjūvius 
apatinių horizontų iš rupių ir smulkių baltų kvarcinių smėlių. Šios pader- 
mės priskiriamos prie fluvioglacialo, nors dėliai didelio išsiplatinimo į žie- 
mius nuo Vilniaus pagrindinių smulkių ir rupių baltų kvarciniu smėlių 
kyla klausimas, ar tik ir čia nesama tęsinio šios smėlingos facijos, kuri 
1923—1926 metų tyrinejimais geologo Terleckio ir kitų buvo konsta- 
tuota ir Sovietų Guduose. Sią abejonę galėtų išspręsti tik gręžinių pavyz- 
džiai, bet jų nesant, tuo tarpu palieku seną gręžinių interpretaciją“. Šiame 
rajone tik iš pietų šono sutinkamos Kreidos atodangos aukštumuose dau- 
giau, kaip 120 m NN, o kiek toliau į pietus — Terciaro. Neries slėnis ir 
Nemuno aukštupis buvo tyrinėti Giedraičio, Michalski'o, Missu- 
nos irjų daviniais pagrindinis padermių reljefas čia iškyla iki---120—150 
m NN. Pažymėtina, jog pagrindinių sluoksnių atodangos sutinkamos ne 
paliai patį Nemuną, bet didokame (20 km ir daugiau) nuo upės atstume, 
kur hipsometrinės žymės, palyginus jas su Nemuno paviršium, žymiai di- 
desnės. Atrodo, lyg Nemuno aukštupis su Sčeros upe randasi trečioje iš 
eilės žymioje ledynų depresijoje. Kadangi Nemuno aukštupy buvo tik vie- 
nas, būtent, senasis, arba didysis apledėjimas, ir susidariusioji jame orogra- 
fija vėlybame ledlaiky nuo ledynų nenukentėjo, tai šioji Nemuno upės va- 
gos dalis yra neginčijamai seniausioji. Žemiau Gardino, t. y, vietose, kurios 
buvo dar paliestos velybo apledėjimo, dabartine Nemuno vaga, keisdama 
tekmės kryptis, susidarė bent keliais etapais. 

Vilniaus ir Gudų krašto pagrindinio (posąnašinio) reljefo isohipsės 
bendrais bruožais duotos Lewinski'o ir Samsonowicz'iaus; tačiau 
man atrodo, jog šiuodu autoriu tęsdamu „-100“ isohipsę nuo Gardino į 
rytus, nepabojo jų būtino pasukimo žiemių kryptim, nes Valkininkų rajone 


5 Prileidus, jog balti kvarciniai smėliai, sutikti gręžiniuose, yra pagrindiniai, „Ą-120“ 


„ depresijos isohipsė 30— 40 km pasitrauktų į žiemių vakarus. 

kreida iškyla iki J-120 ir daugiau m NN; taip pat aukščiau )-120 m NN 
surandama kreida nuo Lydos į pietvakarius ir į pietryčius ir todėl many- 
čiau, kad Lydos rajonui yra budingas kiek aukštesnis reljefas. Pagrindinės 
kreidos ir Terciaro iškilimas aukščiau 150 — 160 m paliai Volkovyską, taip 
pat į pietryčius nuo Naugarduko ir į žiemius bei pietvakarius nuo Minsko 
rodo bendrą posąnašinio reljefo tendenciją kilt šiuose pakraščiuose. Ir 
šiame rajone, kaip ir ties Daugavpiliu, pagrindinio reljefo slėniai genetiškai 
yra visai nepriklausomi nuo dabartinių upių veikimo, būtent, aukštutinio 
Nemuno, Ščeros arba Dauguvos! ir slėnių isohipsės tiktai išreiškia čia ap- 
tiktas diluvines depresijas. 

Siais daviniais pasiremiant mano yra sudarytas ir čia įdėtas podiluvi- 
nio Lietuvos bei jos pakraščių reljefo žemėlapis su isohipsėmis per 40 m.* 
Tai yra padarinys pastangų sintezuoti visą iki šiol surinktą medžiagą kai 
dėl diluvinių sąnašų storumo ir, žinoma, negali pretenduoti būti labai 
tikslus, nes ir senų gręžinių medžiaga dažnai nėra visai patikima, ir jos 
interpretacijoj galėjo įvykti tam tikrų, nors ir nežymių, hipsometrinių klaidų. 
Daugiau klaidų eina iš tos versmės, jog gręžinių vietas dažnai pavyksta 
nustatyt tiktai apytikriai; tokiais atvejais buvo imti vidutiniai šioms vietoms 
(miesteliams, dvarams) būdingi aukštumai. Tose vietose, kur, kaip, antai, 
Kaune, Siauliuose, buvo daryta daug gręžinių, iš keleto gautų pagrindinio 
reljefo hipsometrinių žymių buvo parinkti vidutiniai dydžiai. Medžiagos 
apribotumas taip pat negalėjo teigiamai paveikt žemėlapio tobulumą; ir, be 
to, kaip matėme, medžiaga yra gan nevienodai paskirstyta Lietuvos teritorijo- 
je ir todėl reljefo atvaizdavimo tikslumas nėra visur vienodas. Tuo tarpu 
kaip mūsų žiemiuose galima užtikrinti įtikimą vidutinišką nubraižytų iso- 
hipsių svyravimą ne didesnį, kaip **7—10? m, kitose »srityse šis tikslumas 
krinta: Šventosios upės rajone — iki **10—15 m, o pietuose (Suvalkų že- 
mėje ir Vilniaus krašte), gal ir Zemaitijoje, net iki **20—25 m. Bendrai, 
reikia pažymėti, jog žemėlapis žymiai tobulesnis yra tose vietose, kur 
esama pagrindinio reljefo atodangų, nes ten beveik atpuola visos kitos 
aukščiau suminėtos klaidų versmės. 

Tačiau, nežiiirint šių, gan žymių įtikimų isohipsių svyravimų, šis že- 
mėlapis, panašiai, kaip ir Wahnschaiffe's, Tornguisto, Lewinski'o 
ir Samsonowicz'iaus žemėlapiai turi savo raison d'ėtre, nes jis, nors 
ir schemiškai, bet aiškiai nurodo į Iedlaikio denudacinius poveikius pa- 
grindinėms padermėms ir svarbiausius topografinius bruožus to reljefo, 
nuo kurio faktinai prasideda geologui ir pramoninkui tikrai įdomios gelmės. 
Geologiniai žemėlapiai atvaizduoja kaip tik šito posąnašinio reljefo geologiją. 
Iš žemėlapio nesunku spręšti, jog Baltijos pajūry Lietuvoje negalima surast 
pagrindinės gintaro formacijos (vad. „mėlynos žemės“, nes pagrindiniai tų 
vietų sluoksniai maždaug iki 60 m gilumos yra denuduoti, o toje gilumoje 
po sąnašomis jau prašideda Juros arba Permio sistemų sluoksniai. Taip 
pat nesunku suprasti, kodėl Žemaitijos upių krantų atodangose nesutinka- 
me pagrindinių padermių: mat, jos čia randasi gilumose arti Baltijos jūrių 


1 Dauguva vietomis (pav.,30—50 km žemiau Daugavpilio) ardo ir pagrindines padermes. 

2 Pjūvių atstumas — 40 m — parinktas suderinimui su Hidrometrinės partijos že- 
mėlapio 1:300.000 isohipsėmis. 

* Dvi žvaigždutės (**) prieš skaičius turi atstoti žodžius „plus minus“. 

paviršiaus, t. y. žymiai giliau, negu upių ir ežerų vandenų paviršiaus aukš- 
tumai. Turint isohipsėmis išreikštus podiluvinį (posąnašinį) ir dienos švie- 
sos reljefus, galima lengvai surasti sąnašų storis, nes kiekvienam taškui 
(vietai) ataskaitų skirtumas tarp abiejų isohipsių sistemų ir parodo sąnašų 
storį. Jeigu, pav., paimsime Šatrijos kalną, kurio aukštumas  -226 m NN, o pa. 

Die diluviale Depression und die Lage der Unterkannte des Ouarters ir; Litauen 
und Grenzgebieten (Isohypsen je 40 m). 

grindinio tai vietai reljefo --20 m NN, tai žymių skirtumas: 226 m-—20m= 
206 m ir parodo šios vietos sąnašų storį. Panašiai galima surasti sąnašų storį 
ir kiekvienos kitos vietos; tam reikalinga sužinoti tos vietos aukštumas suly- 
ginant su Baltijos jūrių paviršium (NN) (pav., iš Generalinio Štabo žemė“ 
lapio 1:100.000) ir podiluvinio reljefo hipsometrinę žymę iš čia pridėto že- 
mėlapio ir gauti šių žymių skirtumas. 5 

Sis būdas tarp dviejų ištirtų ir suprojektuotų paviršių - gilumams su- 
rasti jau yra plačiai praktikuojamas geologijos ir kalnų pramonės reikalams, 
ypač naftos rajonuose, kur naftos horizontai yra pasiekiami gręžinių pagal- 
ba. Patogumo dėliai išvedamos vienodų storių (gilumų) kreivosios (vad, 
convergence sheet), kurios žymiai palengvina orientaciją įvairiuose techni- 
kinio ir ekonominio pobūdžio klausimuose. Panašiai būtų galima pasielgti 
ir mūsų atveju diluvinių sąnašų storiui surasti. Tam būtų reikalinga duot 
Lietuvos „dienos paviršiaus“ taip pat isohipsėmis išreikštas reljefas, arba 
net sustatyti „convergence sheet“. Tačiau nuo to susilaikiau dėl žemėlapio 
smulkios skalės, kurioje technikos atžvilgiu sunkoka tiksliai atvaizduoti šį 
reljefą Suinteresuotiems asmenims praktiškai bus patogiau išvestas 
podiluvinio reljefo isohipses perkelt ant stambesnio žemėlapio, kur yra at- 
vaizduotas dienos reljefas. 

Šiame trumpame straipsny paliestas sąnašų storio klausimas sudaro 
tik mažą dalį mūsų bendrojo geologinio uždavinio gelmes pažinti. Ogi 
konsekventingas, sistemingas gelmių tyrinėjimas yra įmanomas tik tada, kai nu- 
sistatyta užsimojimo planas ir turimojo pagamint geologinio žemėlapio skalė, 
nes, kaip jau turėjau progos „Kosme“ pirmiau išsitarti (1927 m. 1 Nr.), geolo- 
ginės nuotraukos daromos tam tikra tvarka skalės atžvilgiu. Skalė 1:100 000, 
nekalbant jau apie 1:25.000, kol kas mums yra dar per smulki, nes mes ne- 
turime geologinio bei geognostinio žemėlapio nė stambesne skale. Tokia 
tinkamiausia skalė, mano manymu, būtų skalė 1:300.000, o reikalingą tam 
reikalui žemėlapį su isohipsėmis per 20 m jau yra pagaminusi Lietuvos 
Hidrometrinė partija, vadovaujama prof. S. Kolupailos. Šio tikslaus ir 
patogaus žemėlapio pasirinkimas Lietuvos geologinės nuotraukos pagrin- 
dui būtų ypač patogus ir geistinas, nes nuotraukos be isohipsių yra ma- 
žos vertės, 0 esamieji žemėlapiai su isohipsėmis yra arba per smulkūs, 
arba per stambūs (žemėlapiai: 1:100.000 ir 1:1680.000). Žemėlapis 1:300.000 
galėtų būt dėtas ir gelmių, ir dirvų ir kitokių mūsų šalies ūkio šakų tyri- 
nėjimų pagrindan ir todėl pravartu būtų visoms šito žemėlapio pasirodymu 
suinteresuotoms įstaigoms dėti pastangų, kad jis kiek galima greičiau ir 
tobuliau būtų išleistas. 


Zusammenifassung. 

In die em Artikel beschriebene und hierzu beigelegte schematische Karte der Lage 
der Unterkannte des Ouarters von Litauen und Grenzgebieten bildet die Forisetzung der 
von Lewinski und Samsonowicz bearbeiteten praeglacialen Karte Polens und 
Ostpreussens. Da die erwžhnte Karte die Einwirkung der alteren und jungeren Glaziation 
auf die vorguartūren Ablagerungen Litauens schildert, kann sie von wissenschaitlichen 
Interesse sein. Besonders die lingliche Anhėhe in Norden Litauens von den SO Streichen 
Aallt deutlich in die Augen, dessen Entstehung teilweise tektonisch zu erklaren ist, teil- 
weise aber deutlich verbunden ist mit Bewegungsrichtung der alten, i. e. grossen Inlandeis- 
decke. Auch ersichtlich ist die Depression der jungeren, d. h. baltischen Vereisung, die in 
der Richtung Riga— Kaunas sich erstreckte. Die Bohrungsergebnisse und Aufschlūssen- 
angaben aus der citierten Arbeit von prof. Pr. Jodelė und der von dem Autor frūher 
verėifentlichten Arbeit sind zu dieser Karte als Material verwendet worden. 

+ Pantinė gyvatė ( Oipora Lotus). 


Doc. T. Elisonas, 
Dotnuva, Z. U. Akademija. 

Pantinė gyvatė! —visų nemėgiamas ir pavojingas sutvėrimas — priklauso 
prie nuodingųjų gyvulių. Kūno pavidalu jinai primena potrumpį ir storoką 
pantį, ganykloje numestą; užtat ją ir vadina pantine. Bendrai imant, panti- 
nė gyvatė tenka priskirt prie nedidelių gyvačių, nes jos kūnas tesiekia 
50 — 60 cm ilgio; senos patelės kartais turi ligi 00 cm ilgio; patinai 
trumpesni už pateles. Pažinti ir nuo kitų gyvačių, pav., žalčio, atskirti 
pantinė gyvatė nesunkų; lengviausiai tai padaroma iš jos galvos pavidalo 
ir kūno paviršiaus piešinio. Pantinės gyvatės galva priplota, trikampė, 
priešakyje kiek siauresnė, bet buku snukiu, užpakalin darosi platesnė ir 
siauručio kaklo ryškiai nuo lemens atskirta; patinų galva ilgesnė ir siau- 
resnė, o patelių trumpesnė ir platesnė.  Priešakyje snukio randame dvi 
šnervi; viršutiniame žande angelė dvišakam, juodam liežuviui, tariamam ge- 
luoniui, iš nasrų vidaus iškišti; akių vyzdys stačias ir rodo naktinį pantinės 
gyvatės gyvenimo būdą, o rainutės skaisčiai raudonos; užtat ir sakoma, 
kad jinai turi raudonas akis. Liemuo apvalus ir taip pat ryškiai atskirtas 
nuo uodegos, kuri galan laibėja; patinų uodega ilgesnė ir storesnė. Jokių 
galūnių pantinė gyvatė neturi, o jei sodiečiai kartais tvirtina, kad jie matę, 
kaip gyvatė, skruzdėlynan įmesta, buvo išleidusi „nedideles kojeles“, tai ši- 
tas jų tvirtinimas be pagrindo: jie matė ne galūnes, bet gyvatės patino ly- 
tinius organus.ž Visas pantinės gyvatės kūnas apaugęs raginiais padarais, 
kurie galvoje turi plokštelių pobūdžio; liemenyje jie virtę žvynais, kurie aprū- 
pinti nedidelėmis keterėlėmis; papilvę dengia viena pusžiedžių eilė, o uode- 
gos apačią — dvi eili. 

Tenka kiek plačiau suminėti pantinės gyvatės kūno piešinys, kuris 


. tiek ryškus, kad dažniausiai iš jo vieno gali ją pažinti. Atsiminkime, kad 


kūno piešinys reikalinga skirti nuo kūno spalvos, kurią pantinė gyvatė turi 
nepastovią, nes jų gali pamatyti šviesios, balkšvos arba net mėlsvos, si- 
dabro pilkumo spalvos, pasinešusios pelenų pilkuman arba žalsvan pilku- 
man ir net juosvan pilkuman; kita vertus, pasitaiko jų ir pasinešusių į 
smėlio arba šiaudų gelsvumą, rausvumą ir net tamsų juosvumą ligi juodu- 
mo. Paklaustas apie pantinės gyvatės kūno spalvą mūsų sodietis dažniau- 
siai atsako, kad jinai esanti pilka, kiti sako — ruda, gelsva ir kt3 Jos 
kūno piešinys tuo minėtinas, kad galvoje jinai turi keletą tamsesnių dėmių, 
kurios sudaro lotynų raides K arba X ženklą, o nugaros šalimi traukiasi 
tamsiai juosva arba juoda vingiuota juostelė, kurios abiem šonais išmėty- 
tos taip pat tamsios dėmelės; kai kuriais atsitikimais, pav., vadinamų pra- 


! Kitur ją vadina margąja gyvate, piktąja gyvate, kirmėle ir kitaip. | 

2 Plačiau šituo klausimu skaityk: Dėliai gyvatės kojų. (T. Ivanauskas). Svietimo Dar- 
bas 1924, Nr. 1, 74 p. 

*. Mano klausti mokiniai ir klausytojai, kurie turėjo progos pantinę įvairiose vieto- 
se matyti ir su pagyvenusiais sodiečiais apie jos spalvą šnekėti, kortelėmis atsakė, kad 
pantinė gyvatė esanti: pilka (2 atsakymu), juoda (1 ats.), juodai marga (1 ats), juoda kaip 
aksomitas (1 ats.), ruda (1 ats.), rudai marga (3 ats.), juodmargė (1 ats.), gelsva (1 ats.), 
žalsva (1 ats.), žalsvai marga (2 ats.), marga (5 ats.), raina (1 ats.), vienos tamsesnės, ki- 
tos šviesesnės, rainesnės (1 ats.); per nugarą juodas vingiuotas ruožas (6 ats.), juoda 
vingiuota juosta per nugarą (2 ats.), išilgai nugaros išvingiuotas juodas dryžas (1 ats.), 
per nugarą plati, dantyta ruda juosta; nuodingumas didėjąs taip: rudoji, juodoji, margoji. 

garo gyvačių, kurios beveik juodos spalvos, nugaroje suminėtoji juostelė 
nežymi. Kūno apačią pantinė gyvatė turi tamsiai pilkos spalvos. Patinai 
dažniausiai pasirėdę šviesiai pilkais rūbais, kurie visų gražiausi esti prieš 
pavasario vestuves; patelės esančios tamsesnės, pav., juodosios pragaro gy- 
vatės priklausančios tiktai prie patelių. 

Įdomų reiškinį, kuris liečia pantinės gyvatės kūno spalvą, pastebėjo 
mano klausytojas M. Jankauskas, kuris man rašo: „Bevaikštinėdamas 
Žemaitijos miškais, pastebėjau, kad pantinių gyvačių sutinkama juose dve- 
jopų: rudųjų ir pilkųjų, kurios skiriasi ir savo spalva, ir gyvenamąja vieta. 
Rudąją teko dažnai sutikti žemojo tipo durpynuose, apaugusiuose retomis 
pušimis. Paklotas joms slapstytis gana patogus: durpinės samanos, gai- 
liai ir kt. Be to, tamsiai rudos durpės yra visai tolygios spalvos su jų 
kailiu, taip. kad gyvatė, saulėje besišildanti, sunku atskirti nuo ją apsupan- 
čios aplinkumos. Pilkoji -— raina, sidabrinės spalvos — sutinkama pievose 
ir šiaip drėgnuose lapuočių miškuose. Paklotą čionai sudaro žolės, dau- 
gumoje plačialapės arba iš javiečių (Gramineae). Iš lapuočių jos mėgsta 
drebulynus su beržynais, — sidabriniai drebulės lapai, sumišę su beržo 
rudais ir greit juostančiais lapais, sudaro lygiai rainą paklotą, kaip jos kai- 
lis. Urvus turi supuvusiuose kelmuose po šaknimis, neišvežtose bepūvan- 
čiose šakų krūvose arba pakilusiuose nuo lygaus žemės paviršiaus ir sa- 
mauomis apaugusiuose baltalksnio kupstuose“. Uodegos galą pantinė gy- 
vatė turi gelsvoką; sodiečiai reiškia niekuo neparemtą nuomonę, kad pan- 
tinė gyvatė, kurios uodegos galas geltonas, girdi, bus ką nors jau kandusi. 
Vienas sodiečių man net taip aiškino: jei gyvatė įkanda, tai kiekvieną kartą 
ant jos uodegos užauga geltonas ruoželis—žiedas; kiek jinai turi žiedų, tiek 
kartų kandusi (!)“. 

Minėtinas pantinės gyvatės kaušo sudarymas ir jos dantys. Pavieniai 
kaušo kaulai surišti tarp savęs ryšeliais, kurie leidžia plačiai praplėsti žio- 
menis ir praryti žymiai už galvą didesnį grobį. Dantimis apginkluoti vir- 
šutinis žandas, gomurys ir apatinis žandas. Viršutiniame žande randame 
abiem šonais po vieną, palyginti, didelį dantį ir jų užpakalyje po kelius 
mažučius dančius, kurie pavaduoja priešakyje bėsančius didelius dantis tuo 
atveju, jei pantinė gyvatė dėliai kurios nors priežasties jų netenka; šituos 
pantinės gyvatės viršutinio žando dantis vadiname nuodingaisiais dantimis. 
Kiekvienas nuodingasai dantis — tai nedidelė, 4—4 mm ilgumo, kiauravi- 
durė adatėlė, kuri viršutine savo anga susisiekia su nuodingąja liauka gal- 
vos šone, o apatinį galą turi taip nuskliaustą, kad jo anga atsiveria ne pa- 
čioje viršūnėje, bet iš šono. Jei gyvatė rami ir nasrus turi sučiaupusi, tai 
nuodingieji jos dantys guli mėsiniųose viršutinių žandų krepšeliuose, o kai 
gyvatė, smarkiai prasižiojusi, kanda, tai nuodingieji jos dantys atsiduria be- 
veik statmenoje padėtyje. Pamėginę pražiodytos gyvatės dantis ilga adata 
“ arba virbalu, visuomet galime viršutiniame žande aptikti nuodinguosius jos 
dantis.  Bekandant auką, nuodingieji gyvatės dantys padaro dvi žaizdeli, 
pro kuriedvi ir patenka aukos kūnan gyvatės nuodų.  Situos nuodus — 
tyrą, gelsvos spalvos skystimą — gamina dvi nuodingi liauki, du nedide- 
lių maišeliukų pavidalo padaru, kuriuodu guli galvos šonais ir, žiautu- 
riojamiesiems raumenims paspaudus, prileidžia nuodų — apie 0,2 gramo 
kiekvienam kaudimui — viršutinėn nuodingųjų dančių angon. Kartą kan- 

dus, tuojau po tojo kandimo pantinė gyvatė pristinga nuodų, ir“ tiktai ke- 
letai arba keliolikai dienų praslinkus jų vėliai pasigamina. Pantinės gyvatės | 
nuodai mažus stuburinius tuojau užmuša, o stambesnius šiltakraujus per 
keletą valandų arba per dieną; žmogui jie taip pat pavojingi, nes kartais 
nuo gyvatės nuodų ir jam tenka mirti. Maža pastaba: daugelis įsitikinę, 
kad pantinė gyvatė kandanti geluonimi — dvišaku juodu liežuviu, kurį ji- 
nai nuolatos kaišioja iš nasrų vidaus. Tokia ruomonė visai klaidinga, ir, 
saugai Dieve, daryt su pantine gyvate mėginimų jos geluoniui pašalinti ir 
tuo būdu nuo jos kandimo apsidrausti: ne tiktai geluonį ištraukus, bet ir 
visą galvą nuo gyvatės atskyrus, jos nuodingieji dantys pavojingų mėgini- 
mų darytojo kūnan gali įsismeigti ir jį užnuodyti. Apatinio žando ir go- 
murio gyvatės dantys reikalingi grobiui prilaikyt; jie nenuodingi. 

Sunkoka būtų vienu kitu žodžiu nusakyt, kurio pobūdžio turi panti- 
nės gyvatės gyvenamoji vieta, tiek jinai įvairios prigimties. Ją pasirinkdama 
gyvatė griežtai atsižvelgia tiktai į tai, kad joje nestigtų įvairių  kertelių bei 
užkampių nuo priešo pasislėpti, pakankamai būtų grobio alkiui pasotinti ir, 
galop, saulės atokaitoje niekas nekliudytų pasišildyti. Pas mumis pantinė 
gyvatė dažniausiai sutinkama balose, lieknuose ir prie balų samanynėse, 
raistuose, pušynuose bei šiluose, ganyklų kadugynuose, apyšlapiose pie- 
vose, apleistuose laukuose ir kt. panašiose vietose, kuriose gyventi jinai 
susiieško apleistą kurio nors gyvulėlio urvą, bepūvantį kelmą arba suvers- 
tą akmenų krūvą. Pantinių gyvačių gausiai apsėstas vietas pas mumis 
vadiną gyvatynėmis, arba kirmėlynėmis, ir, reikia pasakyti, labai vykusiai 
vadina. Pav., paėjėk vasarą pantinių gyvačių gyvenamon balon arba liek- 
nan ir pamatysi saulės atokaitoje besišildant ant kiekvienos pakilesnės vie- 
tos (kelmo, kimsos ir kt.) bent po kelias gyvates. Tą patį reikia pasakyti 
ir apie samanynes, kuriose pantinės gyvatės mėgsta bruknėmis ir spalge- 
nomis apaugusias vietas, arba apie raistus, kuriose jos įsitaiso gailynuose 
ir viržynuose. Apsigyvenusi girioje arba miške, pantinė gyvatė ieško apy- . 
šlapių, slėsnesnių ir supelkėjusių vietų, kuriose auga girtuoklės ir mėlynės, 
arba pasirenka čionai patogias slapstytis išdagas, skynimus, senų kirtimų 
skersines ir kt. Bet klaidinga būtų manyti, kad pantinė gyvatė tiktai slė- 
sesniose vietose begyvenanti,- gyvatynėse jinai sutinkama ir atšlaitėse arba 
kalneliuose. Viena reikėtų pasakyti, kad girios arba miško vidurio ir tan. 
kumynų pantinė gyvatė privengia, o gyventi lenda labiau į pakraščius, at: 
viras vietas. Belankydamas gyvatynę, lengvai gali įsitikinti, kad didelio pri- 
sirišimo kuriai nors vietai pantinė gyvatė neturi, nes pamatysi ją ant kelmo 
besišildančią, kelio viduryje begulinčią arba po žabų krūva palindusią. 
Atsirioglina pantinė gyvatė iš artimiausios gyvatynės ir prie pat žmogaus 
gyvenamųjų namų, rangosi pakiemiais arba net namų vidun įlenda. Nu- 
kenčia nuo tokių gyvačių paklydėlių dažniausiai maži vaikai, kurie puola 
netikėtu radiniu pažaisti ir tampa pikčiurnos auka. Gera, kad suaugusieji 
kartais spėja vaikus nuo gręsiančio pavojaus išgelbėti. Teko girdėti, kad 
pantinės gyvatės buvusios įsitaisiusios gyvenamuose namuose ir ūkio tro- 
besiuose gyventi, ir tatai ne taip retai pas mumis atsitinka. Prisiminkime, 
kad pantinė gyvatė mėgsta lankyti pievas ir laukus. Bešienaudami vasarą 
tokiose pievose arba bekraudami gyvačių lankomuose laukuose javus ve- 
žimuosna, sodiečiai nuolatos turi progos susidurti su pantinėmis gyvatėmis, 

kurių vieną kitą ir namon pargabena daržinėn kartu su šienu arba javais. 
Didelio rūpesčio su parvežtomis gyvatėmis sodiečiai, prie jų pripratę, to- 
kiais atvejais neturi, lygiai kaip jie tų rūpesčių neturi ir tada, kai, šieno 
kupetį vežiman- bekraunant, gyvatė ant kaklo užkrinta arba antin patenka: 
netikėta viešnia nuo kaklo pati nudrimba, o iš ančio jinai iškratoma. St- 
tikime, kad tiktai ramaus būdo žmogus be didelio išgąsčio tegali pantinę 
„ gyvatę iš ančio kratyti arba eiti naktigulto daržinėn „ant šieno“, kuriame 
jaučia besant parvežtų gyvačių. 

Taikosi pamatyti pantinė gyvatė ir vandenyje; žmonėse dėliai to tenka 
net išgirsti kalbų apie vandenines gyvates, kurios vandenyje gyvenančios, 
Apskritai, šitos vandeninės gyvatės, mūsų sodiečių samprotavimais, esan- 
čios laibos, labai kietos ir sunkios užmušti, o nuo jų kandimo įoki vaistai 
ir atkalbėjimai nepadedą: jų įkastasai asmuo vos spėjąs krantan išlipti ir 
tuojau mirštąs. Laimė esanti, kad vandeninės gyvatės baigiančios visur 
nykti ir niekam daugiau nebeįkandančios. Zinoma, visa tai priklauso pa- 
sakų sričiai, o jei pantinė gyvatė kada vandenyje aptinkama, tai vanduo 
tokiais atvejais tepatarnauja čionai, nelyginant, kaip kelionės priemonė, bet 
jokiu būdu ne kaip gyvenamoji vieta, nes vandenyje pantinė gyvatė neturi 
ką daro. Be to, sodiečiai įsitikinę, kad gyvatės, ypačiai sausomis vasaro- 
mis, einančios upėn maudytųsi: tokioje vietoje sveika esą nusimaudyti 
susu sergantiems žmonėms arba gyvuliams. Pastarasai samprotavimas di- 
delio pagrindo neturi, lygiai kaip dar mažesnį pagrindą turi kitas sodiečių 
prasimanymas, kad gyvatynėse, girdi, nuolatos ant to paties kelmo gulin- 
čios dvi arba daugiau gyvačių — gyvatynės sargyba, kuri įspėjanti jo gy- 
ventojus apie besiartinantį pavojų. 

Minta pantinė gyvatė įvairiais šaltakraujais ir šiltakraujais mažučiais 
stuburiniais, kuriuos jinai iš pradžių užmuša nuodingaisiais dantimis, o 
paskum jau nesukramtytus ištisai ryja, Šitą jos grobį, kurį jinai gaudo 
"dažniausiai naktimis, sudaro varlės, driežai, geležinės gyvatės, įvairūs paukš- 

čiukai, pelės, kirstukai, jaunikliai kurmiai ir kt. Kai kas mėgina tvirtinti, 
kad pantinė gyvatė pėlių neėdanti, ir remiasi tuo, kad jos neėdusios pelių 
nelaisvėje laikomos; bet čionai tenka turėti galvoj, kad patekusios nelaisvėn 
pantinės gyvatės tiek esti sužalotos, jog nebegali ėsti, o kita vertus ir gy- 
vatės ir daugelis' kitų gyvulių, nelaisvėje laikomų, nuo ėdesio atsisako. 
Laisvėje begyvendama, pantinė gyvatė visų labiausiai peles mėgstanti ir 
daugybę jų išgaudanti, net 3 — 4 vienu pradėjimu suryjanti; patekusi pe- 
lių arba kurmio urvan, jinai tenai tikras žudynes padaro 1r rastuosius pe- 
liukus arba kurmiukus suryja. Peles jinai nuodijanti net ir soti būdama, 
Sugeba pantinė gyvatė ir kiek aukšteliau nuo žemės paviršiaus į paukščio 
lizdą, susuktą kurioje nors medžio šakumoje, įsikraustyti, ir rastuosius 
paukščiukus suryti, o surijusi palieka lizde kuriam laikui pasilsėti. Vienas 
mano mokinių, kuriam- teko pantinė gyvatė paukščio lizde nutverti, taip 
šį dalyka mini: „Pamiškėje laiks nuo laiko dabojau lizdą, kuriame buvo 
perimi paukšteliai. Galop, pastebėjau, kad paukšteliai išsiritę. Po ke- 
lių dienų nuėjau vėl jų pažiūrėti, bet kai įtempęs kaklą pažiūrėjau, tai ko 
neapmiriau iš baimės: lizde, kuris laikėsi šakumoje aukščiau žemės pavir- 
šiaus per pusantro metro, gulėjo susiraičiusi rudoji gyvatė, kuri, matyti, su- 
rijo mažus paukštelius. Tame miške beveik kiekvieną dieną tekdavo matyt 
daugybė žalčių ir gyvačių“. (Užrašė J. Žvagždys). 

Reikia manyti, kad besikraustančios neaukštais medžiais gyvatės, ku- 
rios pavojaus metu turi iš medžio tiesiai žemės paviršiun kristi, ir davė pro- 
gos pas mumis susidaryti pasakoms apie lekiančiąsias, arba skraidančiąsias, 
gyvates. Žinoma, pasakotojų vaizduotė iškritusią iš medžio gyvatę visuomet 
pagrąžina įvairiais priedais, pav., vabalninkėnuose teko girdėti pasakojant, 
kad Žaliojoje girioje medžiotojai matę ir taikę nušauti didelę sparnuotą gy- 
vaię, kuri mosavusi sparnais ir negalėjusi pakilti oran.  Priduriama, kad 
tokių didelių lekiančiųjų gyvačių pas mus seniau tikrai būdavę, o dabar 
telikusios sparnuotos gyvačiūkštės, kurių kartais matą moterys beuogauda- 
mos didelėse giriose. 

Pastebėta, kad begaudydama grobį pantinė gyvatė jo neveja: įkanda 
ir laukia ligi jisai nusibaigs, o kai pastarasai nebejuda, tai plačiai praskė- 
čiamais žiomenimis jį praryja. Galop, turint tokį sudribusį kūną, gyvatei 
nepatogu būtų grobis vaikyti: dažnai tektų ir atkanai pabūti. Nuodingieji 
dantys šitą nepatogumą pašalina, nes pelės ir kitos mažutės jos aukos nuo 
gyvatės įkandimo bematant nusibaigia. Badauti pantinė gyvatė pajėgia ilgai. 


Pantinė gyvatė priklauso prie gyvavėdžių gyvulių, arba teisingiau pa- 
sakius, prie tų gyvulių, kurių jaunikliai tuojau išsirita iš kiaušinių, vos tiktai 
patelė spėja arba pradeda juos dėti. Pasivaikymas įvyksta anksti pavasarį: 
Balandžio — Gegužės mėn. Tuo reikalu pantinės gyvatės susirenka vienon 
vieton, pav., kurioje nors duobėje, kartais nuostabiai didelėmis ir prietarin- 
giems žmonėms išgąsčio įvarančiomis krūvomis, kurios greičiausiai ir davė 
progos susidaryti pasakoms apie „gyvačių karalių“. Pantinės gyvatės, su- 
sirinkusios pasivaikytų, vienos samanomis juda kruta, kitos kelmais ir ant 
pavirtusių medžių rangosi arba prieš tai suminėtose krūvose susipina ir vartosi. 


Jauniklių aisivedimas užtrunka ligi 'rudens: Rugpjūčio--Rugsėjo mėn. 
Senės patelės dedančios tuomet 12—14, o jauniklės 5 — 6 plonaplėvių, 
"skaidrių kiaušinių, kurių plėvės tuojau trūksta ir iš jų pasirodo 14- 21 cm 
ilgumo plonučiai gyvačiukai. Kad pantinė gyvatė tokiu būdu jauniklius 
paturi, sodiečiai tą žino, bet tiktai jie priduria, kad gyvatė prieš jauniklių 
atsivedimą įlipanti medin arba palinkusion jo šakon ir taikanti bekrentan- 
čius apačion gyvačiukus praryti. Palieką gyvi tiktai tie gyvačiukai, kurie 
spėją nuo savosios motinos pabėgti. Kiti sodiečiai, pažymėję, kad pantinė 
gyvatė atsivedanti trejas devynerias (—27) jauniklių, priduria, kad, girdi, at- 
vestuosius jauniklius gyvatė nusivedanti prie medžio ir, apsiraičiusi aplin- 
kui jį, liepianti jiems per ją ristis; kuris gyvačiukas per ją nepersiritąs 
tą jinai suėdanti: tuo būdu gyvačių kiekybė einanti mažyn, nes jei pantinė 
gyvatė savųjų jauniklių nerytų, tai tiek, girdi, gyvačių prisiveistų, kad nebegalima 
būtų gyventi. Suminėtiems sodiečių prasimanymams paaiškinti pridursime 
tai, kad juose tiek teisybės, kiek teminimas gyvų gyvatės jauniklių atsivedi- 
mas ir teisingai pastebėtas beperinčios patelės paprotys paturėtuosius jau- 
niklius ryti, bet šituo nuopelnu ne tiktai pantinė gyvatė galėtų pasigirti. 
Gyvųjų jauniklių, kurie spėja iš patelės nasrų pabėgti, atsivedimas būsimam 
jų gyvenimui turi tų pasekmių, kad išsislapstę gyvačiukai darosi mažiau 
tepasiekiami jų priešams ir tuo būdu padeda daugėti savajai giminei. Pa- 
turėti jaunikliai auga, pasižymi gabumu tuojau panaudoti nuodinguosius 
savo dantis, bet galutinas jų subrendimas užtrunka kiek ilgesniam protarpiui. 

Gyvenimo būdo atžvilgiu pantinė gyvatė — naktinis gyvulys. Die- 
nos metu jinai lindi kur nors po kelmu savo urve, o vidūdienį tingiai šil- 
dosi saulės atokaitoje. Sulaukusi nakties jinai darosi veikli ir ieško tinka- 
mo grobio praryti. Tuo tikslu jinai šliaužioja gyvenamąja vieta arba išsi- 
ruošia artimesnėn palankėn, atsiduria kaimynio sodžiaus kiemuose, ūkio 
trobėsiuose ir čionai palydi savo gyvybę, nes sodietis, radęs anksti iš ryto 
kieme arba po ratais bedrybsančiąją gyvatę, jos nepagaili. 

Pantinė gyvatė kelius kartus per metus šeriasi ! ir, nelyginant marški- 
nius, nusivelka išnarą, kurią mūsų sodiečiai suvartoja vaistams. Plaukyti 
pantinė gyvatė plauko gerai, bet šokinėti, priešingai daugelio žmonių nuo- 
monei, negali. Pajutusi gyvybei pavojų, jinai susirango krūvon, sodiečių 
pasakymu „baronkon“, atstato tos krūvos viduryje galvą ir, dvišaką liežuvį 
kaišiodama, grąsinamai šnypšdama, baido priešą, o kai jisai eina artyn, tai 
pametėja galvą ligi 30 cm priešakyn ir tuomet jau kanda, Bet nevisuomet 
gyvatė, jos priešui, pav., žmogui prie jos besiartinant, šnypščia; kartais jinai 
ramiai samanose guli ir tiktai tuomet pasigarsina, kai, užmynęs ją basa ko- 
ja, pajunti nuodingųjų dantų kandimą; užtat atsargiau gyvatynėse vaikščio- 
kime! Tenka ir surastoji gyvatė atsargiai liesti arba mušti, nes, pav., gali 
būti toksai atsitikimas: bemušant gyvatę, jinai užsikabina ant lazdos, 0 pa- 
skum, pakėlus lazdą kiek aukščiau, nukrenta mušančiam ant galvos ir 
tuo jį išgąsdina, 

Pantinė gyvatė labai gajus sutvėrimas. Ją gali keliais gabalais suka- 
poti, galvą nuo liemens atskirti, ir kiekvienas gabalas judės, palietus pirštu 
galvą jinai prasižios ir kokioje gali dar įkasti. Visa tai ir verčia net su už- 
muštomis gyvatėmis elgtis atsargiau. 

Pantinė gyvatė mėgsta, kaip minėjome, pasišildyti. Dažniausiai tam 
reikalui jinai pasinaudoja saulės atokaitos šiluma, bet kartu ir tuo nevengia 
naktigonių sukurto ir užgesusio ugniakuro, kurį aptinka naktį bešliaužioda- 
ma. Minėtina, kad pantinė gyvatė, pastebėjusi nakties metu sukurtą ugnį 
arba kitą kurį žiburį, artinasi į jį, ir tuo būdu didesnę jų kiekybę gali vie- 
non vieton suvylioti, o suvyliojęs sunaikinti. Paprastai gyvatės šildosi sau- 
lės atokaitoje. Kai saulė palypėja dangumi aukštyn, tuomet gyvatė lenda 
iš savojo urvo žemės paviršiun, ir, atsigulusi kur nors ant kelmo arba kim- 
sos, tyso, nelyginant tasai pantis arba pamestas kaspinas. Neprityrę 
asmens, daugiausia moterys ir vaikai, puola kartais tokį kaspiną pakelti ir 
skaudžiai apsigauna. Visų labiausiai pantinė gyvatė mėgsta pasišildyti va- 
sarą tuojau po lietaus arba debesuotomis dienomis, kada prorečiais saulė 
pasirodo. Beeidamas tokią dieną gyvatyne, tuojau pamatysi, kad vienos 
gyvatės tyso šaliakelėse, kitos lėkštės pavidalu guli susirangusios kelio vi- 
duryje, o trečios visomis kryptimis šliaužioja. Nebežinai tuomet net kurin 
šonan bėgti ir kaip nuo besišildančių gyvačių išsisaugoti! Taip besišildy- 
damos jos ir nelaimės susilaukia, nes retas gyvatynės lankytojas, pav., gal- 
vijus beganą piemenys, iškenčia aptiktos gyvatės neužmušęs. Bet tenka ir 
žmonėms tokiais atvejais nukentėti, nes besišildanti gyvatė, prie jos arti 
nantis, nevisuomet šnypštimu pasigarsina. Basas būdamas, gerai, kad jai 


1 Plačiau apie tai žiūrėk: P. B. Šivickio (Gyvatės išnara. Gamtos Draugas 
1930, 52 — 53 p, 

galvą taip priminsi, jog jinai negalės prasižioti, nes priešingu atsitikimu 
tikrai jos nuodų paragausi. 

Rudens sulaukusios pantinės gyvatės kartu sų kitais ropliais taisosi 
žiemos įmigiui ir sulenda krūvomis, kamuoliais kur nors giliai į samanas 
arba į žemes po kelmais, po medžių išvartomis, namų pamatais ir kt. Vė- 
lyvą rudenį arba lengvomis žiemomis, raudami miške kelmus, sodiečiai kar- 
tais randa po tais kelmais ištisas gyvačių kirbines; netikėtą radinį aptikę, 
radusieji puola vandens virintų ir gyvates iššutina arba, viršum gyvačių 
ugnį sukūrę, jąsias sudegina. 

Anksti pavasarį, kai saulutė imą linksmiau šviesti ir suvargusios že- 
melės paviršių kaitinti, nubudusios nuo žiemos įmigio gyvatės lenda iš 
savųjų urvų ir, susirangusios ant kelmų, šildosi saulės atokaitoje, o kai sau- 
lė visai sniegą nuvaro, atsiranda gyvatėms darbo: grobis gaudyti, iš senų 
rūbų šertis, vestuvės kelti ir t. t. 

Dabar pašnekėsime apie didžiausiąją pantinės gyvatės nuodėmę, bū- 
tent, apie jos palinkimą naudotis, kaipo gynimosi ir puolimo priemone, nuo- 
dingaisiais dantimis. Pajutęs, kad pantinė gyvatė įkando, atydžiai  apžiūrėk 
jos įkąstąją vietą, ir rasi dvi, vieną šalimais kitos, žaizdeli, nelyginant adata 
kas būtų šiedvi įdūręs: abiejų nuodingųjų dančių kandimo ženklas; be to, 
kartais pastebimą abiejų žaizdelių protarpiu dar dvi, beveik viena kitai pa- 
xalėli, žaizdelyčių eili, kuriedvi padaromi  nenuodingųjų gomurio  dančių. 
Daugeliui baisu net pagalvoti apie įkandimą, pantinės gyvatės padarytą, nes 
tuojau mintyse pradeda suktis sutinusio kūno, atidaro kapo ir kiti pana- 
šaus pobūdžio vaizdai, — tikrumoje su šitomis baisybėmis tenka tiktai 
retkarčiais susidurti. Dalykas, mat, tas, kad bet kurios nuodingosios gyvatės 
nuodų veikimas pareina nuo daugelio aplinkybių, pav., kiek įkąstasai asmuo 
jautrus gyvatės nuodams, kurion kūno vieton gyvatė įkando, kaip senai 
„kaltininkė gyvatė paskutinį kartą buvo kandusi, kuriuo metu jinai įkando 
ir t t: Bendrai imant, kai kurie asmenys iš prigimties arba įgytojo atspa- 
rumo dėka pantinės gyvatės nuodams nejautrūs!. Kita vertus, vienu atsi- 
tikimu, jei pantinė gyvatė įkanda kojų pirštą, o kitu — veidą arba pataiko 
kurin nors didelin kraujo tekamajin indan, tai pirmuoju atsitikimu jos 
kandimas netaip jau pavojingas; visai kitas pavojus susidaro antruoju atsi- 
tikimu. Nuo pačios kandusios gyvatės tai pat daug pareina įkąstojo asmens 
likimas, nes dėliai kurių nors aplinkybių nuodingųjų jos liaukų skystimas 
gali būti didesnio veikimo, pav., sausą vasarą gyvatės nuodai turi smarkiau 
veikti, negu lietingą rudenį; arba, kelius kartus paeiliui kandus, pirmasai 
gyvatės įkandimas sudaro rimtesnį žmogaus gyvybei pavojų negu paskutinysai. 
Galop, čia paveikia ir gyvatės ūgis, jos sveikatos stovis, gyvenamosios vietos 
apšvietimas ir t.t. Kai gyvatė įkanda, tai įkąstojo asmens kūnas aplinkui žaiz- 
deles, nuodingųjų dantų padarytas, paraudonuoja ir patinsta. Paskui prasideda 
smarkus vietinis skaudėjimas, o tinulys plinta įkąstąja kūno dalimi ir visu 
kūnu; pulsas darosi greitas, bet silpnas; kūno temperatura pradeda kristi, 
kvėpavimas pasunkėja; ligonis pradeda bloguoti, o šlapume pasirodo krau- 
jas. Vienais atsitikimais ligonis darosi visai bejėgis ir miega, o kitais esti 
Jabai jautrus ir neranda ramios vietos. Praslinkus 24—48 val, kūnas su- 


1 Gyvačių kerėtoja. Marieta Šaginian. Naujas Žodis, 1930, Nr. 1. 

tinsta ir aplinkui žaizdą pageltonuoja, ligonį ima drugys krėsti Galop, 
po 4—7 dienų kūno sutinimas ima slūgti, ir ligonis atsitaiso. Keletui ma- 
no mokinių ir klausytojų teko sirgti nuo pantinės gyvatės įkandimo  Pa- 


klausti apie ligos eigą, jie ką-ne-ką įdomaus man parašė. Vienas jų, Žemės ' 


Ukio Akademijos studentas, rimto būdo žmogus, taip atsakė: 

„Pantinė gyvatė pirmą kartą įkando mane 1924 m. paskutinėmis Bir- 
želio ar pirmomis Liepos mėn. dienomis, netoli nuo Šventosios upės, Ru- 
zau dvaro pievose— ganyklose, bematuojant Lietuvos-Latvijos sieną. Tarp 
10 ir 14 val. darbininkai susėdo valgyti, o aš su dviem palydovais nuėjau 
maudytis.  Nusirėdęs paėjau į pelkę ir, nesuskubęs pakelti kairiosios kojos, 
pajutau, kad į dešinios kujos tarpublauzdį lig kas įdūrė; atsigręžęs tepa- 
mačiau pakrūmėje gyvatės uodegą, kuri tuojau pasislėpė. Sušukau.  Pribė- 
go vienas darbininkų, kuris, pažiūrėjęs į blauzdą, pasakė, kad tai esąs gy- 
vatės įkandimas. Antras darbininkas tuojau nubėgo į artimiausį Latvijos 
viensėdį ir atnešė praskiesto latvių valstybinio spirito (stiprumo, kaip vė- 
liau šeimininkas pasakojo, apie 50 -60“), apie pusę litro, kurį tuojau išgė- 
riau. Nuo įkandimo iki degtinės atnešimo ir išgėrimo praėjo apie 20 mi- 
nučių. * Išgėręs labai greitai užmigau (prieš tai svaiginamųjų gėrimų nėsu 
niekuomet vartojęs). Atsibudęs pajutau skausmą kojoje ir neišpasakytą 
galvos sopėjimą. Visa kojos blauzda buvo truputį sutinusi, eiti beveik ne- 
galėjau. Juo arčiau vakarop, juo labiau sopėjo galvą ir koją. Mėgiuau vėl 
gerti degtinės, bet kiek gėriau, tiek vėmiau. Naktį dar labiau skaudėjo. 
Valgyti nieko negalėjau, tačiau suvalgiau vieną česnako galvutę, labai pa- 
sūdytą, ir auštant užmigau. Eiti kambarin vietiniai gyventojai nepatarė, to- 
dėl miegojau atvirame ore. Nubudau ir pajutau, kad galva sopa truputį 
mažiau; koja buvo dar labiau sutinusi; trečią dieną ji pradėjo slūgti, ir 
penktą dieną išėjau į darbą. Po gyvatės įkandimo pradėjo retkarčiais, ypač 
blogame ore, sopėti galvą, o prieš blogą orą — krūtinę. Pasidariau nervingesnis. 
Krūtinė po3—4 mėn. visai nustojo sopėjus, o galvą ir dabar kaip kada sopa, 
bet rečiau. Nervingumas ir dabar atsiliepia. Tais pačiais metais Liepos mėn. 
pabaigoje veik toje pat vietoje (kiek arčiau prie Baltijos jūrių) pantinė gyva- 


tė antrą kartą buvo mane įkandusi, bet vieną kartą pamokintas, visuomet | 


nešdavaus darban su savimi truputį (apie pusę litro) praskiesto spirito;. 
turėjau ir tuo laiku, ir kaip tik įkando, tuojau išgėriau ir nusigėriau. Nu- 
budęs (po kokių 4 val.) be galvos sopėjimo, nieko nejaučiau; koja nebyvo. 
sutinusi.  Pavakary ir galvą nustojo sopėti, taip kad sirgti neteko“. 

„Teko ir man nuo pantinės gyvatės įkandimo sirgti. Atsitiko tatai 


1922 m., vidurvasariu, Strazdynės vkm. (Grinkiškio valsč., Kėdainių apskr.), 


kuriame mano giminės turi apie 6 ha miško. Tasai miškas šlapias, žodžiu 
sakant — pelkė, kuris susisiekia su valdišku Baisogalos girininkijos 


mišku. Jame yra labai .daug gyvačių, nuo ko jį net „Gyvatine“ vadina. 
Nelaimė atsitiko beuogaujant.  Pauogavęs grįžau sekmadienį namo „sieną,. 


kuri skiria Strazdynės laukus nuo valdiško miško. Diena buvo graži, šil- 
ta, saulė karštai kepino.  Beeidamas tuo pamiškių, pamačiau aplink vieną 
kelmą labai daug raudonuojančių žemuogių, kurios mane sužavėjo savo 
raudonumu ir skaniu kvapu. Tuoj šokau skinti skanių uogų... Tik stai- 
ga pajutau didelį skausmą kairėj kojoj, bet nežinojau, kas tai galėtų būti. 


Pažiūrėjęs pamačiau, kad po koja guli gyvatė. Gyvatė... iš baimės net 

pradėjau verkti, nes buvau girdėjęs iš žmonių, jog nuo gyvatės įkandimo 
gręsianti mirtis... Tas didelis skausmas neilgai truko,—po kokių 10 minu- 
čiu taip labai nebeskaudėjo. Iki namų buvo apie 500 m; parėjau nors šlu- 
buodamas. Parėjęs koją užrišau šilkine skepetėle, aukščiau ir žemiau kelio, 
kad koja toliau netintų. Kaip tik koją suveržiau, nuo to karto ir paeiti ne- 
begalėjau, nes labai skaudėjo. Dvi dieni gulėjau namie; dėjo įvairių vaistų; 
tepė jodu, dėjo degintos tabokos, pypkės syvų, davė gerti gyvatės, bet vis- 
kas tas nepadėjo. Trečią dieną mamytė mane išvežė pas burtininką, kuris 
gyveno už Baisogalos miestelio, kaž kur miške, pavardę jo dar šiandien 
gerai prisimenu — Samulionis. Burtininkas, koją apžiūrėjęs, man pasakė: 
„Rytoj būsi sveikas“. Apsidžiaugiau ir rodėsi, kad kojos neskauda. Paskui 
burtininkas paėmė stiklinę pieno ir juodos duonos riekutę, visa tai nusi- 
nešė į tokį mažą kambarėlį ir, kaž ką tenai pakalbėjęs, atnešė man suval- 
gyti. Valgiau ir tikėjau, kad šitie vaistai nuo gyvatės įkandimo geri, galė- 
siu aš ir kitiems tai pasakyti. Betgi to negana! Paskum atnešė iš daržo 
prirovęs tokių žolių, vadinamų „vengiarūkščių“, ir sutrinęs uždėjo ant ser- 
gančios kojos. Jis sakė, kad tos žolės reikalingos tinuliui atleisti. Taip 
pagydęs, jisai liepė namo važiuoti ir pasakė, kad ryt būsiąs sveikas. Mano 


' mamytė norėjo užmokėti, bet užmokesnio neėmė, sakydamas, kad jisai ne- 


imąs pinigų už išgydymą, nes, jei jisai imtų užmokesnį, tai ligonių neišgy- 
dytų.  Parvažiavome namo. Parvažiavęs namon jau jutau lyg lengvesnį 
skausmą. Atsiguliau miegoti, nes dvi ištisas naktis buvau nemiegojęs, ir 
tuoj užmigau. Rytą pabudęs jutau, kad kojos visai jau nebeskaudėjo. Po 
kelių dienų nuo ligotos kojos pradėjo nertis oda, tačiau ta koja žymiai 
skyrėsi nuo sveikosios kojos; betgi po poros savaičių abi koji buvo vieno- 
di, tik kairėje kojoje liko dėmė, kur gyvatė nuodų įleido; toji dėmė ir da- 
bar likusi“, (A. Ramoška, Kėd. Valst. Gimn. IVa kl. mokinys). 


„Einu 1928 m. vasarą beuogaudamas per mišką basas ir pajutau, lyg 
kas įdūrė man žemai pagal kairės kojos kulną.  Atsisukau pažiūrėti, —žiū- 
riu juoda, kaip anglis, gyvatė nušliaužė. Ant kojos tiktai du lašu kraujo. 
Tuojau išspaudžiau kiek galėjau kraują ir greitai bėgau namo. Bėgti galė- 
jau dar greitai, bet jaučiau, lyg kokia lazda buvo įkalta kojon ligi kelio. 
Pabėgęs kiek laiko, koją aukščiau labai suveržiau. Pasiekęs namus atsigu- 
liau į lovą, ir po kiek laiko pradėjo man labai viduriai skaudėti. Pasidarė 
pikta ir pradėjau vemti. Paskui perstojo skaudėti vidurius, o koja jau bu- 
vo ligi kelio ištinusi. Nuleisti kojos negalėjau, nes nuleidus pradeda labai 
skaudėti. Paskui išėjau laukan; kol vaikščiojau, skausmo nejaučiau, bet 
atsigulęs pajutau labai didelį skausmą. Kitą dieną atsikėlęs kojos pastatyti 
negalėjau. Trečią dieną jau galėjau pastatyti koją, bet ji buvo dar ištinusi. 
Paskui pridėjau tabako lapą, ir jau ketvirtą dieną koją atleido. 

(F. Falkauskas, K. Valst. Gimn, Ila kl. mokinys). 

Bet nevisuomet pažintis su pantine gyvate taip laimingai pasibaigia, 
nes tenka kartais nuo jos kandimo ir numirti. Tokiais atsitikimais įkąsta- 
sai asmuo, prasliukus nuo įkandimo kokiai 12 val., ima dusti ir, pasikama- 
vęs ligi 7—8 dienų, miršta. Kiek sunkesniais, bet nemirtinais pantinės gy- 
vatės įkandimo atsitikimais jos įkąstasai asmuo apanka, arba įkąstoje vieto- 
je ima irti audiniai ir pasidaro žaizda, arba įvairios ligos, priepuoliai ir pa- 
sikartojimai ima kankinti, rodos, jau persirgusį ligonį. 

Atsimenant blogiąsias pantinės gyvatės įkandimo pasekmės, tenka 
griebtis tam tikrų priemonių, kad jos nuodų veikimas, kiek galint rimčiau, 
būtų sustabdytas. Kadangi naminis gydymo būdas dažniausiai esti suriš- 


tas su blogomis ligoniui pasekmėmis, tai nelaimei atsitikus — pantinės gy-. 


vatės įkandimui paaiškėjus — tuojau reikia šauktis rimto gydytojo pagai- 
bos, o, ligi gydytojas atvyks, visų pirma daroma pastangų, kad gyvatės nuo- 
dai jos įkąstojo asmens kūnu toliau nuo žaizdos neplistų. Tuo tikslu 
įkąstoji koja, ranka arba kita kūno dalis aukščiau žaizdos smarkiai suver- 
žiama abrūsu, skarele arba kitu kuriuo ryšiu, bet tiktai kokiam pusva- 
landžiui, kad kuno audiniai, kraujo netekę, nepradėtų mirti. Kai kas pata- 
ria odiniu ryšiu, pav., platesniu diržu, priveržti prie žaizdos paplokščią ak- 
menėlį, kad šisai neduotų nuodams kūnu toliau plisti Paskum kuosku- 
biausiai tenka rūpintis patekusius ligonies kūnan nuodus, kiek galima 
stropiau, pašalinti. Tuo tikslu žaizda praplatinama aštriu peiliuku arba kitu 
metaliniu įrankiu, pakaitintu prieš tai ugnyje arba ištrintu benzinu, spiritu, ži- 
balu: tuo biidu leidžiama kraujui iš žaizdos smarkiau bėgti. Patariama tokiais 
atsitikimais net taures statyti arba sveikomis lūpomis praplatintą žaizdą 
čiulpti ir iščiulptąjį kraują tuojau laukan išspiauti (pastarasai būdas gali su- 
daryti rimto pavojaus čiulpiančio asmens gyvybei). Galop, rūpinamasi gel- 
bėti nuo gyvatės nuodų irstantieji audiniai ir, apskritai, visi kūno organai, 
kurių suparaližavimas gręsia žmogui mirtimi. Tuo tikslu leidžiama ligoniui 
po oda Rekordo arba kitu kuriuo špricu įvairių skiedinių, pav., Kalium hy- 
permanganicum (19/,), Calcium chloratum (29/,) arba eau de Javelle (1 da- 
lis 10-je vandens dalių). (Gerą vidujinę priemonę nuo pantinės gyvatės 
įkandimo sudaro stiprūs alkoholiniai gėrimai, pav., degtiuė, konjakas ir. |i- 
keriai, kurių mažais protarpiais duodama tiek, kad ligonis visai nusigertų. 
Be to, patariama ligonį versti daugiau judėti, o pavojingais atsitikimais 
daryti dirbtiną kvėpavimą. . 
Kad pantinė gyvatė nuodinga ir kad jos kandimas sudaro tikro pa- 

vojaus žmogaus ir naminių gyvulių gyvybei, sodiečiai žino ir gerai su- 
pranta, o bet kuriai pažinčiai su jaja išvengti griebiasi įvairių priemonių, 
kuriose žymi kartais tolimos praeities atgarsis. Visų pirma, einant tokion 
vieton, kurioje gręsia pavojus pantiuė gyvatė sutikti, patariama pasiimti 
duonos plutelė, druska apibarstyta, — gyvatė užuodžianti duoną ir jos 
kvapo vengianti; kiti tą duoną net apavan įdeda ir tiki, kad taip tikriau ap- 
sisaugosią nuo gyvatės. Be to, patariama einantiems miškan apsivynioti ko- 
jas drobiniais auskarais arba apsimauti drobinėm kojinėm, — per lino žie- 
dą gyvatė nekandanti; kiti giliai įsitikinę, kad per bet kurį odinį apavą gy- 
vatė įkandanti, o kandimas per lininį arba vilnonį audeklą, kad ir ploniau- 
sią, esąs nepavojingas, užtat jie ir vynioja kojas ne tiktai lininiais, bet ir vil- 
noniais audeklais. Senovės tikėjimo žmonės, patekę gyvatynėn, kalba 
trumpą maldą: - . 

Saulė kairėn, 

Saulė dešinėn, 

O gyvatė užpakalin! 
ir tiki, kad gyvatė tuomet sukanti galvą užpakalin ir negalinti įkąsti. (Oir- 
dėta Kirkūnų sod., Panevėžio apskr. ir valsč.). Kitur patariama žiūrėti sau- 
lėn ir tris kartus sakyti: Atsitrauk nuo manęs nelaboji, kad daugiau tavęs 
nematyčiau!“ (Girdėta Riekstino miške, Raguvėlėje, Panevėžio apskr.)!. 

Pamaldūs žmonės tenkinasi tuo, kad, keliaudami miškan, persižegnoja 
ir tiki, kad per kryžių gyvatė neįkandanti. Jei nelaimė tačiau atsitinka, ir 
pantinė gyvatė įkanda, iai tuomet įkąstasai asmuo gelbėjamas įvairiomis 
naminėmis priemonėmis, o galop šaukiamasi burtininko, kitur sakoma ke- 
rėtojo, arba žadėtojo, pagalbos, kuri suteikiama ligonį matant arba jį Ir na- 
muose palikus. Naminių priemonių, kuriomis gydomas pantinės gyvatės 
įkąstasai asmuo, minėtinos šios: nukentėjusioji ranka arba koja suveržiama 
aukščiau žaizdos šilko skarele, tinka ir šiaip kuris raištis; ligoniui draudžia- 
ma eiti pastogėn, ypačiai dūminėn grįčion, tokių būdu jam beliekti sirgti ir 
nakvoti ligi pagysiant kur nors kieme, patvoryje; patariama tuojau įkandu- 
siąją gyvatę nutverti, jos galvą nutraukti ir jos kraujais betinstančioji vieta 
ištrinti arba nors aplinkui žaizdelę nutrauktąja galva apskrieti. Si priemo- 
nė vengtina, nes betraukiant pantinės gyvatės galvą ir ją nutraukus, gali 
susilaukti dar vieno-kito įkandimo, kurie tiktai pasunkintų padėtį kūno, gy- 
vatės nuodų jau paragavusio. Tačiau sodiečiai šito patarimo nevengia, nes 
jie tiki, kad pantinė gyvatė, vieną kartą žmogui įkandusi, antrą kartą tuo- 
jau kąsti negalinti: jinai turinti prieiti prie akmenų ir pasiimti tenai nuo- 
dų, o kai pasiimanti, tai vėliai galinti pavojingai kąsti. į 

Toliau prie pradėtosios tinti kūno vietos dedama paprastų žėmių, 
gyva smilkiniuotoji varlė, sutrintų gyvatžolių, kurios ' taip pat valgomos, 
arba praplatinus žaizdelę, kad kraujas smarkiai bėgtų, toji vieta tepama ta- 
bako syvais (saporka), kurie imami iš pypkės; rūkoma laukinių bičių ko- 
riais; kaitinama paskubomis vinis arba kuris nors geležgalis ir žaizdelės iš- 
deginamos; duodama ligoniui gerti ligi nusigėrimo dėgtinės arba jisai val- 
gydinamas bitėmis su duona, medumi su gegužiniais vabalais (majūkais) ir 
kt. Bet visų geriausias sodiečių būdas nuo gyvatės įkandimo pasigydyti, 
tai burtininko užkalbėjimas. Jei gyvatė įkando, tai tuojau patariama vykti 
pas burtininką, kad prieš saulės leidimąsi pasisektų nuvykti, ir prašyt jį 
užkalbėti. Jei kas nesuspėja taip greitai apsisukti, tai ligoniui tenką ilgai 
sirgti ir net mirti. Burtininkai, paprastai, užkalba vadinamomis šventomis 
maldelėmis, kurios laikomos didelėje paslaptyje ir tiktai mirties patale pa- 
sakomos tam asmeniui, kuriam burtininkas nori palikti savo žinojimą už- 
kalbėti. Kadangi suminėtos šventos maldelės nuo pantinės gyvatės įkan- 
dimo ligoniams gelbėti, o taip pat ir įvairios mitologinio pobūdžio apie 
pantinę gyvatę samprotavimų liekanos sudaro įdomų mūsų senovės paliki- 
mą, tai sustokime ties šituo palikimu kiek plačiau. 

Bevartydami senovės raštus, kuriuose minima tolimoji lietuvių tautos 
praeitis, lengvai galime užtikti juose ir tokių vietų, kuriose aiškiai pasako- 
ma, kad miisų senelių prosenelių gerbta, kitų dievų skaičiuje, ir pantinė 
gyvatė*. Berods, šitų raštų nurodymais, pantinė „gyvatė buvo gerbiama 
tiktai naminio dievo (penates domi), dievuko (božki) vietoje, tačiau tatai 
dar neduoda progos kelti didelių abejonių dėliai jos gerbimo tikybinėse ir 
kitose senovės lietuvių apeigose. Žinoma, galima būtų čionai iškelti ir 


! Plačiau šituo reikalu žiūrėk: Keletas folkloro dalykų apie mūsų krašto Roplių 
(Reptilia) atstovus. J. Elisonas, Kosmos, 1924, 88—92 p 

2 Plg. Historia Naturalis Curiosa Regni Polonie, Magni Ducatus Litvanie, P. G. 
Rzączinski, Sa: damiriae. 1721 (251 ps.) Dzieje Starožytne Nar.du Litewskiego, przez 
T. Narbuta, tm. I, Wilno, 1831 (145 p.). . 

toksai samprotavimas, kad senovėj lietuviai ne gyvates arba kitus kuriuos 
nors gyvulėlius garbindavo, o tiktai išreikšdavo juos garbindami savo pa- 
garbos jausmus tiems dievams, kuriuos gyvenamuose mūsų senelių prose- 


nelių namuose arba šventyklose paatstovaudavo jiems pašvęstos gyvatės“ | 


ir kai kurie kiti gyvuliai. Besiteiraudamas žmonėse, ar nežinoma jiems 
pantinės gyvatės kurių nors gerbimo liekanų, labai buvau nustebintas 
gavęs užrašą, kurio tikrumu tikėti didelių abejonių neturėjau ir kuriame 
minimas pantinės gyvatės gerbimas beveik šiais laikais. Kalbamojo užra- 
šo turinys toksai: 

„Gyvate eina nuo žodžio gyvybė, arba, kaip seniau sakydavo, gyvata. 
Seniau žmonės ją gerbė kaipo gyvybės turėtoją, pav., gimstant vaikui, ypa- 
čiai dėkodavo gyvatei. Aukodavo jai ir giedodavo ar kalbėdavo giesmes 
šiais žodžiais: 

Būk pasveikinta, gyvatos nešėja, 
Žmonių gyvenančių karalienė! 
Klonijamės mes tau gyvatos davėja, 
Apsaugok tą vaiką nuo kuronių. 
Tau klonijamės menki šios žemės mes žmonės, 
Tau klonijas garbūs dievai nemirtingi, 
Tu ir dievams duodi, kad biitų garbingi, 
Ir gimstant duodi, kad būtų laimingi. 
Va šitas žmogus tik gimęs, 
O jau pamatė tave, gyvate! 
Jeigu jis tau dabar rodosi netikęs, 
Gali atimti iš jo gyvatą! 
Susimilk ant mūsų, tavo biednų žmonių, 
Atitolink kuo toliausiai juodąją smertį 
Ir tam tik gimusiam vaikui duoki ilgai gyventi, 
Kad greitai neateitų smertis 
Jam gyvastos atimti“. 
: (Užrašė Petrė Valentinavičiūtė iš Uršulės Valentinavičienės, Vaišvilčių 
sod., Naujamiesčio valsč., Panevėžio apskr; sakytoja girdėjusi tą maldą is 
savo motinos dar Gustonyse begyvendama). 

Pasakiau, kad užrašo tikrumu tikėti didelių abejonių neturėjau, nes 
mūsų sodiečiai paslapčiomis dar ir šiandien palaiko daugelį senovės burtų, 
prietarų ir stabmeldžių tikėjimo liekanų. Galop, tiktai šituo tikėjimu gali- 
ma paaiškinti gražus vaizdelis, kuris teko pastebėti įdomioje J. Marcin- 
kevičiaus apysakoje „Polska Zbrojna“ Lietuvoje (Rytas, 1930, Nr. 105): 

„Vakar buvo gana įdomus nuotykis. Vaiciukas su Švachockiu ilgai 
kažką tarės, pagaliau priėjo prie lango, pasižvalgė ir suklaupė ant grindų. 
Vaiciukas iš kart tik judino lūpas, o paskui ėmė šnabždėti: 

— Žalčių, gyvačių ir kitų savo garbingų valdinių garbingiausias ka- 
raliau, šaukiuos į tave, šaukiuos. Įsakyk, kad tarnai nieko man blogo ne- 
darytų ir klausytų manęs... 

Nusilenkęs nutilo. Švachockis, turi būt, labai susijaudinęs dar gar- 
siau kalbėjo: S 

— Arabe, paleisk pikčiausius, mirtingiausius nuodus tam kraugeriui 
Dureikai. Paleisk visas piktybes, kurias turi... Būk mano prietelis! Kai 


ž 


- paai 
“ 

saulė teka ir leidžias, kai ji šviečia žmonėms į pakaušius, tegul tą nenau- 
dėlį suriečia į krūvą. Kai jau suries, tai, kad jis negalėtų kąsnelio duo- 
nos į burną paimti, kad jis negalėtų nei girdėti, nei matyti. Jo ausys tik 


s gyo os o o 


Skauda, sako lavonas. Tai tegu skauda ir tam prakeiktam Dureikai, kuris 
mano draugą ir paslapčių žinovą kalėjiman atvedė. Teskauda! Sveika 
Marija. š 
— Vienas keri, o trys pašiepia. Swieta Trėjca, Ojciec Bėg na niebie... 
įsikišo Švachockis. i 

Ir abu nutilę klūpojo kokį. pusvalandį palangėj ir kažką rankose 
spaudė, gniaužė“. 

Taja pačia proga tenka pasakyti, kad Vaiciuko maldoje suminėtas gy- 
vačių karalius priklauso prie mūsų sodiečių tų vaizduotės padarų, kuriuos 
jie ytin dažnai mėgsta liesti savo pasakojimuose. Paprastai sakoma, kad 
kiekviena gyvatynė turinti atskirą gyvačių karalių, kurio visos gyvatės la- 
bai klausančios. Šitas gyvačių karalius pasižymįs tikros gyvatės pavidalu, esąs 
keleto metrų ilgumo ir drūtas kaip sienojas, labai blizgąs, jo galva esanti 
papuošta raudonu vainiku, o ant kaklo kabanti, nelyginant, gintarų eilutė; 
kiti pasakoja matę, kad gyvačių karalius turįs galvoje raudonų dėmių, rau- 
doną kryžių ir t. t: Gyvačių karalių pamatyti retai kas teturįs progos, nes 
jisai tiktai kas septinti metai išlendąs iš urvo žemės paviršiun. Apskritai, 
gyvačių karalius esąs labai nuodingas, nes nuo jo įkandimo tuojau žmonės 
mirštą, užtat mušti arba šiaip liesti jisai esąs labai pavojingas: paliestas jisai 
tuojau surinkąs ir surenkąs visos savo karalijos gyvates, o subėgusios gy-- 


"vatės jau sugebiančios už skriaudas atsilyginti. Jei gyvačių karalius pa- 


vyksta kuriuoje nors vietoje užmušti, tai gyvatės iš tokios vietos išsikraus- 
tančios kitur gyventų. 

Kitose vietose gyvačių karaliumi vadina žmogų!, kuris „žinąs gyvačių 
vardą“ ir kuriam jos nieko blogo nedarančios; jisai galįs gyvates rankomis 
imti, ant kaklo kabinti, be jokio pavojaus susilaukti gyvatės įkandimo. 
Toksai gyvačių karalius .galįs jomis bet kurią vietą apleisti arba iš tos vie- 
tos jąsias išvesti. Nuolatos tenka girdėti tokia pasaka, kad kitą kartą gy- 
venęs toksai žmogus (=— gyvačių karalius), kuris mokėjęs su gyvatėmis su- 
tikti ir kurio josios klausydavusios. Priprašę jį žmonės, kad jisai jų apy- 
linkėje gyvates išvalytų. Tasai žmogus sutikęs: iškasęs didelę duobę, pri- 
krovęs šiaudų, įlipęs ton duobėn (kiti sako, kad stulpą įkasęs, ir ant jo 
užlipęs), sušvilpęs ir tuo būdu visas gyvates susikvietęs, o kai gyvatės su- 
sirinkusios, tai šiaudus uždegęs, gyvates sudeginęs ir patsai sudegęs (kiti 
sako, kad jisai likęs gyvas — nulipęs nuo stulpo). Gyvatės iš tos vietos 
išnykusios. (Girdėjau kupiškėnuose). 

Bet grįžkime į aukščiau suminėtas šventas maldeles, kuriomis burti- 
ninkai atkalba (kitur sakoma: atžada) nuo pantinės gyvatės įkandimo. Visų 


1 Višakio Rudos (Mariamp. apskr.) apylinkėse tokius žmones vadina „kirmėliais“ Red. 

pirma norėčiau suminėti mano turėtųjų maldelių pavadinimus, nes tatai gali 
turėti rimtam klausimo tyrinėtojui didelės reikšmės. Šitų pavadinimų turė- 


jau: „nuo gyvačių įkandimo mūsų kaimiečiai atkalba sekančiais žodžiais“, , 


„gydoma nuo gyvatės įkandimo“, „žodžiai nuo gyvatės įkandimo“, „nuo 
gyvatės įkandimo“, „malda nuo gyvatės įkandimo“, „maldos nuo gyvatės 
įkirtimo“, „nuo gyvatės įkirtimo maldelė*, „maldelė nuo gyvatės įkandimo“, 
„buriamoji maldelė, kalbama nuo gyvatės įkandimo“, „užkalbėjimai nuo. 
gyvatės įkirtimo“, „malda, užkalbant gyvatės įkandimą“, „malda nuo įkirti- 
mo gyvatės“, „malda nuo piktosios“, „nuo gyvatės įkirtimo kalba maldelę“, 
„nuo gyvatės užkalbėjimo maldelė“, „maldelė nuo gyvatės užkalbėjimo“, 
„atkalbėjimas nuo gyvatės“, „nuo gyvatės įkandimo užkalbėjimas — mal- 
delė“, „užkalbėjimas nuo gyvatės“, „nukalbėjimas nuo gyvatės įkandimo“, 
„būrimas gyvatei įkandus“. Paduotoji pavadinimų medžiaga, mano supratimu, 
pakankamai duoda progos pavadinti kalbamuosius užkalbėjimus maldomis, 
arba maldelėmis nuo gyvatės įkandimo (ne „įkirtimo“, nes gyvatė tiktai „kanda“, 
o ne „kerta“ savo nuodingaisiais dantimis). Kartu su tuo noriu paminėti dar 
vieną dalyką: maldų nuo gyvatės įkandimo jąsias žinantieji, kaip minėjau, ki- 
tiems nepasakoja, nes viena mano, kad kitam šitą paslaptį pasakę papildy- 
sią didelę nuodėmę, o antra tiki, kad paslaptį atidengus užkalbėjimo gabu- 
mai atatenka tam žmogui, kuriam malda byvo pasakyta (prieš tai ją žino- 
jęs užkalbėjimo gabumų nustoja). 

Pats gyvatės įkastojo žmogaus arba gyvulio užkalbėjimas, tariant pa- 
duotųjų čionai maldų žodžius, o taip pat perdavimas maldos žodžių ki- 
tam asmeniui, surištas su tam tikromis apeigomis, kurios taip  paminė- 
tos mano turėtoje medžiagoje: „Šiią maldą kalba tris kartus po devynius, 
nereikia tiktai parikti.:- Kada nukalba, reikia duoti truputi pinigų. Burtą 
seniai vartoja, ir mirdami palieka kitam“; „Kalbėti reikia devynius kartus ir, 
dėlto, kad kartais esti gyvatė vaikinga, taigi ir kiekvienam jos vaikui užkal- 
bėjimas reikalingas, kitaip nieko nepaveiks užkalbėjimas. Be to, šis užkal- 
bėjimas veiks tiktai tada, jei jį žinąs žmogus kitam jo tekstą ne žodžiu 
pasakys, bet raštelį parašys arba persirašyt iš raštelio duos. Tuo būdu 
jisai keliauna iš raštelio į raštelį ir pamažu kitiems perduodamas“; „Šitą 
maldelę reikia atkalbėti tris kartus neatsikvėpus. Jei nurodytu būdų (neat- 
sikvėpus) tris kartųs nepasakysi, tai nepagydo, nors po to ir pasisektų to- 
liau atkalbėti tris kartus neasikvėpus. Tą maldelę reikia kalbėti, kai gyva- 
tė Liepos mėn. ką nors įkerta“; „Pabaigus buriamąją maldelę, reikia sukal- 
bėti trejus poterius. Po tų poterių užkalbamąjį daiktą tris kartus žegnoja; 
pirmą ir antrą kartą peržegnojus, „amen“ sakyti negalima, tik paskutinį 
kartą peržegnojus, reikia pasakyti „amen“; „Šitas užkalbėjimas reikia kalbėti 
tris kartus ir mąstyti, kad gyvatė turi 30 vaikų; jei mąstysi mažiau, tai ne- 
gelbės“; „Reikia tris kartus atkalbėti ant duonos kąsnelio ir žmogaus arba 
gyvulio, o paskum tą duoną duoti suvalgyti“; „Rejkia kalbėti tris sykius, 
kvapo nepaleidžiant, o kai pakalbi, tai kvapą papūsti tan šonan, kur ligonis 
tuo metu esti“, „Gale reikia sukalbėti tris Sveika Marija“; „Kada sukalbi 
šitą maldelę, tai gyvatė nustoja pykti, ir gyvulys pasitaiso. Vyresniam už 
save maldelės sakyti negalima“; „Nuo gyvatės įkandimo vartojamas atkalbė- 
jimas. Žmonės tikrai įsitikinę. kad atkalbėjimas gelbėja.  Atkalbėjimas lai- 
komas didelėje paslaptyje, ir papasakoti toksai atkalbėjimas kitam — dide- 

lė nuodėmė. Kalbant šituos atkalbėjimus reikia persižegnoti ir sukalbėti 
tris Sveika Marija.  Žegnojantis ir kalbant, reikia vengti „Amen“, nes, 
„Amen“ ištarus, turės įkąstasis mirti“; „Reikia atkalbėti devynius kartus ir 
kalbant tarti žmogaus vardas, o jei įkąstasai gyvulys —- jo plaukas“; „Rei- 
kia atsistoti pavėjui ir kalbėti būrimo žodžius; pasakius pūsti kvapą pavė- 
jui; būrimas galima pasakyti tiktai vyresniam žmogui“; „Pradedant kalbėti 
reikia peržegnoti įkąstoji vieta ir tada kalbėti tris kartus“; „Užkalbėti reikia 
ore; prieš ir po užkalbėjimo tris kartus persižegnoti. Maldelė kalbama tris 
kartus“, „Reikia peržegnoti tris kartus įkąstąją vietą ir sakyti užkalbėjimas;. 
paskum įkirsta vieta anksti rytą per tris dienas plaunama stovinčiu vandeniu“. 

Kaip minėjau, maldelės nuo gyvatės ikandimo -- burtininkų paslaptis 
kuri kitam pasakyti — didelė nuodemė ir kartu su tuo proga netekti atkal- 
bėjimo galios. Tačiau tatai nekliudo vieną kitą tokių maldelių žmonėse 
nugirsti; trumpus keleto jų žodžius apačioje ir pažymiu!. 

„Urvine, negadink žmonių. Tegul tavo galybę atima keturi vėjai: 
šiaurinis, pietinis, vakarinis ir rytinis. Tegul tavo galybę atima Mozės 1az- 
da, su kuria iš akmens padarė vandenį. Saulė tegul tave nušviečia, mė- 
nuo tegul tave nušviečia, tegul iškeikia tave dangus, iškeikia žemė, iškeikia 
tave vanduo, iškeikia ugnis, tegul iškeikia tave visi šventieji ir Švenčiausia 
Motina“. (R. Grikienis, Skapiškis). 

II. „Žemė, žemybė, dangaus aukštybė, motina mūsų, pykčių karalienė. 
buvai piktybė ir nueik pyktybe!“ (Girdėta biržėnuose). 

III. „Palažina šaltuodege, atleisk mums taip, kaip mes atleidžiame 
saviems kaltiems. Duok, Dieve, sveikatą. (P. Baltuška, Skapiškis). 

IV. „Eik, tu gyvate, ant sūdo Dievo, kuriam įkandai tam žmogui 
(mintyje reikia turėti tą žmogų, kuriam gyvatė įkando). Kad tas žmogus 
nejaustų nei sopulio nei tinimo. Ar ruda, ar marga, ar juoda“. 

- (A. Šeštokas, Traupis). 
V. „Aš nieko nenukalbu, tik nuo gyvatės užkalbu; kur eina saulė, 


mėnuo ir žvaigždės, Dieve, man padėk“. (A. Kisielius, Taujėnai). 
VI. „Liga ligėla, korva karvala, buvo margas vaikas, biesas nusmau- 
gė, kad ir tau, ligėl, biesas nusmaugtų“. (K. Gudas, Skapiškis). 


Daugumas maldelių nuo gyvatės įkandimo dvelkia tolima mūsų pra- 
eitimi ir sudaro gražų senovės palikimo turtą: kiekviena proga jų žodžiai 
iš burtininkų reikėtų užrašyti ir spaudoje skelbti. Atsimenant, kad panti- 
nės gyvatės įkandimas sudaro tam tikro pavojaus gyvybei (jos įkąstųjų 
žmonių miršta ligi 20/,), yra pavojinga naudotis burtininkų patarnavimais 
ir primitivėmis jų gydymo priemonėmis. Tačiau sodiečių retas kuris, jei 
pantinė gyvatė įkanda žmogų arba gyvulį, apsieina be burtininko pagalbos 
ir tvirtai tiki jų atkalbėjimo galia. Jei pradėti šituo reikalu reikšti abejonių, 
tai paprastai susakoma devynios galybės atsitikimų, kuriais burtininkas 
padėjo nuo pantinės gyvatės įkandimo arba minimas vieno klebono nuo- 
tikis, kuris paskelbtas G. Petkevičaitės „Liaudies medicinos“ sąraše (Nr. 14): 
„Vieną sykį iškeikė kunigas tokį vardininką, kurs nuo gyvatės įkandimo 


„1 Didesnis šitų maldelių skaičius man teko kiek seneliau jau paskelbti: žiūr. J. 
Elisonas, Maldos nuo gyvatės įkandimo, o taip pat ir susitikimui su jąja išvengti. 
Kraštas, 1926, Nr. 8. S 

gydo. Užgynė prie jo žmonėms gydyties, apšaukė jį būrtininku su velniu 
gydančiu. Netrukus po to  iškeikimo ir įkando gyvatė klebono karvei. 
Gydo šiaip, gydo taip, karvė nė kaip nepagyja. Gaspadinė nori eiti prie 
to vardininko, klebonas, žinoma, neleidžia. Bėt gaspadinė, matydama, jog 
karvė turės jau dvėsti, nusiuntė, prašydama išgydyti. 2 

O tai buvo mane keikti — sako tas — kad jūs geri, išsigydykite be 
velnio. Nedavė vaistų. 

Gaspadinei gaila pieningos karvės, lekia pati.  Nubėgusi meldžia, pra- 
šo, kad susimylėtų. Tas išbaręs gerai už keikimą, paskui supykęs, metęs 
jai nuskintą lapą ruo sudžiūvusios šluotos. 

— Te, — sakęs — klebono karvei tokių tik vaistų teduosiu. 

Gaspadinė pradžiugusi, pasigriebusi tą sudžiūvusį lapelį, parsinešusi 
patryne kandį; tuoj karvė sveika stojosi“. 

Paklausk senovės pažiūrų sodiečio, ar turi žmogus iš pantinės gyva- 
tės bet kurios naudos, ir tuojaus išgirsi atsakymą, kad jinai esanti geras 
vaistas ir naminiams gyvuliams ir pačiam žmogui nuo visokių ligų. So- 
diečių manymu, labiausiai tinkančios vaistams tos gyvatės, kurios anksti 
pavasarį dar nesugriaudus griausmui pagaunamos, kiti sako: „neužkukuotos“, 
gegutei nekukavus); kitaip šitas gyvates vadina kovinėmis= „morcavomis“. 
linkančios vaistams ir vasarą pagautosios gyvatės, pav., kai kuriose apy- 
linkėse teko nigirsti paprotys Šv. Onos vakare, pasikišus po pažąstimi 
drobulę, eiti miškan gyvačiautų. 

Pasitikėjimas gyvatėmis kaipo geru vaistu vietomis toksai didelis, kad 
piemenys ir net pagyvenę vyrai, sulaukę pavasario, eina artimesnėn gyva- 
tynėn tų „vaistų“ gaudytų; prisirenka gyvačių puodines arba drobiniu s 
maišelius ir turguje jąsias pardavinėja. Gyvenant Panevėžyje man keletą 
kartų teko susidurti su gyvačių pirkliais, kurie, atsinešę turgun gyvačių mai- 
šelį, jas paleidžia ant žemės, parduotąsias apsukriai pirkėjo butelin suvaro 
ir tt tt Pagautosios arba tuo pačiu tikslu vaistams nupirktosios pantinės 
gyvatės suvartojamos įvairiais pavidalais: džiovintos, virtos, keptos, degtine 
užpiltos ir kt. Gydoma jomis visokios ligos: kai naminiai gyvuliai, pav., kiaulės, 
nustoja ėdusios, nuo suskio ligos, kai nori pagreitinti naminių gyvulių šė- 
rimąsi ir t. tt Dažniausiai naminiai gyvuliai gydomi tuo būdu, kad pagau- 
toji gyvatė sušeriama „ligoniui“, arba jinai virinama, ir visas viralas kartu 
su gyvate supilamas jam į nasrus Paragauja šito viralo ir žmonės, kurie geria 
jį puodeliais. Bet daugumas sodiečių, norėdami gyvatės nuodų pasidaryti, 
pagautąją gyvatę įvaro gyvą butelin ir užpila degtine; paskui tą degtinę patys 
geria ir kitiems duoda nuo įvairių ligų, pav., nuo pilvo sopėjimo, niežo, 
priemečio ir kt; senovėje gydydavę pantinėmis gyvatėmis ir baisiąją raup- 
sų ligą. i 
Kurių padarinių turi mūsų žmonėms. gydymasis pantine gyvate, vaiz- 
džiai pasakoja G. Petkevičaitė (Liaudies medicinos rinkinyje): „Kokie 
20 metų atgal nuvažiavau viešėti į Rekijavos dvarą (keli varstai nuo Šiau- 
lių miesto). Naktį pažadino mane nueiti prie dvaro darbininko, kursai jau 
beveik merdėdamas meldė manęs pas jį užeiti. Radau pajuodusį žmogų, 
į krūvą susirietusį, kniupščiomis slankiojantį po trobos aslą. To žmogaus 
pavardė buvo Raišys. Meldė, kad jį gelbėčiau... Mano tėvas gydytojas, 
kol arčiau gyveno, jį visuomet nuo tų baisių skausmų išgydydavo, o tos 

vietos gydytojai nieko jam nepagelbėjo. Jo žmona, prislinkųsi, dar išpa- 
sakojo, kad buvo šį kart gavusi ir degtinės užpiltos ant kažkokios gyva- 
tės, ir per dieną vyrui visą butelį sugirdžiusi, bet skausmai nei kiek nepa- 
mažėję. Tą pačią naktį ligonis pasimirė“. (Nr. 51). 

5 Teko ir mūsų periodinėje spaudoje užtikti žinučių, kad neatsargūs 
žmonės, bevartodami „gyvatinę“, nusinuodija ir miršta. Tačiau tatai neat- 
grąso mūsų sodiečių nuo pavojingų vaistų naudojimo. Atvirkščiai, dau- 
gelis jų entuziazmingai šitais vaistais tiki ir juos giria. Vieną tokį pagyrimą 
teko man gauti iš Linkmenų valsč. (Utenos apskr.), kuris labai vaizdžiai 
nupasakoja keistą to krašto žmonių supratimą apie pantinę gyvatę, kaipo 
gydymosi priemonę. Paklausykime, kas šitame pagyrime sakoma: 

„Margoji gyvatė žmonėse turi visų pikčiausio ir nuodingiausio sutvė- 
rimo pavadinimą, nes kas metai pasitaiko, kad nuo jos įkandimo mūsų 
apylinkėje (Linkmėnų valsč.) krenta stambūs gyvuliai: arkliai, karvės ir avys. 
Nors pas mumis gyvatės labai naikinamos, bet jų čia tiek daug, kaip ne- 
lyginant skruzdėlyne skruzdėlių.  Naikina margąsias gyvates vietos piliečiai 
vaistams, kuriais žmonės gydomi nuo įvairių ligų, k. a: parušenės, drugio, 
pilvelio slunksto ir kt. Vaistai sutaisomi taip: gaudomos gyvos gyvatės 
ir dedamos karšton krosnin, kurioje jos nusibaigia ir, kaip džiovintos žu- 
vys, išdžiūsta. Paskui užvirinama du litru vandens, kurin įdedama viena 
džiovinta gyvatė, anot vietos žmonių, „su kojelėmis ir galvelėmis“; visa 
gerokai pavirinama ir tol maišoma, kol gyvatės ir žymės neliekti. Sunka 
darosi truputį geltonos spalvos ir riebuliuota; ji supilama į butelius, aušina- 
ma, o ataušinus duodama ligonims, prieš valgį nuo ryto, po arbatinį stiklą. 
Tokių vaistų priėmęs ligonis smarkiai prakaituoja, palieka silpnas, iškelia 
jo vidurius, bet, praslinkus porai valandų, pradeda atsigauti. Tokiais pat 
vaistais gydomi arkliai nuo susnos ir karvės nuo įvairių ligų; ligoniui su- 
pilama vidun ligi trečdalio litro iš karto. 

Gyvatės vaistai sutaisomi ir tokiu būdu, kad pagauta gyva gyvatė 
įleidžiama butelin, ir ant jos užpilama degtinės. Praslinkus trims paroms, 
tokie vaistai taip pat duodami ligoniams, prieš kiekvieną valgį, po taurelę. 
Gyvatinė degtinė tačiau nelabai plačiai vartojama, nes smalsūs vyrai, ją 
neva iš ligos gerdami, apgaudinėja savo moteris. Kartais pagiriodami ir 
žinodami, kad moterėlės turi degtinės, užpiltos ant gyvatės, skundžiasi, kad 
juos drugys norįs pastverti. Gailestingos moterys paduoda savo vyreliams 
taip brangaus vaisto visą bonką, o apsimetėlis ligonis, pastvėręs bonką, iš 
„troškulio“ ištuština ją ligi dugno, tepalikdamas sausą gyvatę. Moterys 
taip ir kalba, kad degtinė, užpilta ant gyvatės, labai geras vaistas, tiktai vy- 
ramš gydyti per brangus“. (Užrašė K. Rukšėnas). 

Be to, daugelis sodiečių tvirtai tiki, kad džiovinta pantinė gyvatė, už 
krosnies užkišta, apsaugojanti namus nuo įvairaus gyvio: blakių, blusų, 
prusokų, tarakonų ir kt. Taip pat sodiečiai prisispirdami tvirtina, kad keptą 
arba virtą gyvatę tyčiomis ar netyčiomis suvalgius, visos utelės iš po 
odos susirenkančios vienon vieton, toji vieta sprogstantii ir tos utelės pa- 
sišalinančios; visą kūną išberią dideliais spaugais, bet kai žmogus nuo tų 
spaugų sugyjąs, netiktai utelių visą amžių neturįs, bet ir jokios ligos pa- 
senstąs ir nebepažįstąs. Radę pantinės gyvatės išnarą, sodiečiai ją pake- 
lia ir taip pat suvartoja vaistams; vieni tą išnarą verda ir duoda arkliams 

bei karvėms, kad greičiau išsišertų, o kiti ją trina ir pučia sergančiam na- 
miniam gyvuliui akysna nuo apakimo. Be to, prietaringi žmonės tvirtai 
tiki, kad padarius iš pantinės gyvatės išnarų ir lajaus žvakę, tąja žvake vi- 
sokių burtų galima ėsą daryti. Vakare tą žvakę uždegus, visi šiaudeliai, 
grįčioje virstą gyvatėmis, suolai baisenybėmis ir t. tt Žinoma, dauguma. 
šitų sodietiškų galvojimų ir samprotavimų tiek maža turi pagrindo, kad 
jie tenka pasakomis pavadinti. 

Bijodami pantinės gyvatės įkandimo, o rasi ir senovės palikimą prisi- 
mindami, sodiečiai pripasakoja apie ją ir kitų samprotavimų, kartais pasa- 
koms priiygstančių. Sustosime tiktai ties kai kuriais šitų samprotavimų, 
nes visų minėjimas pareikalautų daug vietos. 

Daugelis sodiečių, pav., sako, kad pantinė gyvatė nemėgstanti savojo 
vardo ir gyvate vadinama pykstanti bei kandanti; užtat prietaringi žmonės, 
beeidami mišku, vengia sakyti „gyvatė“, bet sako „ilgoji, margoji, rudoji, 
piktoji, pantis be mazgo“, numirėlis ir kt: Kiti nenorą ištarti miške žodį 
„gyvatė“ kitaip aiškina; būtent, sako, kad begulinti gyvatė, išgirdusi ją tik- 
ruoju vardu vadinant, tuojau suprantanti pavojų netekti gyvybės ir bėganti 
tolyn. Norint ją prisišaukti, reikią sakyti: kregždutė gražioji, paukštytė ar- 
ba varlė, — gyvatė tuomet tolyn nebėganti ir ją galima esą užmušti. Taip 
pat senų nuomonių sodiečiai tvirtina, kad pantinė gyvatė esanti naudin- 
giausias gyvulys, nes jinai išgelbėjanti žmones nuo nusinuodijimo. Pava- 
sarį prie balų auganti tokia žolė, kuriai žydint nuo jos žiedų pasikėliąs 
nuodingas rūkas, ir jeigu tasai rūkas pasikeltų, tai jisai, girdi, išnuodytų 
visus žmones. Begyvendamos prie balų, gyvatės tuos žiedus nurenkančios 
kad nepakiltu rūkas, bet kartu jos užkrečiančios savąsias seiles; kai jos 
įkanda, tai nuo tų seilių užsikrečianti ir žaižda. Kiti įsitikinę, kad pantinė- 
gyvatė surenkanti nuodus, apskritai, nuo visų augalų, kurie auga miške: 
kremblių, uogų ir kt. Tuo jos didelį patarnavimą žmonėms padarančios. 
Naminės gyvatės, kuri namuose gyvenanti, esą riegalima mušti; užmušus 
per septynerius metus įvairios nelaimės tuos namus lankančios. Jei gyvatę: 
užmušei, tai būtinai turi ją žemėje užkasti, nes, visų pirma, saulė neken- 
čianti gyvatės ir, ją užmuštą pamačiusi, išsigąstanti, verkianti, ir dėliai to, 
gendanti; kitą vertus, užmušta gyvatė saulėje atgyjanti (kiti sako, kad driežlai, 
suradę užmuštą gyvatę, ją atgaivina) ir keršijanti jos užmušėjui. Apskritai, 
pamačius pantinę gyvatę, reikia ją užmušti ir taip mušti, kad galva būtų 
sutrinta; jei gyvatę užmuši, tai apturėsi visų nuodėmių atlaidus, o neužmu- 
šęs nusidėsi prieš V. Dievą. Prieš saulės nusileidimą užmuštoji gyvatė 
nedvesianti, o jei jinai pabėganti nuo žmogaus po kelmu, tai reikią padėti 
prie to kelmo kryžiškai perlaužtas pagaliukas, ir gyvatė būtinai iš po kelmo 
išlendanti: kiek lukterėjęs gali ją užmušti. 

Neprietelių pantinei gyvatei nestinga, nes paukščių nuolatos ją gaudo. 
juodasai gandras, erelis, gyvatėda ir pelinis vanagas, o iš žinduolių: ežys, 
šernas, barsukas, šeškas, kiaunė ir daugelis kitų. Bet visų didžiausias jos. 
neprietelius — žmogus, kuris pantinės gyvatės nekenčia ir, nors ji nedide- 
lės žalos pridaro, be jokio pasigailėjimo ją visaip naikina ir tuo būdu stei 
giasi apsaugoti uo jos įkandimo ne tiktai naminius gyvulius, bet save ir 
kitus žmones. Deja, dideliais kovos su pantine gyvate laimėjimais pasigir- 
ti nevisuomet galime, ir dažniausiai dėl to, kad tos kovos priemonės esti 

nerimtos: pasitenkiname tuo, kad užmušame nutvertą ir nepajėgusią pasi- 


slėpti gyvatę. Dedasi paprastas reiškinys: užmuštųjų gyvačių vieton liku- 
sios gyvatės priperi devynias galybes kitų, bet tiktai maisto nestigtų. 
Galop, jei nepavyksta kurioje nors vietoje visų gyvačių išmušti, tai likusios 
gyvos gyvatės tiek gausaus ėdesio turi, kad darosi pakankamai stiprios su 
kaupu papildyti nuostolius, jų giminės aprurėtus. Pas mumis daugiausia 
pantinių gyvačių išnaikina piemenys, galvijus gyvatynėse beganydami, ir 
įvairūs vaikagaliai, kurie ima reikšti „galutiną nusistatimą“ visas gyvates 
savo apylinkėje išnaikinti. Vieni tokių vaikagalių sugeba vikriai pantines 
gyvatės už uodegos galo nutverti ir akmenin arba medžio kamienan už- 
mušti, o kiti taisosi ilgą lazdyno pagalį, praskelia jo galą, kurin įsprau- 
džiama kita lazdelė, ir, pamatę gyvatę, atsargiai perskeltąjį galą nustato ant 


„gyvatės, greitai įspraustąją lazdelę ištraukia, - ir piktasai sutvėrimas nelaisvėje. 


Pagautąsias tokiu būdu gyvates užmuša, o padykusio būdo žmonės suku- 
ria ugnį ir jąsias iškepa arba numeta skruzdėlynan ir piktai džiaugiasi, kaip 


gyvatė, skruzdėlių ėdama, rangosi. Vienas mano mokinių šiuo klausimu 


rašo: „Mūsų kaimo (Jurgelionys, Siesikų vl.) ganyklose yra nemaža gyva. 


čių. Piemenys beganydami gaudo tas gyvates ir įvairių juokų su jomis 


pridaro, pav., gyvą gyvatę užmeta ant skruzdėlyno, skruzdėlės ją suėda ir 
palieka tik griaučius. Kiti paima sugautąsias gyvates, pražiodo žiomenis, įpi- 
la karštos smalos ir prilipina jas prie medžio; prilipinę kartais dar uždega ir 
bedegindami visą medį šunaikina. Karvės bijo prie to medžio prieiti ir 
mauroja (V. Zilys). 

Tą patį reiškinį mini savo užrašuose ir G. Petkevičaitė, kuri pa- 
žymi: „Piemenys, ypačiai pavasarį, - daro taip ir kitu laiku, — turi pramogą 
gaudyti gyvates įskelta lazda. Pagavę gyvatę, tokią lazdą antruoju galu 
įsmeigia į žemę arba ją visą pakabina medin. Pavasarį einant į Lelijų kal- 
ną Puziniškyje galima daugelį taip pakartų gyvačių pakelyje rasti“. Kituose 
kraštuose su pantine gyvate ir kitomis nuodingomis kovojama tuo būdu, 


kad, pristačius paskirton vieton gyvą pagautą arba užmuštą gyvatę, ją 


pristačiusiam išmokama tam tikra piniginė premija. Bet premijos ne visuo- 
met sudaro rimtą priemonę nuodingosioms gyvatėms naikinti, ypačiai tuo 


-atveju, jei apsukrūs ir pinigų gauti godūs žmonės ima tyčiomis naikina- 


mas gyvates auginti. Žymiai rimtesnio pobudžio turi tos priemonės, ku. 
rios surištos su kulturinimu tų vietų, kuriose gyvatės gyvena, pav., jų ap- 


nyktieji plotai geriausia paversti dirbamais laukais, kad tuo būdu gyvatės 


netektų reikalingo joms ėdesio. Vietomis pantinės gyvatės išnyksta dėl 


„dažnų kai kuriuose miškuose gaisrų. 


Pantinė gyvatė pasižymi dideliais gabumais prisitaikint įvairioms ap- 
linkybėmis, nors kartu reikia pasakyti, kad jai labiau tinka kiek žiauresnis 
ir drėgnesnis klimatas, kurio vidurinė metinė temperatura siekia ne mažiau 
kaip 8 — 100 C.; užtat jinai ir prisitaiko daug kur įsitaisyti, nes ją sutin- 
kame kuo ne visu Europos plotu, pradedant nuo 400 šr. pl. (Sr. Ispanija, 
Šr. Italija) pietuose ir baigiant 670 šr. pl. (polarinis apskritimas) šiaurėje. 
Tokiu būdu pantinės gyvatės gyvenamąją sritį Europoje sudaro žymi pie- 
tinė jos dalis, beveik visas vidurys ir kuo ne visa šiaurė; Airijos 
salose jinai nesutinkama. Rytinėje Rusų dalyje jinai sutinkama šiaurės 


Turkestane ir visu Sibiru ligi Ramiojo vandenyno pakraščių. Kalnuotose 

vietose jinai gyvena ligi sniego linijos (2300 — 2500 m); anapus polarinio. 
apskritimo šiaurėje ligi 3 mėnesių šiltuoju metu esanti budri. Be to, paste- 
bėla, kad šiaurinėje gyvenamosios srities dalyje pantinė gyvatė dažniau 


sutinkama žemumose, o pietinėje — kalnuotose vietose. Pas mumis Lie-. 


tuvoje pantinė gyvatė, kiek tatai leidžia matyti dažnas minėjimas tokių vie- 
tovardžių, kurie turi ryšio su gyvatės pavadinimu, k. a, Gyvačbalis, Gyva- 


tynė, Kirmėlynė, Piktagalis ir kt., pantinė gyvatė daugelyje vietų paprastas 
sutvėrimas, kuris visur, ypačiai vasarą uogavimo metu, be jokio pasigailė- 


jimo naikinamas. 


j PRIEDAS IL 
Sąrašas vietų, kuriose mano surinktomis žiniomis pantinė gyvatė buvo sutinkama 
ligi paskutiniųjų dienų. 
Alytaus apsškr. 

Antnemunio valšč., Pūnios šile, 

Biržų apskr. 

Daujėnų valsč., Daujėnų apylinkėse dažnai sutinkama lieknuose; Me- 
lenų km. apylinkėje; Viburių miške. 

Joniškėlio valsč, Lepšynės miške. daug sutinkama. 

N. Radviliškio valsč., Ivoniškio vk. laukuose daug sutinkama. 

Pasvalio valsč., Giršūdų girioje; Pasvalio ms. pievose. 

Vabalnyko valsč, Bartašiškių km. pievose; Cypėnų ir Kuprių valdžios. 
miškuose; Darsiškių miške; Deikiškių pušyne; (Galubalio miške; Drėgūno 
pušynėje labai daug; ties Gyvačdvariu Strimbaloje; ties Kuprių km. Šilo 
miške; Lebeniškių km. miškuose ir pievose; Linkiamiškio girininkijos 


miškuose; Padagų km. valdžios miške; Purnų km. apylinkėse; Putauskų km. . 


apylinkėse; Salamiesčio ms. apylinkės miškuose; Severiškių vk. miške; Ska- 
marakų km. šile; Stumbriškio girininkijos Žaliosios eiguvoje daug sutinka-- 
ma; Vabalnyko ms. apylinkės pušyne; Vabalnyko girininkijos miške ties Ra 
telių km.; Vilaišiškių miške; Žilių km. pievose. 
Kėdainių apskr. 
Ariogalos valsč., Paliepių miške, 
Baisogalos valsč, Palonų km. pušynėlyje; Vabalių dv. eglyne. 
Grinkiškio valsč.. Strazdynės vk. apylinkėse, Gyvatynės miške, 
Josvainių valsč.. Singalių miške, 
į Klaipėdos krašte. 
Šilutės apskr., Norkaičių ir Bundalių miškuose. 
Vanagų pr., Ašpurvių miške. 
*: Kretingos apskr. 
Gargždų valsč, Medsėdžių km. miškelyje. 
Mariampolės apskr. 
Kazlų Rūdos uredijos, Šališkių girininkijos, Pietutinės girioje!. 
1 Runkių girioje (Velniakalnio girininkijoj), mano gimtinėje seniau, man dar visai“ 


mažam bėsant, būdavo daug gyvačių. Vieną kartą radau juodąją gyvatę net gyvenamoj 
troboj, už krosnies. Aš patsai buvau net ne vieną kartą gyvatės įkąstas į kaklą ir su iš-- 

Padovenio valsč, Daukšių pelkėse. 
Panevėžio apskr. 


Indrioniškio valsč., Šimonių girioje. 

Krekenavos valsč, Baibokų km. ganyklose— Gyvačbaloje; Graščių km. 
pušyne; Mingelionių vk. miške. 

Kupiškio valsč, Migonių km. miške; Papilių km. apylinkėse Juodymo 
miške; Šapalų km. apylinkėse Šepetos baloje sutinkama daug. 

Miežiškų -valsč., Kulbių km. apylinkių miške; Taruškų miške; Kuzmiš- 
kių dv. miške sutinkama daug. 

Naujamiesčio valsč., Baluškių km. šiloję; Berčiūnų km. apylinkėse 
Alinavos miške; Gustonių km. miške; Mariampolės dv. miške; Naujamiesčio 
ms. pušyne; Nauradų km. laukuose ir šilioje; Norcegalos km. šilioje; Prie- 
vačkos km. miške sutinkama daug; Restikio miške; Sidžiūnų km. šilioje; 
Stultiškių km. apylinkės miškuose; Upytės dv. miške; Vadaktėlių bž. pu- 
šyne; Vaišvilčių km. apylinkėse — Pamolainio miške; Žardelių miške. 2 

Piniavos valsč., Bernatonių km; Linionių — Kalnagalos šilėje; Bob- 
kalnio vk. miške sutinkama daug; Bruknynės miške sutinkama daug; Nau- | 
jikų km.ir Pagiegalos km. apylinkėse; Piniavos miške; Paežerio dv. apylinkė- 
se — Kazanausko miške; Samanynės km. apylinkės miške sutinkama daug; 
Spirakių ms. šilioje; Šeškų km. apylinkėje — Medinos miške; Utos km. 
apylinkėse. 

Pumpėnų valsč., Balčiuniškio vk. apylinkėse; Jadvinavos vk. skynimuo- 
se; Kriklionių bž. apylinkėse; Moliūnų girininkijoje — Žadeikių I ir II, Dva- 
reliškių miškuose; Paystrio ms. apylinkėse — Gyvatynės miške; Juodlieknio 
pievose; Pumpėnų ms. apylinkėse — Šavienės Daloje; Stanionių km. miške 
Talkonių km. miške. 

Pušaloto valsč, Daglėnų km. apylinkės miškuose sutinkama daug; 
Girpetrių km. apylinkeje — Lepšynės miške; Palėvenių km. apylinkėje; 
Pušaloto ms. apylinkėje; Skaistgirių km. apylinkėje — Mikėliavičiaus šilioje; 
Toliūnų km. miške. 

Raguvos valsč., Riekstino ir Noriškių miškuose; Užunavedžių km. raiste. 

Ramygalos valsč., Anciškių bž. apylinkių miškuose; Gilainių vk. apylin- 
kėse; Ėriškių km. miške; Gudelių km. apylinkėse; Žvirblių km. apylinkėse. 

Smilgių valsč, Davongalių km. apylinkėje; Pavinkšnių km. apylinkėje 
— Dovinšakyje; Savitiškio vk. pušyne. 

Subačiaus valsč., Aščiagalių km. apylinkėse sutinkama daug; Barbor- 
upio miškę Bigailių km. pušyne; Bražiškių km. miške; Gelažių ms. apy- 
linkėję — Šilelyje; Masilioniškio km. miške; Pavašakių km. baloje; Rakutė- 
nų km, apylinkėje — Dapkevičiaus šile; Skaistkalnio km. apylinkėje — Gy- 
vatynės baloje; Serniškio vk. apylinkėje; Užubalių vk. miške; Zvirblionių 
km. miške. 4 

Šeduvos valsč, Snikonmiškio miške sutinkama daug. 


tinusiu veidu vežamas užžadėt į Višakio Rūdą pas Trapaną. Paūgėjęs, kad nekenktų gy- 
vatės įkandimas, namiškių patariamas valgydavau pievoj pasirinkdamas tokių žolių, kurios 
turi panašų į gyvatės liežuvį (todėl čia vadinamos „liežuvėliais“, arba „angiažolėmis“). Dar 
kartą, rodos, buvau gyvatės įkąstas į blauzdą bepiemeniaudamas. Dabar toj vietoj arti 
trobų gyvačių, rodos, jau nebesutinkama, bet artimoj apy inkėj, drėgnesnėse vietose jų dar 
ir dabar netrūksta. „Kosmo“ redaktorius, 

Šimonių valsč, Butkūnų km. girelėje; Čyviškių miške; Jonavos apy- 
linkėje -— Poškevičiaus baloje; Kepuriškių vk. apylinkėje; Smalos pečiaus 
raiste; simonių ms. apylinkės miškuose sutinkama daug — Eglynėje ir Si- 
monių girioje; Zūbiškių km. apylinkės miškuose. + 

+ Troškūnų valsč., Bartuliškių vk. pasiekose; Dūbriškių vk. apylinkėje - 
— Žaliaraistyje; Gudelių km. ganyklose; Kumpiniškio vk. miške; Meiluškių 
km. miške; Makonių km. apylinkėje — Rujo raiste; Survilų pl. skynimuose. 

Velžio valsč., Katkų km. šile kartais pastėbima; Kirkūnų km. apylin- 
kėse — Piktagalio beržyne; Oželių km. miške; Pajuodžiukų pušynėlyje; Pa- 
juostės dv. miške; Tekoriškių km. miške ties Sėlipio upeliu, Uliūnų bž. 
miške; Velžio vk. miške. 

Viešintų valsč, Jokūbiškio vk. apylinkėje — Gyvatynėje. 

Raseinių apskr. 
Šiluvos valsč, Rinkšelių dv. miške; Zbarų km. miške. 
Šimkaičių valsč., Labgirių dv. apylinkėse — Gėgių pievose. 
Rokiškio apskr. 

Južintų valsč, Minkūnų km. apylinkėse — Šilelio miške. 

Rokiškio valsč., Laibgalių km. pelkėje — Gyvačbalyje. 

Svedasų valsč, Svedasų ms. apylinkėje — Eglynėje, 


Seinų apskr. 
Kapčiamiesčio girininkijos miškuose retai sutinkama. 


Šakių apskr. 
Griškabūdžio valsč, Lypkų km. pievose; Patašynės km. apylinkėse. 
Šiaulių apskr. k 


Klovainių valsč, Puodžiškių dv. apylinkėse — Petaburko miške, 
Skaistgirių valsč., Jordaičių miške. 

Šiaulėnų valsč, Mumšelio miške. 

Zagarės valsč, Bendorių km. apylinkėse — Raisto miške. 


Tauragės apskr. 
Vainuto valsč., Tirelių miške. 
Trakų apskr. 
Kaišiadoriu valsč., Kaišiadorių urėdijos, Bladikiškio miške, 
Onušiškio valsč, Gudakiemio km. durpynuose — Samanynėje. 
„Utenos apskr. 


Malėtų valsč. Antalakojos km. raistelyje; Ulžių ir Žardynės miškuose. 

Skiemonių valsč., Vildiškių km. miške. 

Vyžuonų valsč., Bartašiūnų km. apylinkėse — valdžios miške. 
Vilkmergės apskr. 

Pagirių valsč, Žižmių dv. miške -— Gyvatynėje. 

Siesikų valsč., Jurgelionių km. ganyklose, 

Taujėnų valsč, Lėno km. apylinkėse — valdžios miške. 

Truskavos valsč., Pašilelės šilelyje. 

Veprių valsė, Martiniškio vk. apylinkės giriose. 

Zarasų apskr. 


Dusetų valsč, Dusetų ms. apylinkės miškuose. 
Degučių valsč, Daubariškio km. laukuose. 


PAR LE:D-A S. IE 
Sąrašas vietovardžių, kuriuose minimas gyvatės arba kirmelės pavadinimas, 


Gyvačbalą (tm. Gyvočbala), bl., Gliaudelių km., Vabalninko vl. Br. „Bala 
vietiniame valdžios miške“. - 

Gyvačbala, bl., Baibokų km., Krekenavos vl., Pn. 

Gyvačbala (tm. Gyvočbola), Naivių km., Kupiškio vl., Pn. 

Gyvačbala (tm. Gyvočbola), bt., Papilių km, Kupiškio vl., Pn. „Kel- 
muota bala, kurioje būdavę gyvačių“. 

Gyvačbala (tm. Gyvočbola), bl, Rakučių km., Kupiškio vl., Pn. 

Gyvačbala, bl, Naujamiesčio vl., Pn. 

Gyvačbala (tm. Gyvatbalė), pv., Silagalio km., Panevėžio vl., Pn. 

Gyvačbala (tm. Gyvočbola), bl., Bugailiškių km., Šimonių vl., Pn. 

Gyvačbala (tm. Gybočbola), bl, Kurapkiškių vk, Šimonių vl., Pn. 
„Toje baloje gyvena daug gyvačių“. | 

Gyvačbala (tm. Gyvočbola), bl., Civų km., Skapiškio vl., Rk. 

Gyvačbalis, bl., Laibgalių km., Rokiškio vl., Rk. „Toje baloje gyvena 
daug gyvačių“. 

Gyvačdvaris (tm. Gyvočdvaris), dv., Vabalninko vl., Br., L. 52 p. 

Gyvačiapievos, vk., Ut. 

Gyvatbaliai, bl, Rk. „Tenai daug yra gyvačių“. 

Gyvatiškė (L. Gyvatiškės), km, Ašmintų vl, Mr. L. 124 p. 

Gyvatiškė, vk., Žąslių vl., Tr. L. 406 p. 

Gyvatynas, vt., Olchavos km., Gudžiūnų vl., Kd. 

Gyvatynas, bl., Josvainių ms. apylinkėje, Josvainių vl., Kd. 

Gyvatynas, Smilgių vl., Pn. 

Gyvatynas, Vareikių km., Subačiaus vl, Pn. „Miško vieta, kurioje 
daug gyvačių“. 

Gyvatynas, mš.,, Minkūnų km, Južintų vl., Rk. „Tame miške sutinka- 
ma daug gyvačių“. 

Gyvatynė, Truliškio km., Pasvalio vl., Br. „Tokia vieta lauke; seniau 
tenai buvęs miškas“. 

Gyvatynė, Godų vk., Grinkiškio vl, Kd. „Seniau toje vietoje (=val- 
džios miške) užmušdavę gyvačių, o dabar tenai jų nėra“. 

Gyvatynė, mš., Straidynės vk, Grinkiškio vl, Kd. „Šlapias miškas 
kuriame sutinkama daug gyvačių“. 

Gyvatynė, krm., Utos vk., Gudžiūnų vl., Kd 

Gyvatynė, bl., Barsukinijos km., Josvainių vl., Kd. 

Gyvatynė, vt., Šilatinių gr., Josvainių vl., Kd. 

Gyvatynė, bl., Eigulių km., Kėdainių vl., Kd. 

Gyvatynė, bl, Keturkiemių km., Krakių vl, Kd. 

Gyvatynė, bl., Pernaravos miške, Kd. 

Gyvatynė, bl, Kūjanų dv. miške, Surviliškio vl., Kd. „Toje baloje gy- 
vena daug gyvačių“. 

Gyvatynė, bl., Šlaitakalnio dv. miške, Surviliškio vl., Kd. 

Gyvatynė, bl., Stagių km., Šėtos vl., Kd. 

Gyvatynė (L. Gyvatynės), km., Indrioniškio vl, Pn., L. 155 p. 

Gyvatynė, Kulbių km., Miežiškių vl., Pn. „Vieta kaimo miško kirtime“ 

Gyvatynė, vt, Paruškų miške, Miežiškių vl., Pn. „Toje vietoje gyvena“ 
daug gyvačių“. 

Gyvatynė, vt., Gustonių miške, Naujamiesčio vl, Pn. 

Gyvatynė, Memenčiuvkos dv., Naujamiesčio vl., Pn. 

Gyvatynė, gn., Kapinės km., Naujamiesčio vl, Pn. „Kelmuota bala, 
kurioje daug gyvačių“. 

Gyvatynė, Pakalnių mš., Panevėžio vl., Pn. 

Gyvatynė, Utos km., Piniavos vl., Pn. 

Gyvatynė, vieta Zaliojoje gr., Piniavos vl., Pn. 

Gyvatynė, bl. Paistrės km., Pumpėnų vl, Pn. „Seniau toje vietoje 
buvo daug gyvačių“. 

Gyvatynė, vt., Daglėnų km., Pušalos vl., Pn. „Kelmuotas slenis, ku- 
riame sutinkama daug gyvačių“. . 

Gyvatynė. Eriskių km., Ramygalos vl., Pa. „Slėni vieta miške“. 

Gyvatynė, Gikonių km., Rozalimo vl., Pn. „Seniau toje vietoje galybė 
gyvačių būdavusi“. 

Gyvatynė, bl., Skaistakalnio km., Subačiaus vl.. Pn. „Toje baloje auga 
kur-ne-kur pušelės ir sutinkama daug gyvačių“. 

Gyvatynė, mš., Šklegų vk., Šeduvos vl., Pn. „Seniau tenai buvę daug 
gyvačių“. 

Gyvatynė, pv., Skamarakų km., Troškūnų vl., Pn. „Seniau tenai buvo 
tiek daug gyvačių, kad negalėdavo galvijų, nei arklių į tą pievą leisti“. | 

Gyvatynė, bl., Jokubiškio vk., Viešintų vl., Pn. „Toje baloje sutinka- 
ma daug gyvačių“. 4 

Gyvatynė, mš., Daunoravos miške, Joniškio vl., Sl. 

Gyvatynė, vk., Skiemonių vl, Ut, L 446 p. 

Gyvatynė, mš., Žižmių dv., Pagirių vl, VI. „Tame miške randama 
daug gyvačių“. 

Gyvatynės, Ik., Skaistgirių km., Pušaloto vl., Pn. „Tenai daugyvė gy- 
vačių gyvena“ 

Gyvatynė, mš., Liškių km., Mušninkų vl., VI. 

Gyvatynė, rs, Kertušo vk, Sešuolių vl., VI. 

Gyvatynė, bl., Pajūrio mš., Šilalės vl. 

Gyvatlieknis, Lygumų mš., Joniškio Ur. 

Gyvatprūdis, vt., Ražiuko km., Luokės vl, Pl. 

Kirmėlavas, km, Žemaitkiemio vl, VI, L. 519 p. 

Kirmeliškis, vk., Juodupio vl., Rk., L. 232 p. 

Kirmeliškis, km., Pandėlio vl, Rk., L. 247 p. 

Kirmėliai, km., Raguvos vl., Pn., L. 173 p. 

Kirmėliukai, vk, Raguvos vl., Pn., L. 173 p. 

Kirmėlynė (L. Kirmelynė), vk., Pušaloto vl., Pu. L. 48 p. „Senovėje 
toje vietoje buvęs miškas, bala ir tenai daug gyvačių gyvenę“. 

Kirmėlynė, km., Kvietiškės vl, M., L. 133 p. 

Kirmėlynė, Pumpėnų vl., Pn. 

Kirmėlynė, bl., Vabalninko Gr. 
Kirmėlynė, km., Griškabūdžio vl., Šk., L. 


PRIEDAS iIl: 
Truputis bibliografijos nurodymų. 


Be tų straipsnių, kurie nurodyti šio rašto pastabose, lietuvių kalba 
apie pantinę gyvatę ir, apskritai, apie nuodingąsias gyvates buvo rašyta: 

Politechnikantas. Gyvačių įgėlimas. Sveikata („Lietuvos Ūkininko“ 
priedas). 1911, Nr. 6. 

Pantinė gyvatė. J. Elisonas Panevėžio Balsas. 1025. Nr. 12. 

Apie nužadėjimą. Sveikata („Lietuvos Ukininko“ priedas). 1927. Nr. 5. 

Didžiausias pasaulyje gyvatynas. Dr. K. Pakštas. Iliustruotoji Lietuva 
1928. Nr. 3. 

Apie gyvates. Prof. T. Ivanauskas. Mūsų Rytojus. 1928. Nr. Nr. 24 ir 25. 

Gyvatės. Skraistė. Šaltinis. 1928. Nr. 41. 

Įdomi anomalija. |. Elisonas. Lietuvos Žinios. 1929, Nr. 38. 

Kam reikalingos ir kaip gaunamos. gyvačių odos. J. Kovarskas Ma- 
žeikiškietis. Mūsų Laikraštis. 1929 Nr. 35. 


PRIEDAS WV. 
(priaėtas „Kosmo“ Redakcijos) 
, Apie gyvatės nuodų stiprumą. 

Patekę į žmogaus kraują, gyvatės nuodai vienu momentu atakuoja vi- 
są sistemą, sunaikina gyvąsias celes ir žmogus miršta. Yra ir mirtingesnių 
nuodų už gyvatės nuodus. Bet tie kiti nuodai puola tik tam tikras kūno 
sistemos dalis, k. a, nervus, arba atskirus organus, k. a, skilvį, širdį ir kt. 
Tie kiti nuodai veikia tikrai, bet palengva. O gyvatės nuodai veikia mo- 
mentaliai. Greit paplinta po visą sistemą ir sunaikina visas dalis. Gyvatės 
nuodai žmogų pakerta, nelyginant žaibo trenkimas. — Tokios yra prof. 
Philpott'o (Washingtono Universiteto) tyrinėjimų išvados. 

Mokslas ilgus metus sprendė, rašo prof. Philpott'as, kad žinomos bo- 
tulizmo ligos bakterijų pagaminami nuodai yra mirtingiausi visam pasauly. 
Šie nuodai taip galingi, kad jų vieno arbatinio šaukštuko, tinkamai juos 
atmiešus, būtų pakankama išnuodinti visus pasaulio vyrus, moteris ir vai- 
kus. Bet pastaraisiais laikais mokslas susekė, kad angies nuodai yra daug 
baisesni ir už botulizmo nuodus. Botulizmo nuodai (botulinus toxin), pa- 
tekę kraujan, koncentruojasi į tą kūno sistemos dalį, kurią jie turi pakirsti. 
Ogi gyvatės nuodai vienu syk puola gyviausias kūno dalis. Tai reiškia, 
kad šie nuodai vienusyk pakerta viso kūno gyvybę. Kiti visoki nuodai 
pakerta nervus, pakerta smagenis, pažeidžia kai kuriuos organus. Kitaip 
yra su gyvatės nuodais. Mokslas ligšiol nesusekė kitų tokių baisių ir ga- 
lingų nuodų, kaip kad yra gyvatės nuodai. 

Prof. Philpott'as visa tai ištyrė darydamas ilgus bandymus su žemo 
laipsnio gyviais, vadinamais Paramecium. Sie gyviai turi vos vieną celę. 
Paprastais nuodais šių gyvių negalima užmušti. Jiems nekenkia nei botu- 
lizmo nuodai, nei strichnina. Bet gyvatės nuodai tuojau paveikia. Įgelto 
nuodingos gyvatės žmogaus kraujas per trumpą laiką pavirsta tiesiog raus- 
vu vandeniu, 5 

Iš kur gyvatės įgijusios tokius baisius nuodus, profesorius nedrįsta 
aiškinti. Jis tik spėja, kad jas gamta apdovanojus tais nuodais apsiginti 
nuo galingesnių priešų. „Rytas“ 1930.VI.14, 133 (1878) Nr. 


PRIE B-AAS V 
(pridėtas „Kosmo“ Redakcijos). 


Kas rašoma vienoj apologetikoj gyvatės „garbei gint“. 


Aukščiau padėto straipsnio autorius ir skaitytojai atleis man, kad čia 
pridursiu dar ir savo dvylekį, būtent, ką radau apie gyvatę vienose naujau- 
siose apologetikos knygose! Sių knygų pradžioj, skyrely apie gyvių 
organizmo tikslingą sutaisymą (Zweckmassigkeit bzw. Zielstrebigkeit), ran- 
dame (82—83 pusl.) straipsnelį pavadinta, „Dalinis gyvatės „garbės gelbėji- 
mas““ (Teilweise „Ehrenrettung“ der Schlange). Jį čia išvertęs ir paduodu: 

— Pagaliau ir iš pavyzdžio to labiausiai nekenčiamo, ne- 
naudingiausiu, nuodingu ir žmogui neprietelingu laikomo 
gyvulio, kurio kova su žmonija siekia atgal iki mūsų protėvių, — matome, 
jog net šita Dievo prakeikta gyvatė yra ne tik tikslingai sutaisyta, bet jog 
ji taip pat ir labai naudinga. Taigi, tik dėliai savo ikšiolinio neišma- 
nymo žmonės žiūrėjo į gyvatę kaip į sau neprietelingumo bei žalingumo 
apraišką, iš kurios nėra jokios naudos. 

1. Gyvatė mūsų nekenčiama ne tiek labai dėl jos žalingu- 
mo, kiek dėl jos mums pasibjaurėjimo sukeliančio kūno pavidalo 
ir jos šliaužiančio, klastingo judėjimo būdo, kai ji, neturėdama 
nei priešakinių nei užpakalinių kojų, staiga išlenda iš slaptos lan- 
dos ir nesitikėtai greitai šliaužia priekyn. 


2. Diduma keliauninkų, atlankiusių tuos kraštus, kur kribždėte kribž- 


da nuodingų gyvačių, pasakoja, kad jos bijo žmogaus kaip kažinko, o jam 
pavojingos tampa tik tuomet, kai jis jas išbaido savo judėjimais. 

3. Kai kurie (karštųjų kraštų) gyventojai — k. a Bungalow'ai — laiko 
barškuoles gyvates namams saugoti. Dienos metu jos laikomos uždarytos, 
o nakčiai paleidžiamos. Kai tik kas įtariamas artinasi prie namų, tai barš- 
kuolė apie tai praneša namiškiams savuoju barškalu (Claude). 

4. Esti begalė geros rūšies gyvačių. Gyvačių gimtinėj vietos 
primitivieji žmonės kai kurias gyvates laiko kaip naminius gyvulius žiur- 
kėms ir pelėms gaudyti, kaip kad mes šiam reikalui naudojamės katėmis 
ir šunimis. 

5.  Prancuzų chemikas Georg Capelle surado būdą tolimoj Azi- 
joj ir Afrikoj pagautų gyvačių odas taip preparuot, kad jos nesugenda ir 
ilgiausiose transporto kelionėse. Tuo būdu susikūrė puikiai pelninga pre- 
kyba gyvačių odomis, o taip pat ir didinga gyvačių odų išdirbimo indus- 
trija (pramonė), kurios centras yra Paryžius. Šitoj gyvačių odų industrijoj 
dirba tūkstančiai darbininkų, gaunančių iš to savo kasdienę duoną. - Iš 
gyvačių odų dirbama: bateliai, krepšeliai, skėčių rankelės ir netgi tapetai. 


1 Moderne Einlūhrung in eine gottesgliubige Weltanschauung und religi6se Lebens- 
aufiassung, aufgebaut auf naturwissenschaitlicher, biologischer, anthropologischer, medicini- 
scher, ethnologischer und palūontologischer Grundlage unter Berūcksichtigung der Entwick- 
lungslehre von Studienrat Dr. Joseph Schies er, Franckes Verlagsbuchhandlung, 
Habelschwerdt i. Schlesien (1929). 

6. Gyvačių nuodai kaipo medicinos priemonė. Mr. 
Fritz Simons, gyvačių auginimo įstaigos direktorius Johannesburge - 
(Transvalio respublikoj, Pietinėj Afrikoj) ir kiti išgarsėję gydytojai su juo 
betyrinėdami, 1928 m. aptiko, kad nuodingųjų gyvačių įkandimas — kaip 
tatai jie išmėgino su skambaluotomis gyvatėmis — išgydė epilepsija 
(nuomariu) sergančius žmones, jei įkastieji prieš tai buvo nuo mirtinų įkan- 
dimo pasekų apsaugoti įšvirkštus jiems tam tikro serumo. Be to, tyrinėda 
mi šiuos įkąstuosius, jie pastebėjo, jog pacientai, kurie prieš tai buvo 
sirgę nervais, paskui nuo šios ligos atsikratė, tapo stipresni, darbin- 
gesni. Vadinasi, gyvačių nuodai pasirodė esą ne tik kaip vaistai nuo 
epilepsijos, bet ir kaip jauninančių jėgų versmė. 

Išvąda: Panašiai kaip su prakeiktąja gyvate mūsiškiame pavyzdy, 
bus taip pat ir su visais kitais gyvuliais, kurie laikomi nenaudingais ir vi- 
siems pavojingais: tiktai moksliniu atžvilgiu trumparegio ir silpna- 
regio žmogaus siauras ir paviršutiniškas žvilgis neįžiūri juose naudingumo. 

Pr. Dovydaitis. 

Iš gamtininkų gyvenimo ir darbų 


Emile Haug 
1861 - 1927* 


Prancuzų Mokslo Akademija 1927 m. Rugpjūčio mėn. 28 d. neteko 
savo vieno garbingiausių, dar palyginti neseno amžiaus, narių, Sorbonos 
Universiteto geologijos profesoriaus Emilio Haug'o. Šis liūdnas įvykis 
nepraėjo nepažymėtas nei Prancuzų Mokslo Akademijoj nei visose Haugo 
specialybei artimose mokslo sferose, nes šis žmogus buvo internaciona- 
linio masto garsenybė. Tat ir „Kosmos“, nors pavėluodamas, negali pra- 
eiti pro šiu vyro mirties faktą, neatidavęs jam paskutinės pagarbos bent 
trumpai paminėdamas jo gyvenimą ir darbus. 

Emilis Haugas išvydo pasaulį Drusenheim'e netoli Niederbronn'o (El- 
zase) 1861 m. Birželio mėn 19 dieną. Jo tėvas Henri Haug (tariama: Og) 
buvo notaras ir, be to, dar turėjo nedidelį ūkį. Šeimynoj iš keturių tėvo 
sūnų Emilis buvo vyriausias. Jau pats jo tėviškės kraštas — čia akme- 
nuotos Rhein'o pakrantės, ten Triaso ir Juros sluoksniai su gražiomis fosi- 
lijomis kėlė jame pamėgą bei prisirišimą prie žemės su josios padarais ir 
paakino jį tapti pirmosios eilėš geologu. Nuo pat jaunų dienų, dar gim- 
nazijos laikais, atostogų metu jis uoliai rankiojo savo krašte pasitaikančias 
fosilijas ir turėjo gražią kolekciją ypač Trigonija mavis Taigi, pirmoji jo 
meilė buvo savo gimtinės žemei ir akmenims; ta meilė jame bujojo ir pa- 
skiau, neduodama jam ramybės per visą jo gyvenimą. Niederbronno apy- 
linkėse pažinti Triaso ir Juros slūoksniai skatino jį vėliau tyrinėti tuos 
sluoksnius visoje Žemėje Su šiąja mintimi jis 1881 m. baigia Strasburge 
gimnaziją ir įstoja ten pat į universitetą, kurį po kelerių metų baigia dak- 


* Šis paminėjimas sudarytas naudojantis daugiausia prof. Ch. Jacob'o paskaita 
„La vie et Poeuvre d'Emile Haug“, skaityta pradedant 1928 m. geologijos kursą Pary- 
žiaus Un-te, kurią paskui atspausdino „Revue gėnėrale des Sciences“ 1928, 261—271. 

taro laipsniu, parašęs disertaciją iš amonitų sritiės apie Harpoceras giminę. 
- Paskiau, čia pat Strasburge buvo Paleontologijos Instituto prof. W. Be- 
neckė's asistentu iki 1887 m. Visą asistentavimo laiką uoliai dirbo amo- 
nitų srity. Pradžioj užsiėmė specialiai Juros amonitais su vietine Liaso 
kolekcija, vėliau jo darbo sritis plėtėsi, ir jis paskelbė gražią monografiją 
apie Alpių amonitus. Betyrinėdamas amonitų šeimyną, jis paliečia jų evo- 
luciją ir ieško nustatyti jų tarpusavius santykius. Jis patiekia tam tikrą 
kriteriją amonitų sistematikai, skirdamas vienus amonitus, kaip, pav, Anav- 
cestes prie longidoma, kitus prie bremdoma. Palietęs tuos klausimus, čia jau 
nesitenkina vien tik Juros ar Triaso amonitais, bet apima visą šią giminę 
nuo jų pasirodymo pradžios — nuo Devono ir iki paskutinio jų buvimo 
Kreidos periode. 1898 m. Haugas paskelbia apie amonitus naują monogra- 
fiją, kurioj nustato rūšis iš Belgijos, Prancuzijos ir Anglijos Karbono pe- 
riodo. Cia jis patiekia suskirstymą zonomis, būtent, Devono, Karbono ir 
Permio systemų amonitus. Jis svajojo sudaryti pasaulinę metodišką mu- 
zejų, kame būtų surinktas visos amonitų rūšys su atatinkamais katalogais. 

Nuo 1887 m. įvyksta Haugo darbe pasikeitimas: iš grynos paleonto- 
logijos jis nukrypsta į stratigrafiją ir šioj srity jis vėliau pagarsėja visam 
pasauly. 

Nois baigė mokslus ir pradžioj dirbo Vokietijoj, Strasburge, bet, jaus- 
damas save prancuzu, nepanorėjo palikti Vokietijoj. Kviečiamas pas garsų- 
jį paleontologą Zittel'į į Mūncheną jis nuo kvietimo atsisako ir vyksta į 
Paryžių, kur jam teko iš naujo įsigyti Prancuzijos mokslo laipsnius—licen- 
ciato ir daktaro. Paryžiuj pradžioj dirbo pas prof. Hebert'ą. Ten susiar- 
tino su elzasiečių Kilian'u, dirbusiu prie Heberto, ir su juo išvien dirbo 


ilgus metus. Matyt, Kiliano paveiktas Haugas susidomėjo Alpėmis ir visu, 


savo sumanumu įkibo jas studijuoti, stengdamas atskleisti jų painiąją tek- 
toniką ir išspręsti jų kilmės klausimą.  Pasiimtam uždaviniui tiksliau iš- 
spręst, jis išvaikščiojo Alpes skersai ir išilgai. Tais laikais net buvo susi- 
daręs posakis, kad niekas tiek Alpių nepažįsta, kiek Haugas. Tas pagrindingas 
Alpių pažinimas sukėlė jame originališkų teorijų jų kilmei aiškinti. Iš čia 
jam kilo jo geosinklinalių sąvoka, kurias jis pritaikė plačiausiu mastu ne 
vien tik Alpėms, bet ir visam Žemės rutuliu. Visą Žemės rutulį jis skirsto 
į pastovių (stabilių) plotų sritis — kontinentus — perskirtas slenkančiomis 
(labilėmis) geosinklinalių juostomis.  Geosinklinalėse, kurios vaizduojamos 
pilnų vandens. gilių griovių pavidalu, renkasi sąnašos. Tos sąnašos pas- 
kiau, slėgiamos iš dviejų šonų pastoviųjų plokštumu, esti išspaudžiamos į 
aukštas raukšlėtų kalnų grandines. Transgresijas ir regresijas Haugas taip 
pat aiškina geosinklinalėmis: jei geosinklinalė darosi seklesnė, vanduo išsi- 
lieja ir apsemia kontinentų plotųs — įvyksta transgresija, o atvirkščiai, ge0- 
sinklinei pagilėjus — vyksta atoslūgis, arba regresija. Be to, Haugas pa- 
tiekė gilių minčių Alpių tektonikai spręsti, kurių, dėl klausimo specialumo, 
netenka čia liesti. Jis suteikė geologams alpinistams naujų minčių, kurių 
laikydamiesi jie sukūrė moderniąją dangčių teoriją (Deckentheorie). 

Haugui buvo pažįstamos visos geologijos sritys: pradėjus nuo pa- 
leontologijos su stratigrafija ir baigiant painiąja tektonika. Jis puikiai paži- 
nojo visų šalių stratigrafiją. Šalia stratigrafijos jam rūpėjo išspręsti kalnų 
pasidarymo mechanizmas. Visi jo tyrinėjimai pagrįsti stebėjimais. Įsigili- 

nęs į bet kurią specialią sritį, jis nepaskęsdavo siaurose jos ribose, bet 
pašikeldavo ir į geologijos mokslų pačias aukštumas, taikindamas savo pa- 
tirimą visu platumu Žemės rutuliui pažinti. Daryti plačių išvadų iš atskirų 
stebėjimų bei patirimų įstengia tik genialūs žmonės; tat nesuklysime ir 
Haugą laikydami genialiu mokslininku. 

Visą savo geologišką patyrimą Haugas išdėstė dideliame dviejų tomų 
veikale „Traitė de geologie“, kurio pirmasis tomas pasirodė 1907 m., 
o antrasis — 1011 m. Sis svarbus veikalas patapo vadovas kiekvienam 
geologui, nes jame paliesta visa geologiško mokslo visuma!. 

Profesoriaudamas Sorbonos Universitete savo dalyką dėstė nepapra- 
stai giliai, kre pdamas dėmesį ne į gražią kalbą, bet į dalyko prasmę. Jau- 
nesnių kartų geologai pasinaudojo jo gilia erudicija vieni iš jo paskaitų, 
o kiti, neturėdami progos išgirsti jo gyvojo žodžio, naudojosi ir šiandie 
naudojasi jo suminėtu veikalu. 

Kai dėl jo charakterio, tai buvo tylus ir tiesmukas žmogus. Daugu- 
mai jis buvo šaltas, nešnekus, bet jei pastebėdavo, kad turi reikalo su spe- 
cialistu, šis žmogus visas pasikeisdavo ir mėgdavo ilgai šnekėtis. Pasižy- 
mėdavo taip pat nepaprastu darbštumu. Pradėdamas ką nors rašyti, užsi- 
darydavo nuo žmonių vienuoliškai kukliame penkto aukšto kambarely ir 
dirbdavo nakties ramume iki antrai trečiai valandai ryto. 

Šalia mokslo, matyt, mėgo meną, nes prieš savo mirtį aplankė Olan- 
diją, kad pasigėrėtų meno kuriniais Harleme ir Amsterdame. 

Tai toks vyras, dar pilnas pajėgų, savo tėviškėj Niederbronn'e 1927 
metų Rugpjūčio mėn. 28 dieną išsiskyrė iš gyvųjų tarpo. 

1930.V.24. Dr. Č. Paluckas, 

Kaunas, Univėrsitetas. geologijos asistentas 


Max von Gruber 
1853 — 1927. 


Miincheno Universiteto profesorius ir Bavarų Mokslo Akademijos 
pirminikas Maksas Gruberis mirė 1927 m. Rugsėjo mėn. 16 d. Jis yra gi- 
męs Vienoj 1853.VI.6, nuo 1884 m. buvo higienos profesorium Graz'e, nuo 
1887 m. pakviestas į Vienos Universitetą, 1892 m. pakeltas čia ordinaru, 
nuo 1902 m. pakviestas higienos ir bakteriologijos ordinaru į Mūncheno 
Universitetą ir paskirtas tenykščio Higienos Instituto direktorium.  Miūn- 
chene profesoriavęs iki 1925 m., paskui buvo išrinktas Bavarų Mokslo 
Akademijos pirmininku ir buvo juo iki savo mirties. 


1 Čia pridursiu, ką esu iš kolegos J. Dalinkevičiaus sužinojęs apie Hau- 
go svarbiojo veikalo vertimą rusų geologinėj literaturoj. Haugo veikalo pirmasis tomas 
prieš pat karą buvo išverstas rusų kalbon, 1922 m. išėjo 2-sis leidimas (2. Or, Teox.raa. 
Tom I. Teozoraveckna asieuna), dabar esąs ir 3-sis. Vertimą redagavo geologas Pav - 
lov'as. — Kitas rusų geologas A. Burisiak'as pradžioj savo knygų Kype mcropaaecxo k 
reozorau (reoxo nyeckae nepaojs) (Ilerepėypr 1922) sakosi, kad šias knygas rašydamas se- 
kęs Haugą ir šiaip atsiliepia apie Haugo didįjį veikalą: „Šias knygas tikrai reikia pripažint 
darančias epochą mokslinėj geologijos literatūroj: Žemės istorijai parašyt pritaikindamas 
geosinklinalių teoriją, Haugas gauna tokį Žemės plutos gyvenimo paveikslą, kuriam antro 
nėra lygaus savo pilnumo ir aiškumo atžvilgiais“, Pr. D. 

Gruberis parašė daug vertingų darbų, pirmoj eilėj chemijos, paskui fi- 
ziologijos, bakteriologijos, socialinės higienos, statistikos, sociologijos ir 
galop rasinės higienos srityse. Jau 1880 m. jis konstatavo vad. azoto pu- 
siausvirą azoto apykaitoj, 1896 m. aptiko specifišką bakterijų aglutinaciją 
(Gruber'io-Widal'io reakcija) ir k. Gryno mokslo darbus jis rašė nuo 1880 
iki 1909 m. Per paskutinius dvejetą dešimtmečių jis buvo daugiau atsidė- 
jęs ieškot šalininkų savo idealams, pirmoj eilėj rasinei higienai. Jis pirštu 
prikišamai rodė gręsianti tautoms pavojų išsigimt nuo to, kad iš liaudies 
kilę ir kulturinio gyvenimo aukštumas pasiekę šviesuomenės (inteligentijos) 
atstovai, paprastai, nepalieka padermės (vaikų). Gruberis šitą procesą taip 


pavaizduoja; „Kultura nuolat skabo iš liaudies daržo gražiausias ir geriau- | 


sias gėles, jomis pasipuošia, o paskui nuvytusias meta šalin. Toks nepasi- 
liaujamas (tautos) geruomenės naikinimas turi privest prie to, kad liaudis 
darosi bėdinesnė talentingais žmonėmis, kad išsekdinamos geriausios jos 
pajėgos, kaip tatai iš tikrųjų yra buvę stebėta Graikijoj ir Romoj“. 

„Gruberis, be abejojimo, buvo reikšmingas vyras. Bet jei norėtum 
pasakyt, kuri yra buvusi jo tikroji reikšmė, tai tatai visai nelengva; šiaip ar 
taip ta jo reikšmė pirmoj eilėj pasireiškė ne pavieniais jo nudirbtais moks- 
liniais darbais, taip pat ir ne tų darbų visuma, bet esmingai jo žmonišku- 
mu, jo asmenybe“ (Lenz). Gruberio reikšmę užpernai apibūdino Akademi- 
jos posėdy jo kolega iš Mūncheno Universiteto, fiziologijos profesorius 
O Frank'as'. Šį apibūdinimą recenzuodemas kitas Gruberio kolega iš Miin- 
cheno Un-to, rasinės higienos prof. Fr. Len z'as, pareiškia, kad „Otto Fran- 
ko šis atsiliepimas labiausiai vykusiai apibūdina, kaip reikia laukt iš atatin- 
kamo autoriaus, mokslinius Gruberio darbus. Ogi jo darbines pastan+ 
gas, man atrodo, jis reikiamu būdu neįvertino“*. 

Lenz'as nesutinka su Franku ir kai dėl Gruberio pasaulėžiūros nusta: 
tymo. Jis (Lenz'as) čia pat rašo: „Teisingai Frankas ypač pabrėžia Grube- 
rio kovą su misticizmu. Bet jei draug su tuo Gruberis padaromas mate- 
rializmo šalininku, tai man tatai atrodo nesutinkant su tikrove. Nuo savo 
jaunatvės Gruberis buvo idealistiško filosofo Schopenhauerio šalininkas, 
toks jis yra palikęs ir iki senatvės. Tiesa, jis brangino Friedricho Alberto 
Langė's „Materialismo istoriją, bet ir Langė nebuvo materialismo šalininkas, 
kaip Frankas mano, o tik materialismo kritikas ir istorininkas. Užtat yra 
vykęs Franko pasakymas: „„(Gruberio gyvenimas buvo faustiškas, faustiška 
buvo ir jo mirtis““. 

Franko pagaminto Gruberio apibūdinimo pabaigoj pridėtas ir 12 
puslapių apimąs Gruberio raštų sąrašas. Iki 1909 m. sąrašą yra sustatęs 
pats Gruberis. Darbai po 1909 m. surašyti mažiau rūpestingai. Iš popu- 
larių Gruberio raštų daugiausia žinomi ir plačiai paplitę šie: apie prostitu- 
ciją, apie lytinio gyvenimo higieną, apie alkoholizmą Vokietijoj dabar ir 
ateity, apie pareigą būti sveikam ir k. Nuo 1895 m. buvo ir žurnalo „Ar- 
chiv tūr Higiene“ vienas redaktorių. Pr. Dovydaitis. 


1! Otto Frank, Max von Gruber. Festrede gehalten in der 6ffentlichen Sitzung der 
Bayerischen Akademie der Wissenschaften zur Feier des 169 Stiftungsiages am 4. Jyli 
1928. Miūnchen, Verl. d. Bayer. Akad. d. Wiss., in Kommiss. R. Oldenbourg. 1928. 46 p. 40. 


2 Deutsche Literaturzeitung 1929, 2329 it, 

Javai iš Lietuvos piliakalnių. 
Prof. K. Regelis, 
Kaunas, Universitetas. 

Mano pirmajame straipsny (Kosmos 1927 m. 1 Nr.) aš referavau M a- 
rijos Matlakoėwnos lenkiškai parašytą darbą apie Lietuvos piliakal- 
niuose (Gabrieliškių, Bubių ir Veliuonos) iškastus javus. 1929 m. žurnale 
„Acta Societatis Botanicorum Poloniae“ (Vol. VI, Nr. 4, p. 370-— 384) vėl įdėtas 
tos pačios autorės darbas, kuriame ištyrinėta kita medžiaga iš Lietuvos pi- 
liakalnių, būtent, iš Gabrieliškių, Veliuonos ir Bilionių! Ir ši, kaip ir pirma- 
jame darbe ištyrinėtoji, medžiaga yra surinkta prof. L. Krzywicki'o. Ma- 
tlakėwnos darbas įdomus tuo, kad suteikia mums žinių apie senovės lietu- 
vių augintus javus. 

Apie javus iš vidurinių amžių gadynės žinoma jau iš keleto vietų, 
būtent, autorės nurodymu, iš Lenkijos (Piotrkėwkoj paliai Radomą iš XI XII 
šimtm; ištyrinėjo A. Kozlowska), iš Vokietijos (Wittmack, Buchwald, 
Schulz), iš Rusijos (Flaksberger). 

Lietuvos medžiaga iš Gabrieliškių, Kšivickio manymu, esanti iš VIII 
šimtm. po Kr. Jos ištyrinėta 145 kubiniai centimetrai (cmš). Persijojus 
gauta 20 cmš įvairių javu grūdų, 92 cmš sorų, 25 cmš trupinių, tarp kurių 
daug smulkesnių piktžolių, ir 8 cmš smėlio bei dulkių. Javų grūdai suang- 
lėję, blizga, gerai išsilaikę, pabiri, t. y. nesulipę į gniutulius. Cia esama miši- 
nio šių rūšių: Secale cereule L. (rugiai), Hordeum vulgare L. (miežiai; gerai išsi- 
laikiusių buvo tiktai keturi grūdai, kurių smulkiau apibūdint nebuvo galima); 
Avena sativa L. (avižos; rastas tiktai vienas grūdas 6 mm ilgumo, 2,25 mm 
platumo); Panicum miliaceum L (sorai; grūdai labai gerai išsilaikę); Triticum 
(kviečiai; rasta keletas šimtų grūdų, priderančių įvairioms rūšims); tikrai 
apibudint autorei pavyko tiktai Triticum  dicoccum  Schrank. Kai kuriuos 
grūdus galėtum palaikyt esant gal hūt Triticum Spelta L. (purai“), bet jų 
buvo rasta per maža, kiek reikia tikram apibūdinimui. 

Piktžolių pavyko autorei apibūdint „Bromus sp. (dirsė), Setaria glauca L 
(šerytė), Rumex acetosa L. (rūgštis), Chenopodium album L. (balanda), Poly- 
gonum lapathifolium L. (rietena), Gallium Mollugo L. (paprastoji kimbara), 
Sinapis arvensis L. (laukinė garstyčia), 4Ajuga reptans L. (gulsčioji naktinyčia), 
Galeopsis ladanum L. (aklė). Piktžolės iš Lietuvos piliakalnių“ ištyrinėjo V. 
Swederski's3; čia suminėtose piktžolėse naujos yra Rumez acetosa ir Po- 
lygonum lapathifolium.  Gabrieliškio piliakalnio naujos piktžolės: Setaria 
glauca, Gallium Mollugo ir Ajuga reptans. 

Gabrieliškių piliakalny, be javų, rasta dar suanglėjusios duonos ir 
beržo tošies gabalėlių. Tošis, tur būt, yra likučiai tų pintinių, kuriose, 


1 Bent taip ši vieta vadinama L. Kšivickio „Žemaičių senovėj“ (Kaunas 1928). 
- 2 Šis ir kiti lietuviški javų pavadinimai paimti iš P. Matulionio „Žolyno“, 
„Apie kitus puro pavadinimus ir jo išvaizdą žiūr. Kosmos 1927, 16 pusl. 

iūr. mano 1-jo straipsnio 15 pusl. 

Kšivickio manymu, buvę laikomi grūdai piliakalniuose. Duonos gabalėlių 
rasta dvejopos rūšies. Vieni gabalėliai nepanašūs į duoną, daro kalociaus 
įspūdį; kiti panašūs į duoną, kadangi išakiję. Abejos rūšies gabalėliuose 
įrodoma esant miežių ir sorų. Todėl galime spėti čia esant miltų  atmatų 
ir iš tų miltų iškeptos duonos. (Galimas daiktas, kad čia esama dvejopos. 
rūšies duonos: geresnės ir blogesnės — ponams ir tarnams. Gabalėlių 
smulkumas neleidžia įžiūrėt, kokio pavidalo ir kokios rūšies tos duonos būta. 
Tur būt, tai buvo toki pat papločiai, kokių buvo kepama jau neolitiko ga- 
dynėj. A. Maurizio paskutiniame veikale apie javinio maisto evoluciją! 
įrodyta, kad papločiai yra pirmasis keptos duonos pavidalas ir kad tikroji 
duona išmokta kepti tik vėliau. Dar ir dabar kai kuriuose kraštuose, k. a., 
Suomijoj, duona kepama papločių pavidalu. 

Įdomus yra soras (Panicum miliaceum), kuris dabar tik retai kur 
Lietuvoj (pav., Vilniaus krašte) auginamas, bet kuris viduriniais amžiais 
buvo vienas svarbiausių javų  Žemaitijoj ir kitose Europos šalyse. Dar 
XVIII šimtmety soras buvo svarbus javas Pietinėj ir Vidurinėj Vokietijoj, 
o dabar dar jo daug auginama Rusijoj. Kitur sorų auginimas ir vartojimas 
žymiai sumažėjęs dėl bulvių, ryžių ir kukuruzų importavimo bei auginimo. 

Pirmame savo straipsny autorė pareiškė nuomonę, kad Zriticum Spel- 
ta (purai) yra hibridinės kilmės. Sį klausimą ji dar liečia ir antrame savo 
darbe. Triticum Spelia, kurio priešistoriniais laikais surasta tik Europoj, 
esąs hibridas (mišris) Triticum dicoccum su Triticum vulgare. Malinows- 
ki'o darbas apie kviečius, kuriame nurodyta artima giminystė Triticum Spel- 
ta su Triticum dicoccum, šią hipotezę patvirtina. Be to, prof. Vavilov'as* 
savo darbe „Die Genzentren unseren Kulturptlanzen“, kuriame kalbama apie 
kviečių gimtinę, nurodo, kad ji yra Vakarinėj-pietinėj Azijoj ar Afrikoj, 
ypač Abesinijoj, ir kad šituose kilmės centruose Zriticum Spelta visai nėra. 

Flaksberger'isš savo paskutiniame darbe „Ursprungszentrum und 
geographische Verbreitung des Spelzes“* palaiko nuomonę, kad Triticum. 
Spelia yra kilęs iš paprastų kviečių — Triticum vulgare, palyginamai vėly- 
bais priešistoriniais laikais (vėliau, negu akmens gadynėj) 5iaurės-vakarų 
Alpėse, Švarcvalde ir Švabų Juroje, tai yra senųjų alemanų ir švabų kraš- 
tuose. Šito augalo negalime niekyr kitur rasti, o daugelis nurodymų apie 
jo auginimą bei pavadinimą, pav., graikų, senųjų hebrajų ir kitose kalbose 
liečia ne Tritieum Spelia, bet kita panašų augalą, būtent, Tritieum dicoceum, 
kuris ir dabar auga Vakarinėj Azijoj. 

Iš Veliuonos autorė gavo du medžiagos kiekiu. Pirmasis kiekis visai 
panašus į Gabrieliškių medžiagą; būtent, tai yra mišinys iš Trižicum dicoc- 
cum, Secale cereale, Hordeum vulgare, Avena sativa, Panicum miliaceum, iš viso 


1 Die Getreidenahrung im Wandel der Zeiten. Zūrich 1916. Knygos autorius yra 
labai žinomas kaipo kuiturinių augalų, ypač javų auginimo istorininkas. ' Jis kilęs iš Švei- 
carijos, gimė Krokuvoj ir buvo Lvovo Universiteto profesorius; dabar jis gyvena Varšuvoj. 

2 N. Vavilovas, Priteikomosios Botanikos ir Naujųjų Kulturų Instituto Lenin- 
grade direktorius, daug rašo kulturinių augalų kilmės klausimu ir apie kilmės centrą. Be 
viršuj nurodyto darbo, labai svarbus jo darbas: IĮeaTphi npoacxOmxeHBA KyKSTYPEKX pACTERHU. 
Apie jį kas met referuojama Lietuvos Universiteto Botanikos Kabineto proseminare. „Kos- 
mo“ skaitytojams prof. Vavilovas gerai pažįstamas iš prof. Landau'o ir ypač iš prof. R 1- 
dzinskio straipsnio „Kosme“ 1929 m. 

3 Šis kviečių specialistas Pritaikomosics Botanikos Institute Leningrade yra 
specializavęsis jau prieš karą. 4 Angewandte Botanik XII, Nr. 2, 1930, 

223 cmš. Piktžolių apibūdintos šios: Dacžylis glomerata L., Bromus secalinus 
L., Lolium temulentum L, Polygonum Persicaria L, Polygonum convolvulus L, 
Lithosperium arvense L. Autorė linkusi manyt šią medžiagą taip pat esant iš 
Gabrieliškių, ir tik per klaidą ją esant pažymėtą „Veliuonos“ etiketu, 

Antrasis medžiagos kiekis iš Veliuonos rastas viename apkase ant 
upės kranto. Veliuonoj javų rasta trijose vietose: apkase, piliakalny ir 
bokšte. Apkasas yra iš to paties laiko, kaip ir piliakalnis (XII--XHI šimtm.), 
iš kurio javų liekanas autorė aprašė pirmajame savo darbe. Kviečių čia 
rasta tiktai Triticum vulgare, 

Bilionių piliakalny surasta tiktai medžio anglies, kuri galėjo būt api- 
būdinta esanti Owercus (ąžuolo) ir Alnus glutinosa (alksnio). 

Taigi, šis p-lės Matlakėwnos straipsnis neiškelia ypatingų naujų fak- 
tų; jis tik papildo ir patvirtina tai, kas buvo iškelta jos pirmame straipsny; 
ypač patvirtinamas tas faktas, kad senovės Lietuvoj buvo auginamos tokios 
javų rūšys, kurios dabar beveik jau visai išnykusios. Galima spėti, kad ki- 
tuose Lietuvos piliakalniuose bus rasta dar daugiau medžiagos, kuri duos 
mums aiškesnio supratimo apie sėnovės Lietuvos kulturinę florą. 

Kiekvienas Lietuvos piliakalnis yra tikras archivas mūsų šalies praeičiai pažinti. Tik 
kada, pagaliau, tuos archivus pradės tyrinėti mūsiškiai, o ne svetimieji tyrinėtojai, -kurie 
čia rastąją medžiagą išgabena į užsienius!? Redakcijos prierašas, į 
Oro slėgimas ir oro kitėjimai./ 

Santrauka S. Olšausk o paskaitų, Iked 
skaitytų per radio 1929 metų Gegužės mėn. 


d 1. Oro slėgimas ir vėjas. 1 

Žinome, kad Žemę apgaubia oras. Kaip ir bet kuris kitas kūnas 
(daiktas), oras turi svorį. Todėl tas oro sluoksnis, kuris apgaubia Žemę, sa- 
vo svoriu sudaro Žemės paviršiuje tam tikrą slėgimą, panašiai kaip van- 
duo savo svoriu veikia jūros dugną. Berods, oras yra labai lengvas kūnas: 
jis žymiaj lengvesnis už bet kurį kietą kūną ar skysčių; žemės paviršiuje jis 
yra 800 kartų lengvesnis už vandenį ir maždaug 11000 kartų lengvesnis 
už gyvąjį sidabrą. Bet jei atsiminsim, koksai didelis oro sluoksnis gaubia 
Žemę, tai nebus nuostabu, kad šio didelio oro sluoksnio svoris, arba 
jo jėga, kuria oras veikia Žemės paviršių, yra gan žymi. 

Oro slėgimas įvairiose vietose ir įvairiu laiku nelygus; jis nuolat kei- 
čiasi, nes jis juda. Oro judėjimą Žemės paviršiuje mes vadiname vėju. Aukš- 
tesniuose oro sluoksniuose oro judėjimas žymiai didesnis, negu žemuti- 
niuose sluoksniuose. Didžiulės oro masės nuolat keliauja iš vienos vietos 
į kitą. Dėl to atskirose vietose arti Žemės paviršiaus gali laikinai susida- 
ryt oro perteklius, o kitose — atvirkščiai, gali rastis nedateklius. 

Turint galvoje, kad oro slėgimas susidaro dėl oro svorio, savaime 
aišku, kodėl šis slėgimas nuolat keičiasi. Jis eina didyn, kai Žemės pavir- 
šiaus bet kurioj vietoj susirenka oro daugiau, ir eina mažyn, kai jo randasi ma- 
žiau. Nėra pagrindo manyt, kad didesnio (aukštesnio) slėgimo oro sluoks- 
nis turėtų būti didesnis (aukštesnis), negu žemo oro slėgimo, lyg kad tose 
vietose, kur oro slėgimas aukštas, oras turėtų kalno pavidalą. Priežastis 
čia ne oro sluoksnio aukštis, nes jis maždaug visur vienodas.  Svarbiau- 

sias dalykas čia tas, ar viršuje guli šaltos ar šiltos oro masės, nes šaltas 
oras yra sūdresnis (tirštesnis), todėl ir jo svoris didesnis. Tokiu būdu, jei 
vieną dieną viršuje praėjo šilto (lengvo) oro masės, o rytojaus dieną t o- 
kio pat didumo šaltos (sunkios) masės, tai šio pakaktų, kad slėgimas - 
pakiltų, bet dar nėra būtina, kad oro temperatura Žemės paviršiuje nukris- 
tų, nes temperatura, kurią mes stebim arti Zemės paviršiaus, neretai buva 
vietos sąlygų paveikta ir gali skirtis nuo oro srovių temperaturos aukštes- 
niuose sluoksniuose. 

Kyla klausimas — kaip nustatyti oro slėgimas. Oro slėgimas galima 
nustatyt gyvojo sidabro stulpeliu, kuris savo svorio jėga atstoja Žemės 
paviršiuje tą slėgimą, kurį sudaro viršum Žemės esamas oras. Jei oro 
slėgimas susidaro dėl jo svorio, tai oro sluoksnį galima pakeisti gyvojo 
sidabro stulpeliu, kurio svoris sudarytų Žemės paviršiuje tą patį slėgimą, 
kaip ir oras. Pagal oro slėgimo dydį ir gyvojo sidabro stulpelio aukštis 
bus nevienodas. Tokiu būdu gyvojo sidabro aukštis rodys oro slėgimo 
laipsnį. Jei imsim, kad oro slėgimą bet kurioje vietoje gyvojo sidabro 
stulpelis rodo esant lygų 752 milimetrams, tai reiškia, kad oro sluoksnis 
toje vietoje sveria arba slegia su tokia jėga, kuria sudarytų gyvojo sidabro 
stulpelis 752 milimetrų aukščio. 

Toksai būdas išreikšti oro slėgimą labai patogus ir tiesioginai suriš- 
tas su įo matavimui pritaikintu įrankiu, vadinamu gyvojo sidabro baromet- 
ru. Nors čia netenka gyvojo sidabro barometro detaliai aprašyt, betgi at- 
sižvelgiant į tai, kad kalbamas instrumentas turi didelę reikšmę orotyros 
mokslui, tenka čia nors trumpai apibūdinti šio instrumento esmę.  Imsime 
stiklinį vamzdelį (maždaug 1 metro ilgio), užlydintą iš vieno galo, ir, pri- 
pildę jį iki viršaus gyvuoju sidabru, užspausim pirštų atvirąjį vamzdelio 
galą. Vamzdely neturėtų būti oro: visas vamzdelis turės būti pripildytas 
gyvojo sidabro. Paskiau, apvertę vamzdelį užlydintu galu į viršų ir laiky- 
dami stipriai antrą vamzdelio galą, užspaustą pirštu taip, kad gyvasis si- 
dabras neišsilietų, įstatysim jį iš anksto prirengtan dubenėlin su gyvuoju 
sidabru ir tik įstatę į gyvąji sidabrą atimsim pirštą. Dabar gyvasis sidab- 
ras gali laisvai tekėti iš vamzdelio į dubenėlį  Padarę tokį bandymą, mes 
įsitikinsim, kad gyvasis sidabras vamzdely pradės leistis į apačią ir tekės į 
dubenėlį, o vamzdelio viršuje, viršum gyvojo sidabro, liks tuštuma: oro ten 
negali būti, nes nebuvo kaip jam ten atsirasti Bet kai gyvojo sidabro 
išsilies į dubenėlį tiek, kad jo aukštis statmenai stovinčiame vamzdely bus 
maždaug 3/, metro, sidabras paliaus bėgęs į dubenėlį, nors galėtum pama- 
nyt, kad niekas nekliudo gyvajam sidabrui ir toliau bėgt iš vamzdelio į 
dubenėlį. Bet tikrumoje tam kliudo oro slėgimas. Aišku, kad gyvasis si- 
dabras vamzdely nusistovės tokiame aukštyje, kuris atatiks tikrąjį oro slė- 
gimą. Tokiu būdu šis paprastas instrumentas tiesiog parodo gyvojo sidab- 
ro aukštį, o drauge ir oro slėgimą. Tarp kitą ko prisiminsim, kad gyvojo 
sidabro barometrai vartojami tik tikslesniems oro slėgimo matavimams, o 
apytikriams matavimams daugiausia vartojami metaliniai barometrai (aneroi- 
dai), kuriuose stiklinį vamzdelį su gyvuoju sidabru atstoja metalinis vamzde- 
lis arba dėžutė, iš kurių ištrauktas oras. Oro. slėgimui veikiant metalinį 
vamzdelį ar dėžutę, sujungta su jais rodyklė rodys atatinkamą slėgimo 
skaičių. Plačiau apie barometrus aneroidus teks kalbėti (oliau, 

Matuodami oro slėgimą, pavyzdžiui, Kaune, mes gausime įvairius oro 
slėgimo pažymėjimus pagal tai, kurioj vietoj šis matavimas bus atliktas: ar 
Kauno aukštesniose vietose, sakysime, Zaliajame Kalne, ar miesto centre. 
Pasirodys, kad tuo pačiu laiku Zaliajame Kalne oro slėgimas bus keliais 
milimetrais žemesnis, negu miesto centre. Savaime aišku, kad vietos aukš- 
čiui einant didyn, oro slėgimas eis žemyn, hes juo Žemės vieta aukštesnė, 
tuo viršum tos vietos gulės mažesnis oro sluoksnis, ir todėl jo svoris, ar- 
ba slėgimas, čia bus mažesnis. | 

Dabar paaiškėjo, kad oro slėgimo dydis pareina ne tik nuo to, kokios 
oro masės - šaltos (sunkios) ar šiltos (lengvos) — randasi ties bet kuria 
Žemės vieta, bet ir nuo auksčio tos vietos, kurioje oro slėgimas matuoja- 
mas. Pav., jeigu norėtume iš oro slėgimo davinių Kaune ir Palangoje su- 
žinoti, viršum katros šių dviejų vietų oro masės yra Įengvesnės, tuomet 
reikalinga būtų pasirūpinti, idant kalbamųjų dviejų vietų barometrai stovėtų 
vienodame aukštume; tik tuo atveju galima būtų barometrų parodymus 
palyginti. Bet ne taip lengva pastatyti barometrus įvairiose vietose ir vieno- 
dame aukštume. imsime, pavyzdžiui, Kauno ir Palangos meteorologijos 
stočių barometrų pastatymo aukštumus. Surasta, kad Kauno meteorologi- 
jos stoties barometras pastatytas 80 metrus aukščiau, negu Palangos sto- 
ties barometras. Idant turėtume kalbamųjų vietų barometrus vienodame 
aukštume, būtų reikalinga Palangoje pastatyti 80 metrų aukščio namus ar- 
ba Kaune iškasti tokio pat gilumo šulinį. Tai padaryti neįmanoma, ir todėl 
tenka ieškoti prieinamesnio būdo barometrų aukščiui sulyginti. 

Surasta, kad iš oro slėgimo tam tikrame aukštume galima išskaičiuoti 
oro slėgimo dydis kitame aukštume, toje pačioje vietoje ir tuo pačiu laiku. 
Nesunku suprasti, kad oro slėgimas turi keistis atatinkamai aukščiui. To- 
kiu būdu Kauno Radiostoties stiebo viršuje oro slėgimas bus žemesnis, 
negu jo apačioje. Skirtymą tarp tų slėgimų parodys oro sluoksnio svoris, 
kurio aukštis yra lygus Radiostoties stiebo aukščiui, t. y. 150 metrų. 
Kaip jau buvo minėta, oras ant Žemės paviršiaus 11000 kartų lengvesnis už 
gyvąjį sidabrą. 150 -meirų aukščio oro sluoksnis svers tiek pat, kiek 
gyvojo sidabro stulpelis, kurio aukštis bus 11000 kartų mažesnis už 
Radiostoties stiebo aukštį; padalinę 150 metrų iš 11000, gausime 13,6 mili- 
metro. Tokiu būdu Radiostoties stiebo viršuje barometras rodys 13,6 mili- 
metrų mažiau, negu jo apačioje tuo pačiu laiku. 

Reikia pabrėžti, kad šis skaičiavimas atliktas tik apytikriai, nes ir to pa- 
ties aukštumo oro sluoksnis nevisuomet sveria vienodai. Oro svoris pareina 
ne tik nuo oro slėgimo, bet ir nuo oro temperaturos bei drėgmės. Tokiu 
būdu oro sluoksnis 150 metrų aukščio gali svert kiek daugiau ar mažiau. 
Pagal tam tikras tabeles galima tiksliai suskaičiuoti oro sluoksnio svorį 
tam tikrame aukštume, žinant oro temperaturą ir drėgmę; tuo pačiu būdu 
galima tiksliai sužinoti, kaip keičiasi oro slėgimas, pereidamas iš vieno 
aukščio į kitą. k 

Galimumas pagal oro slėgimą bet kurioje vietoje surasti oro slėgimo 
dydį toje pačioje vietoje, bet kitame aukštyje, arba, kitaip pasakant, oro slė- 
gimą ar barometrą suvesti prie kito aukščio, palaisvina mus nuo rūpesčio 
pastatyti visus barometrus vienodame aukštume. Oro atspėjimo reikalams 
oro slėgimas visuomet būva suvestas prie vienodo aukščio, būtent, suly- 
gintas su jūrių lygiu. Pav., jei Kauno Meteorologijos Stoty (VIl-ame forte) 

barometras stovi 86 metrų aukštume viršum  jūrių lygio, tai oro slėgimui 
sulyginti su jūrių lygiu reikalinga prie barometro rodomojo slėgimo pridėti 
86 metrų aukščio oro sluoksnio slėgimą, kuris sudarys apie 8 mm. Tokiu 
būdu sulygintas oro slėgimas duos tuos oro slėgimo davinius, kurie būtų 
stebimi tam tikroje vietoje, jei nukasti joje Žemės plutą iki jūrių lygio. 

Susipažinę su oro slėgimo matavimu, panagrinėsim oro judesio, arba 
vėjo, atsiradimo klausimą. Vėjas pareina nuo oro slėgimo skirtumo įvairiose 
vietose. Jeigu oro slėgimas visur išsilygintų, tai aišku, kad nebūtų jokių 
priežasčių orui judėti ir jis stovėtų ramus. Kitaip bus, jei oro slėgimas 
įvairiose vietose bus nevienodas. Siuo atveju oras iš vietos su aukštesniu 
slėgimu pradės judėti kryptimi vietų su žemesniu oro slėgimu. Tokiu bū- 
du ir susidaro vėjas. 

Kalbant apie aukštą ir žemą oro slėgimą, tenka priminti, kad reika- 
linga turėti galvoje ne tiesiog stebimus barometro parodymus, bet sulygin- 
tus su jūrių lygiu. Tik tuomet galima spręst apie oro judėsį iš aukšto 
slėgimo sričių į žemo slėgimo sritis. Jei, pav, Palangos Meteorologijos 
Stoties barometras, pastatytas arti 6 metrų aukščiau jūrių paviršiaus, paro- 
dys didesnį oro slėgimą, negu Kauno Meteorologijos Stoties barometras, 
pastatytas 86 metrų aukštumoje nuo to pat jūrių lygio, tai dar nereiškia, 
kad vėjas turi pūsti nuo Palangos į Kauną. Gali būt, kad oro slėgimas 
Palangoje yra aukštesnis negu Kaune tik dėl to, kad Palangos barometras pa- 
statytas Žemiau, negu Kauno barometras. 

Kad išaiškintume, jog vėjo kryptį nustatyt įgalina tik į vienodą lygį 
suvestas oro spaudimas, palyginsime oro judesį su vandens judesiu. Eže- 
ro dugno įvairios vietos turi įvairų vandens slėgimą. Juo gilesnė bus 
ežero dugno vieta, tuo didesnis vandens stulpas slėgs tą vietą. Bet skir- 
tingas vandens slėgimas ežero dugno įvairiosė vietose nesukelia vandens 
judesio ežere. Vanduo stovi ramus, nes visose ežero vietose, kurios ran- 
dasi vienodame aukštyje, slėgimas bus tas pats. Kitaip bus, jei vandens slė- 
gimas vienodame aukštyje bus skirtingas. Tokį atsitikimą mes turime upėje. Ži- 
nome, kad upės išteka iš aukštesnių vietų ir teka į žemesnes vietas, Įvairiose 
upės vietose prie dugno vandens slėgimas gali būti įvairus, bet šis slėgi- 
mas negalės išaiškinti upės tekėjimo. Jeigu bet kurioje upės vietoje išvesime 
tekmės kryptimi gulsčią liniją, tai galėsim įsitikrinti, kad šios gulsčios linijos 
visuose taškuose vandens slėgimas bus nevienodas. Juo šioje gulščioje 
linijoje bet kuris taškas bus daugiau į kairį šoną, jei upės tekmė eis iš de- 
šinės į kairę, tuo mažesnis vandens stulpas bus viršum to taško. Tuo 
būdu vandens slėgimas šios gulsčios linijos taškuose eis mažyn iš dešinės 
į kairę; tai ir yra priežastis, dėliai kurios vanduo teka sakytąja kryptimi (iš 
dėšinės į kairę). 

Tokiu būdu mes matome, kad vandens judesis ežere ir upėje pareina ne 
nuo vandens slėgimo skirtumo arti dugno, bet nuo vandens slėgimo skir- 
tumo atžvilgiu į bet kurį gulščią paviršių. Sis reiškinys gali būti pritai- 
kintas ir oro slėgimui. Todėl ir oro slėgimas, išmatuotas Žemės paviršiuje, 
negali parodyti vėjo krypties, kaip ir vandens slėgimas upės dugne nerodo 
upės tekmės. Tik sulyginę oro slėgimą su vienodu lygiu — su jūrių ly- 
giu — gausime oro slėgimo tinkamą pasiskirstymą, iš kurio galima 
bus spręsti apie oro slėgimo skirtumą, tuo pačiu ir apie vėjo kryptį. (B. d.). 


Voverė Kaune. 
Prof. P. B. Šivickis, 
Kaunas, Universitetas. 

Lietuvos voverė, Sriurus vulgaris, yra gerai žinomas rodentų (graužikų) 
grupės gyvulėlis. Sios voverės randamos visoje Europoje ir Šiaurės Azi- 
joje. Jų gyvenamoji vieta eina nuo Irlandijos iki Japoniios ir nuo Laplan- 
dijos iki Šiaurinės Italijos. Tačiau nors visos voverės, šiame plote gyve- 
nančios, priklauso vienai rūšiai, betgi savo spalva ir gyvenimo papročiais 
jos įvairiose šalyse gerokai nuo viena kitos skiriasi ir sudaro keletą porū- 
šių. Lietuvos voverės, paprastai, yra rausvai rusvos spalvos; Pietinės Euro- 
pos kalnuose jos yra tamsiai pilkos, beveik juodos spalvos, Siberijoj švie- 
siai pilkos spalvos. Be to, prie spalvos nevienodumo prisideda spalvos 
kitėjimas žiemos ir vasaros metu. 

Voverės poruojasi pavasarį, nuo Vasario iki Balandžio mėnesių ir Ba- 
landžio ar Gegužės mėnesį, destis koks oro šiltumas, atsiveda nuo trijų 
iki devynių jauniklių, kurie beveik visą vasarą prabūva motinos gūžtoje. 
Voverės minta augalais, ypačiai riešutais ir kitais vaisiais, tačiau jos labai 
mėgsta ir gyvulinį maistą. Taigi, ėda peles, mažesnius paukščius ir net jų 
kiaušinius. Visi provincijoj gyvenantieji labai gerai žino jų paprotį nešti 
riešutų į dreves. Taigi, jos savo maitinimosi papročiais nėra perdaug 
pageidaujamas gyvulys, bet savo kailio gražumu jos yra visų mėgiamos. 
Siberijos miškuose tūkstančiai voverių iššaudomos kas met kailiukams, 
kurie parduodami Europos ir Amerikos didžiųjų miestų brangiųjų kailių 
pirkliams. Tie voverių kailiukai paskui tinkamai išdirbami, nudažomi ir 
parduodami kaip kiaunių ar kitų retesnių ir brangesnių gyvulių kailiukai. 
Mano vienas pažįstamas New-Yorko tirmos kailiukų pirklys gyrėsi, kad jis 
kasmet iš Harbino (Siberijos) kailių pirkliu nuperkąs ne mažiau, kaip tris- 
dešimtis tūkstančių voverių kailiukų. Taigi, voverės nėra jau toks neturįs 
vertės gyvulys. 

„Ir ne tik dėl savo kailiuko voverė yra žinoma. Ji juk yra vienas gra- 
žiausių mūsų miškų gyvulėlių. Už jos gražumą ir gyvumą ji yra visur 
mylima.  Ypačiai ją mėgsta civilizuotų šalių miestų gyventojai, kuriems 
voverė yra tikrais pasigrožėjimo dalykas. 

Visuose Amerikos miestų parkuose įr medžiais apaugusiuose bulva- 
ruose, neskaitant paukščių, dažniausiai sutinkamas gyvulys yra voverė. 
Ten ji beveik naminis gyvulys: žmonių nebijo, eina prie rankų, kartais net 
užlipa ir ant rankų, ant pečių, visa tai darydama labai atsargiai, švelniai. 
Vasaros metu čia voverės išsiveda savo vaikus parkų medžiuose susuktose 
gužtose, o žiemą esti žmonių maitinamos. Taigi, prie žmonių ir labai pri- 
pranta. Žmonės voveres taip pat myli. Ypačiai daug malonumo jos su- 
teikia vaikams. Dažnai tėvai, eidami su savo vaikais į parką, nuperka rie- 
šutų ar kitų vaisių voverėms šerti. Taigi, vaikai jas šeria, bet į rankas 
neima, negniaužo ir jų nekankina. 

Mūsų Nėrijos pamarių gyventojai taip pat voveres myli. Pernai man 
bevažinėjant po Nėriją prisiėjo nakvoti pas pasienio policijos viršininką, 
kuris gyvena miške, tarp Juodkrantės ir Nidos. Su tikru pasididžiavimu 
jis mums rodė pušyne voverių susuktus lizdus. Jis mums pasakojo, kaip 
vasarą ar rudeniop, kuomet voverių jaunikliai dar tebėra nesuaugę, ištikus 
liėtums ar užstojus šalčiams, seniai neša juos į pastoges, kad apsaugotų 
nuo pavojų. Cia jos taip pat laikomos lyg naminiu gyvuliu. 

Lietuvos miškuose voverės karo metu kiek nukentėjo, o po karo jas 
gerokai apnaikino jų kailiukams eksportuoti. Vyriausybei voverių kailiukus 
"uždraudus eksportuoti, jos pradeda šiek tiek atsigauti. Miškuose jau pa- 
sitaiko matyti vienas kitas ekzempliorius.  Netik miškuose, bet ir arčiau 
gyvenamųjų vietų kartais viena kita jų pasirodo. Man andai teko matyti 
vieną ties Lyduokiais bėgant per kelią į pakely esančius klevus. Ir netik 
provincijoje, bet ir Kaune voverių pasitaiko matyt. Bet čia joms gyvenimas 
nepergeriausis. Geriausiai tai parodo mano nesenai Kaune matytasai 
šioks atsitikimas. 

Gegužės mėnesio 9 dieną, tuojau po dvyliktos valandos, beeidamas 
Duonelaičio gatve, ties Užsienių Reikalų Ministerijos Rūmais pamačiau visą 
būrį „vaikų“, kurie rėkaudami bėgo iš Daukanto gatvės į Vienybės Aikštę. 
Kai kurie tų „vaikų“ turėjo apie trejetą dešimčių metų amžiaus. Iš pra- 
džios negalima buvo suprasti, kąs ten darosi: šauksmas, triukšmas ir nie- 
ko kito negirdėti, kaip tik „čymai, čymai!“ ir „laikyk, laikyk. turėk!“. Ne- 
žiūrint to, kad, paprastai, Kaunas savo kalbų įvairumu pralenkia ir patį Ba- 
biloną, tačiau šiuo kartu, matyt, Babilonas nespėjo išsijudinti, o gal kitiems 
jau nebuvo vietos į veikimo areną įsisprausti. 

Tai pamatęs, aš sustojau ties Ministerių Kabineto rūmais ir laukiu, 
kuo čia visa baigsis. Tokio triukšmo mieste pirmiau neprisiėjo matyti, 
taigi, atvirai turiu prisipažinti, kad aš nustebau, ir kadangi visas būrys pa- 
suko į Vienybės Aikštę, taigi, į mano pusę, aš sustojau ir nekantriai lau- 
kiau pamatyti, ką jie čia taip vejasi. Ir koks buvo mano nusistebėjimas 
pamačius, kad viso šio trukšmo kaltininkė beesanti paprasta voverė. 

Visas burys vijosi voverę ir stengėsi butinai ją sugauti, o voverė bė- 
go, kiek tik jos kojos nešė. Atsivijus prie Estų atstovybės, vienas „vai- 
kas“ čia ją vos tik nenutvėrė, bet ji visai netikėtai metėsi bėgt atgal, ir iš- 
trūkus, pasileido į kitą pusę. Visas būrys ją nusivijo į Aikštės kampe 
esantį kiemą.  Voverė įbėgo į kiemą, ir „vaikai“ į kiemą. Tačiau neilgai 
kieme pabuvę, voverė ir visas būrys vėl išbėgo iš kiemo ir bėgo į Estų 
atstovybės pusę. Ir nežinia kuo visas tas vaikymas būtų pasibaigęs, jei 
nebūtų įsikišęs į tą visą komediją prie Ministerių Kabineto rūmų dežuruo- 
jantis policininkas. Jis, perėjęs per gatvę, sustabdė būrį, o tuo tarpu vo- 
verė, gavusi progos, pasuko į Duonelaičio gatvę ir pro pirmuosius vartus 
įspruko į kiemą. 

Tai tikras atsitikimas, kurį aš pats mačiau ne kok;ame nors tamsiame 
kaime, bet mūsų laikinoje sostinėje. Ir visa tai matant mano galvoje kilo 
labai daug klausimų, ir nevisi tie klausimai gali būti lengvai atsakyti. 
Aišku tik, kad Kauno gyventojų tarpe yra daug etnologams įdomių žmonių. 

Iš kur voverė atbėgo, aš nežinau. Spėju, kad nuo Laisvės Alejos. 
Visą laiką, man į ta komediją bežiūrint, visa mano užuojauta buvo vove- 
rei. Jei ne dėlko kito, tai bent už jos apsukrumą, greitumą ir mokėjimą 
iš tokio būrio išsisukti, ji buvo verta užuojautos. Pagyrimo buvo vertas 
ir prie Ministerių Kabineto rūmų dežuruojantis policininkas, kad pasisten- 
gė visą šią komediją užbaigti. Tik kyla man klausimas, ką tuo laiku veikė 
antrasis policininkas, kuris, atėjęs iš Daukanto gatvės, maišėsi būry? Jis, 
matyt, nematė reikalo kištis į „vaikų“ darbus. 

Gyvių susidraugavimai gamtoje. 
Josef Stadlmann* 
Su paveikslais. 


Apie praeitojo šimtmečio vidurį Karlas Darvinas (Charles Dar- 
win) nukalė—paskui daugybę kartų pakartotą ir netinkamiausiais atvejais 
pavartotą - posakį „būvio kova“ (strugele for life); tuomet jis vargu ar ga- 
lėjo net nujausti, kaip tokiu posakiu džiaugsis ekonominiu ir dvasiniu ma- 
terialismu besiremianti visuomenės santvarka, ir kaip veikiai to šiurkštaus 
žodžio prasmė bus paimta kaip kova visų su visais ir turės pateisint kiek- 
vieną žmonių savinaudžio darbą asmens ir valstybės gyvenime. Bet kas 
gamtos reiškinių įvairiopumą norėtų išaiškint kokiu vienu siaurai vienašališku 
principu, tas veikiai pajustų, kad jis yra išklydęs iš tikrojo kelio. Tat Jla- 
bai ilgai netruko ir iki buvo įžvelgta, jog ir susidraugavimai, jog ir tam tik- 
ros rūšies gyvių draugovės yra nemažiau visuotinas gamtos reiškinys, kuris, 
savaime suprantama, yra skersmenai priešingas principui kovos visų su visais. 

Kai 1848 m. Strasburgo botanikas A de Bar y gamtininkų susirinki- 
me Kassel'y pirmu kart papasakojo apie vieną nuostabų susidraugavimo 
reiškinį, tai čia jis nepasakė kažką visiškai nauja, nes jau ir daug anksčiau 
apie panašius reiškinius buvo žinoma ir pasakojama apie juos, įpinant šiek 
tiek ir anekdotų. Taip, antai, Herodotas (graikų istorininkas, gyvenęs 
V-me šimtmety prieš Kristų) pasakoja, kad krokodilis palaikąs draugystę 
su paukščiu Zrochilus. „Kadangi jis (krokodilis) gyvena vandeny, tai jo nas- 
rai prisisiurbę dielių. Visi kiti paukščiai ir gyvuliai nuo jo bėga, o tik su 
Trochilum jis gyvena draugėj, kadangi šis jam gerai patarnauja. Būtent, 
kai krokodilis iš upės išlipa ant kranto ir atidaro savo nasrus — O tai jis 
daro atsisukęs prieš vakarų vėją -- tai Trochilus striuokt jam į nasrus ir 
suryja ten prikibusias dieles. Tatai krokodiliui labai patinka ir jis Trochilui 
nieko nedaro“. Panašiai apie tai pasakoja ir Aristotelis (graikų moks- 
lininkas ir tilosofas, IV šimtm. pr. Kr.). O atvertę Brehm'o „Gyvulių gy- 
venimo“ naująjį leidimą, čia tą nuostabų paukštį randame pavadintą „kro- 
kodilio sargu“ (Pluvianus aegyptius) ir apie jį skaitome: „Savo šį, iš arabų 
kalbos išverstą, vardą jis turi su pilniausia teise, atlikdamas sargo patarna- 
vimą ne tik vien krokodiliui, bet ir visiems kitiems gyviams, kurie jo paiso. 
Jo dėmesį kreipia savęsp kiekvienas laivas, kiekvienas prisiartinęs žmogus, 
kiekvienas žinduolis gyvulys, kiekvienas didesnis paukštis; ir jis tuoj skuba. 
pasiskardenti savo guviu riksmu... Su krokodiliu jis gyvena tikroj drau- 
gystėj, bet ne dėlto, kad tas rajus ropuolis rodytų jam palankumo jausmų, 
kaip manė senesnieji stebėtojai, bet kadangi paukščio vikrumas jį apsaugo- 
ja nuo piktų (krokodilio) įgeidžių“. Taigi, šioj draugystėj matome tokį 
savitarpio santykį, kuris naudingas abiem gyviam; bet kalbamu gyviu šiuo: 
atveju nėra taip artimai surištu su vienas kitu, kad juodu visai negalėtų 
gyvent be vienas kito. Taigi, ši draugystė dar neatitinka A. de Bary'o 
savo laiku išreikštai simbiosio sąvokai, kuria mes čia ketiname apsirėž- 
ti. Nes ir šalia šiokio pavidalo draugystės esti dar tiek daug gyvių susi- 
draugavimo pavidalų, jog trumpame straipsny negalėtum net visų atatinka- 
mų gyvių nei vardais suminėti. 4 


* Lebensgemeinschaften in der Natur. Der Fihrmann. Ein Buch fir werdende 
Manner. Herausg. von Dr. G. Ke ckeis. Freiburg i. Br. 1022. 

Taigi, simbiosiu! siauresne prasme šiandien vadinamas įvairios 
rūšies organizmų patvarus planingas draugėj sugyvenimas, iš kurio turi nau- 
dos jųdviejų ir vienas ir antras. Siame apibūdinime, berods, esti didelės 
sunkenybės.  Vaduodamiesi mūsų šiandien turimomis žiniomis, mes dažnai 
dar neįstengiame aiškiai pažinti, kurios naudos ar žalos turima iš tokių 
santykių, ir ar abiejų rūšių gyviams tie santykiai yra naudingi. Šiaip ar 
taip simbiosio sąvokon neįmamas toks planingas dviejų organizmų draugėj 
gyvenimas, kada tik vienas iš to turi naudos, o kitas kenčia žalą; šitoks 
santykis vadinamas parasitismuž. Toliau, jei draugėj begyvenant tik 
viena šalis turi naudos, o kita neturi 
nei naudos nei žalos, tai sakoma čia 
esant tik paprastojo draugėj gyveni- 
mo, arba sinoikijosš. Visai aišku, 
B ZDNN jog begalinėj tokių reiškinių daugybėj 
| /ĄAMMN esti visokeriopų priartėjimų bei perė- 
i jimų nuo vieno prie kito pavidalo, ir 
jog juose randasi  įvairiopų laipsnių. 
Iš tų atskirų pavyzdžių, kurių dabar 
einame žiūrėt, bus pigu pamatyti, ku- 
ris yra simbiosio pagrindas. 


li 
Š, L 


Hi J 1 


* 
* * 


1 pav. (Iš Faurot'o) Simbiosio esama gyvulių su gy- 

vuliais, gyvulių su augalais ir augalų 

su augalais. Įvairiausių grupių gyvulių simbiosio klasikiškas pavyzdys yra 

vadinamojo „vėžio vienuolio“ (Eupagurus Prideauai) susigyvenimas su jūrių 

rože (Adamsia palliata). Šiuodu gyvuliu atskirai nuo vienas kito yra rastu 

būdamu dar tik visai jaunu, kol dar juodu kiekvienas eina savo plėtotės 
stadiją. O kai esti išaugusiu, tai randamu tik draugėj. 

Kalbamasis vėžys gyvena straigių namuose, kurie tačiau jam veikiai 
tampa perankšti. Todėl priešakinė vėžio kūno dalis kyšo lauke, o kiaute 
apsaugojamas tik minkštasis pasturgalis. Vėžiui augant, suprantama, kad 
straigės kiautą jam tenka pamesti. Tūlas kitas „vienuolis“ taip ir padaro. 
Bet mūsų čia kalbamoji rūšis apsirūpina jūrių rože kaip sugyventoja (sim- 
bionte), kuri, prie vėžio atsisėdus, padeda jam padidint jo jau gyvenamus 
namus, taip jog jam tik retais atvejais tenka keltis kitur. 

Diduma jūrių rožių turi cilindrišką kūno pavidalą, kuris apačioj pasibaigia 
plokščiu padu, o viršuj — vainiku griebiamųjų rankų, kuriose esti gyvio 
ginklai — pavojingosios dilgėlių batarejos. Mūsų kalbamoji jūrių rožė 
Adamsia prisitaiko prie straigės namo angos, kame ją vėžys pasisodina. 
Dabar jos kūno dalys pradeda augti skiaučių pavidalu, ir tarp savojo bei 
vėžio kūno ji išaugina lapą iš raginės masės, kuris, kaip jau minėta, ir padi- 
dina vėžio gyvenamąjį namą. Vėžys, prisijungęs rožę prie savo namų, ją 
ir velkasi drauge kur tik patsai šliaužia. Rožėi tatai labai palengvina gali- 
mumą susirasti maisto, kadangi šiaip, būdama prisikibus tik prie vienos 


1 Iš graikų sov „su“ ir fios „gyvybė“ padarius sup.3100v „sugyvent“, „draugėj gyvent“ 
2 Iš gr. zapacizos, „šalia“ (nap0), arba su bet kuo, mintąs ( sitos maistas). 
8 Iš gr. cov „su“, „draugėj“ ir oix05 „namai“. 

vietos, ji yrą priversta graibyti tik tai, kiek pasiekia savomis rankomis. O 
susigyvenusi su vėžiu rožė gali be vargo maitintis ir tais maisto kąsneliais, 
kuriuos vėžys pačiupęs laiko savo nasrų sąnariuose ir apgraužinėja. 

O kokios naudos turi vėžys iš tos savo sugyventojos? Nagi rožės 
rankų dilgėliniai syvai nuveja šalyn kiekvieną akiplėšą, kuris kėsintųsi pult 
minkštą, neapsaugotą vėžio kūna. Vėžį iš kiauto pašalinus, jis darosi ne- 
ramus ir stengiasi jūrių rožę vėl prisitraukti. Tatai labai aiškiai parodė 
bandymas, padarytas Neapolio Zoologijos Stoty. Tenai išėmė vieną vėžį 
vienuolį iš kiauto, prie kurio buvo pritapusi ir jūrių rožė, užkimšo kiauto 
skylę audeklo gabalėliais ir padėjo J 
jį vėl vandeny priešais vėžį. Vėžys 
visokiais būdais mėgino vėl įsi- 
kraustyt į kiautą. Jis darė pastan- 
gų savomis žnypėmis ir kojomis 
pašalint audeklo gabalėlius. Bet 
kadangi to padaryt jis neįstengė, 
tai gyvent pasirinko naują, tuščią 
straigės kiautą. Čia susikraustęs 
jis dabar mėgino ir rožę atskirt 
nuo pirmesniojo kiauto ir ją at- 
kraustyt prie savo naujos buveinės; 
ir jis trūsėjo tol, kol tatai jam pa- 
vyko. Vėžiui darant sakytąsias pastangas labai nuostabus dalykas buvo ias, kad 
jam neteko kęsti nuo savo sugyventojos dilgėlinių organų (jie jo nedilgino). 

Kai vėžiai be Adamsijos susitinka vėžį su jąja, tai dėl jos prasideda 
žūtbūtinė kova. Panašų simbiosio reiškinį vaizduoja ir 1 pav. Cia paro- 
dyta, kaip straigės namuos įsigyvenęs vėžys Pagurus striaius ant viršaus 
tų namų yra įgyvendinęs ne mažiau, kaip penketą jūrių rožių: iš rūšies 
Sagartia parasitica; ogi 108-jo puslapio 1-ji figura rodo vėžio vienuolio 
Pugurus arrosor susigyvenimą su rože iš Adamsia rūšies. Bėt šiais dviem 
atvejais nera tokio artimo susigyvenimo, kaip aukščiau aprašytasis. 

Taip pat žinomas tūlo vėžio vienuolio simbiosis su kamštine kempi- 
ne (Suberites Jomuncula), kurį taip pat reikia laikyt esant tiesiog regularų 
susidraugavimą. Kaip anuo atveju jūrių rožė, taip šiuo atveju prie straigės 
namų įsigyvena kempinė. Ji auga toliau nuo kiauto išlinkimų ir tuo būdu ata- 
tinkamai uždengia ir augantį vėžį. O kadangi ir kempinė savo prigimtimi 
yra prie vienos vietos prisikibęs gyvulys, tai, vėžiui šliaužiant iš vienos vie- 
tos į kitą, ir jai palengvinama pačiupt maisto. (O ji vėžį apsaugoja savo 
dangčiu, nes pačios kempinės, nors jos spalva ir labai krinta akysen, betgi 
kiti gyvuliai nekušina kaipo neskanios, gal būt taip pat dėl jos fosforiško kvapo. 

Kitą vėžio vieriuolio rūšį (Eupagurus constans) parodo 2 pav. Čia vėžys 
susigyvenęs su vienu polipu (Hydracūnia sodalis), kuris, lyg pasidalindamas 
darbą, išaugina įvairius individus mitybai, visybai ir nuo neprietelingų puo- 
limų atsigint. (Ginamieji polypai saugoja vėžį, kuris, savo rėžtu, šliaužio- 
damas iš vienos vietos į kitą ir taip pat trupiniais nuo savo paties stalo 
palengvina polipo krūmui prigriebti maisto. 

Viso 108-jo puslapio paveikslas rodo dar ir kitų gyvulių simbiosio 
pavyzdžiųs. Indijos okeano žuvis Minous inermis yra regulariai susigyve- 

2 pav. (Iš Hessė's ir Doilein'o) 

nusi su hidroidiniu polipu Siylacis mino: (2). Kalbamoji žuvis (Minous) 
pridera prie dygliuotų, dažnai net pavojingais dygliais ginkluotų žuvų grupės. 
Bet ji pati visai be dyglių. Atrodo, kad ja gina dilgėlėmis ginkluoti poli- 
pai, 0 ji už tai polipą pajudina ir tuo būdu jam padeda pastverti maisto. 

Koralas Antnoplexuura dimorpha yra visas aptrauktas glėžnutėmis ša- 
kelėmis simbiontiško hidroidinio polipo Hydrichtella epigorgia (3). 

Pagaliau atrodo, kad žuvis Anthias Dofleini ir tiktasis, geltonos spal- 
vos koralas iš genties Asžrea palaiko simbiontinių santykių (4). 

L * 
* * 

Nuo iki šiol aprašytų simbiosio reiškinių visai skirtingi skruzdžių 
santykiai su lapų utėlėmis. Skruzdės dažnai vadinamos „socialiniais gyvu- 
liais“ ir jų valstybės gali būt iki kai kurio laipsnio pavadintos kaip aukš- 
čiausios rūšies gyvijos draugystės. Šias sąjungas, panašiai kaip ir bičių 
valstybę, lygina su žmonių draugės gyvenimu; betgi čia tenka matyt tiktai 
tokius pabūklus, kurie yra kilę iš instinktų ir nukreipti tarnauti rūšiai. 

Mat, skruzdės labai mėgsta saldžius syvus; O jų 
jos gauna palaikydamos simbiosį su larvomis įvairių 
vabzdžių grupių, kaip, antai, žiogų, drugių, lapų ir šaknų 
utėlių.  Brūkšteldamos ar apmušnodamos tas larvas sa- 
vo justuvais, skruzdės atsiekia tai, kad jos išskiria joms „ 
savo saldžių ekskrementų, kuriuos jos paskui godžiai ; 
sulaižo. O simbiosis čia pasireiškia tuo, kad skruzdės, ; 
tartum atsilygindamos, rūpinasi augalines utėles apsau- “ 
got, jas aptveria apsaugos pilimais, apipina pinklėmis, ne- 
prileidžia žalingo temperaturos poveikio. Bet dar to ne- 
gana! Žieminiai, arba patvarieji, utėlių kiaušiniai šilto 
metų laiko galop sunešami į skruzdžių lizdus, 0 iš jų AS 
pavasarį išsiperėjusios jauniklės utėlės vėl nugabenamos 22 Alioji židia 
ant maitinamojo augalo, kame jos dažnai ant šakų ap- (1: ease ae) 
statomos mažomis sienelėmis; tuo būdu joms sukliu- 
doma nurėpliot tolyn, bet drauge jos apsaugojamos ir nuo įvairių piiešų!. 

Apie vieną šakninę utėliu rūšį vienas Amerikos tyrinėtojas praneša, 
kad, esant geram orui, skruzdės jas nuneša į maisto vietas, o blogame ore 
arba vėsiomis naktimis vėl parsivelka į savo lizdus. Šios utėlės nuiminėja- 
mos nuo senesnių šaknų ir padedamos ant jaunesniųjų, iš kurių patogiau 
gauti maisto. Nenuostabu, kad šiokių reiškinių akivaizdoj kalbama apie 
skruzdžių praktikuojamą savų „galvijų auginimą“, o tas utėlių apmušnoji- 
mas justuvais, po kurio šios išskiria saldžių syvų (kitų gyvių paliestos utė- 
lės savo syvus veikiai ir toli ištryškia į šalį), —pradėtąjį palyginimą vedant 
tolyn, — vadinamas „milžimu“! Ypačiai įžymaus gamtininko Ericho 
Wasmann'o S. J. tyrinėjimai parodė, kad daugelis skruzdžių genčių yra 
toki gyvulių augintojai. 

Dar vieną nuostabų atvejį iš tolesnės tokio simbiosio plėtotės turime, 
taip pat pirmiausia Vasmano iškeltoj, skruzdžių ir termitų simtilijoj?. 


1 Kaip tas savo „žaląsias karves“ skruzdės rūpestingai gano, tai nesenai aprašė 
Eidmann'as. Ziūr. Gamtos Draugas 1930, 48. 
2 Iš gr. co-,60v- „su“ „draugėj“, ir eikos „mielas“ „draugingas“. 

Šeimininkai pakenčia net nemalonumus, turimus, iš laikomų savo svečių, bet 
tik gautų ir jų „saldaus pelno“. Tie svečiai turi savotiškus geltonus ar 
rausvus plaukų kutus, išprakaituojančius saldžių syvų, kurie skruzdės vei- 
kia kaip narkotikai. Toki svečiai pirmiausia yra vabalų rūšys iš įvairių gru- 
pių su ypačiai gerai išaugusiais justuvais ir nasrų organais; tos rūšys pa- 
prastai gyvena tik griežtai su tam tikromis, dažnai netgi tik su viena šei- 
mininko rūšim. Didžiausioj daugumoj atvejų tie svečiai jau ir užauga pas 
savo šeimininkus, yra šiųjų maitinami, kadangi dažnai patys jau įr nebe- 
įstengia išsimaitinti. Kai kurios svečių rūšys suėda net šeimininkų  perus 
ir jų maistą, taip jog čia turime jau ir parasitismo. 

Tačiau skruzdžių svečių tyrinėjimas šiandien didžiausio dėmesio sa- 
vęsp kreipia ne tiek jų įvairiopo pavidalo simbiosiu su savo šeimininkais, 
kiek kaip tik tuo būdu iškeltais prisitaikymų ir persiftormavimų reiškiniais, 
taip jog Vasmanas čia mato netiesioginį descendencijos hipotesės įrodymą, 
ir jo paties tyrinėjimai šioj srity iškėlė vertingiausių dalykų!. 

Dar vienas žingsnis tolyn, ir mes prieiname vadinamą skruzdžių ve r- 
giją, kuri savo esme yra niekas kitas, kaip simbiosis su darbo pasiskirsty- 
mu.  Silpnesnės rūšies skruzdžių perus pagrobia karinges- 
nės skruzdės, ir paskui, išperinę, pristato juos dirbti įvai- 
rius namų darbus, k. a, larvas augint, „ponus“ penėt, liz- 
dų dabot. O patys šeimininkai rūpinasi lizdus gint ir da- 
ro naujus grobimo žygius. 


* 
* * 


Labai gausingi atvejai, kuriais gyvuliai yra susigyvenę 
(palaiko simbiosį) su augalais. Taip, antai, įvairių pirminių 
gyvelių grupėse užtinkamos žaliosios algės; jos randamos taip pat ir kem- 
pinių, dilgėlinių (pav. rodo 3 pav.) ir kai kurių kirminų tarpe. Cia gal būt 
vien tik iš gyvenamojo parasitismo išaugo tikrasis simbiosis, kuris pirmiau- 
sia yra abiem šalim labai naudingas oksigeno (deguonies) apykaitai papildyt. 
Algė teikia gyvuliui oksigeno ir asimilacijos pertekliaus, o gyvulys teikia augalui 
anglirukštės, šviesos, vandens ir dažnai taip pat reikiamos apsaugos. 

Vis aiškiau įžvelgiamas vaidmuo, kurį vaidina bakterijos suvirškinant 
augalinio maisto celulozę. Atrajuočių gyvulių pirmoji skilvio kamara, įvai- 
rių augalėdžių gyvulių milžiniškos 4klosios žarnos, dėliai jose esamos šili- 
mos, mums pasirodo esančios kaip kokios raugyklos, kuriose įsigyvenusios 
bakterijos, pačios besimaitindamos, padeda suardyt celulozę. Toki vyksmai 
vyksta taip pat ir žmogaus kūne, taip jog čia mes galime kalbėt apie mū- 
sų simbiosį su bakterijų flora, kurios atskiros rūšys, k. a, Bacterium coli, 
berods patenka ir į kitus organųs ir čia gali virsti pavojingais parasitais. 

Kai kurie gyvulių šviesos reiškiniai?, pirmiausia vabalų, galvakojų ir 
jūrių makščių įtikimai eina iš šių gyvių simbiosio su šviečiamomis bakterijomis. 


(ojjadaziy SĮ) 
sIjSUNA 
OLBIJNZJŲ ABd p 


1 Apie W asmann'ą ir jo šios srities tyrinėjimus lietuvių kalba žiūr.: I ogos 1923, 
81—04 ir 1929, 65—82 pusl.; Gamtos Draugas 1929, 151, 169, 173173 pusl. Simtilinių 
santykių „skruzdžių su savo svečiais Vasmanas susekė buvus jau gintaro iormavimosi ga- 
dynėj. Žiūr. jo straipsnį „Iš Baltijos gintaro dokumentų prieš 2 milionu metų“. Gamtos 
Draugas 1929, 179 —183 ir 19:0, 12—10, 61—64, 67—69 pusl. 

2 Plačiau žiūr. P.B. Šivickis, Šviečiantieji gyvūnai. Kosmos 1925, 287—292. 

Naujieji tyrinėjimai sumažino simbiosio tikėtinumą skruzdžių santy- 
kiuose su aukštesniais augalais. Kai kurios atogrąžų akacijų rūšys turi tuš- 
čius dagius, kuriuose visuomet įsigyvena skruzdės. Jos čia minta savotiš- 
kais kūneliais, turinčiais baltimų ir aliejaus. Tie kūneliai po vieną išaugę 
ant lapo plunksnų smaigalių; skruzdės juos nuo ten nusiraško, ir jie vėl išauga. 
Skruzdės už tai gina medį nuo kitų skruzdžių, kurios tykoja ėsti medžio lapus. 

Pietinės Amerikos medžiai Cecropia savo ka- 
marotuose kamienuose taip pat laiko priglaudę 
skruzdžių, kurios taip pat maitinasi panašiais kūne- 
liais, kaip ir akacijų skruzdės. Tiktai „tie kūneliai 
čia išauga lapo kotelio apačioj, kame "griovelis su 
plonyte siena: palengvina skruzdėms pasiekt arti- 
miausiąją kamieno kamarą (žiūr. 4 pav.). Ir čionai 
skruzdės gauna butą ir maistą už tai, kad jos savo 
gyvenamąjį medį apgina nuo kitų. 

Kiti toki skruzdėliniai augalai turi ant savo 
kamienų ar.lapų bulvės pavidalo gumbų ir ryko 5 pav. Medžio barzda; 
ar kišenio „pavidalo krepšių. Būsimus atogrąžų ap — apotezis 
tyrinėtojus čia dar laukia plati tyrinėjimo dirva; nes (Iš Schenk'o) 
kiekvienu atveju simbiosio laipsnis čia tenka kaip ir atskirai nustatinėt. 

Jau minėtos skruzdės lapų grobikai Pietinė Amerikoj ant irstančių la- 
po gabalėlių auginasi tam tikrą grybą (Roziies gongylophora). Tas grybas 
išaugina vadinamą „kopūstinį kupstelį“, kuris savo baltimais teikia skruz- 
dėms puikaus maisto. Cia, rodos, naudos daugiau turi gyvulys, tačiau pa- 
«BelmĖ pass ir ESS taip jog galėtum kalbėt apie „gyvenimo draugystę“. 

> - Nevisai aišku, kaip yra su aukštesniaisiais 
augalais, kurių sėklas kai kurios skruzdžių rū- 
šys augina žemių sąnašose ant medžių kamie- 
nų paliai Amazonės upę. Iš to atsiranda tikri 
„gėlių daržai“, kurių nauda skruzdėms tenka lai- 
kyt esančios tų augalų stipriai „susipynusios šaknys, 
taip jog esti apsaugojamas jų lizdas. 


* 
* * 

Dar šis tas apie augalų simbiosį savo tar- 
pe. Augalų pionieriais teisingai laikoma esanti 
didelė augalų grupė, vadinama kerpėmis; 
mat, jos prirengia dirvą aukštesniems augalams. 
Kerpės, paprastai, būdinamos šiaip: Kerpės yra 
grybų su algėmis gyvenimo draugės išdava. Ka- 
dangi jų rūšių skaičius siekia daugiau kaip keturių tūkstančių, tai čia tenka. 
taryt esant dažniausiai pasitaikomą simbiosio atvejį. Abu organizmu čia 
susirišę taip artimai, jog pasidaro toks pabūklas, kurio dvilypės prigimties 
nespecialistas visai nepastebi. 5 pav. rodo gabalėlį kerpės, vadinamos me- 
džio barzda (Usnea barbata), o 6 pav. rodo skerspjūvį per kerpių pluoštą 
su pasiskirsčiusiomis algių celėmis ir grybų siūleliais. Pro žievės sluoksnio 
(o) plyšius, „gonidijomis“ vadinamos alginių celių grupės (g), priderančios 
žaliosioms ar mėlžalioms algėms, išeina į lauką ir išplatinamos vėjo: pra- 


Ų 
6 pav. (Iš Sachs'o) 

džia naujoms kerpėms darytis. arybų beveik visi pridera prie Ascomycetes 
ir dubens pavidalo apoteziuose (5 ir 6 pav.) jie savo rėžtu išgamina sporas, 
taip jog vyksta dvejopa visyba. 

Tuo tarpu, kai algės (kalbamame simbiosy) palieka panešesnės į lais- 
vai gyvenančias formas, grybai čia stipriau perkeisti (taigi ir čia netiesiogi- 
nis descendencijos hipotesės įrodymas) ir savo kilmės atžvilgiu vargiai juos 
bepriskirsi į sistemą. 

Trumpai sakant, simbiontinis santykis kerpėse tas, jog grybas gauna 
algės pagamintų organinių medžiagų perteklių, o jis pats aprūpina algę 
vandeniu ir azotiniais junginiais. Berods, ir čionai esti gausingų įvairavimų. 

Drugiažiedžiai augalai palaiko simbiotinių santykių su bakterijomis, 
kurios sugeba pasiimt azoto tiesiai iš oro. Šiokia asimilacija ėina į sveika- 
tą ne tik sakytiems augalams, bet duoda naudos ir visiems organizmams 
apskritai.  Kalbamosios bakterijos gyvena vadinamuose šaknų išputimuose. 
Vpačiai azotu negausingoj dirvoj šios bakterijos gausiai pristato azoto sa- 
vo augalui šeimininkui, 

Plačiai. paplitusios taip pat grybų ir šaknų sąjungos kitose augalų 
grupėse. Tūlas augalas, k. a., atogražų kraštų orchidejos, išdygusios to- 
liau auga tik tuomet, jei į jų šaknų celes įeina grybai. Kadangi ši simbio - 
sio forma dar ne pilnai išaiškinta, tai apie ją čia tik trumpai užsimenama. 

Tai tik vienas kitas pavyzdys iš simbiosio reiškinių gausybės. Bet, 
vienas dalykas čia mums jau pakankamai paaiškėjo: savitarpio pagalba, ku- 
ti šiokiose gyvių draugystėse pasiekia nuostabių formų, atsveria būvio ko- 
vos principą. Netgi daugiau. Sioji (savitarpio pagalba) stato, kuria nauja 
tuo tarpu kai anoji (būvio kova) tiktai sunaikina. 

1930.VII.2 Vertė Pr. Dovydaitis. 


Ultravioletiniai spinduliai — „saulės šviesos vitaminai“. 

Jog be saulės šviesos nėra gyvybės, tai jau žmonės yra patyrę nuo 
-senų senovės. Bet iš ko arčiau eina tas gyvybę palaikąs saulės veikimas 
— apie tai mokslas patyrė tik per paskutiniuosius 25 metus.  Biitent, iš- 
tyrinėjus saulės spektro atskirus spindulius jų veikimo atžvilgiu ir nusta- 
čius atskirų spindulių grupių reikšmę žmogaus kūnui, yra aptikta, jog vi- 
same saulės spektre sveikatai reikšmingiausi yra vadinamieji ultravioletiniai 
S Paaiškėjus šiems spinduliams turint tokios reikšmės, atkreipta 

į juos ypatingo dėmesio ir nustatyta, jog ultravioletiniams spinduliams veikt 
Žemės atmosferos ribose ypačiai sukliudo dulkės ir dūmai. Todėl ir su- 
prasta reikalas tyro oro ieškot miškuose bei kalnų aukštumose ir naudotis 
saulės maudynėmis. Toliau, nustatyta ultravioletinius spindulius esant 
mirtingiausius visokių bakterijų neprietelius. Medicinoj šiandien ultraviole- 
tiniai spinduliai naudojami kaipo „aukštumų saulė“, pasigaminus juos dirb- 
tiniu būdu. Priegtam paaiškėjo, kad paprastai musiškių langų stiklai ultra- 
violetinių spindulių beveik nepraleidžia; todėl šioki stiklai yra sveikatai 
žalingi. O kadangi, kaip pasakyta, ultravioletiniai spinduliai yra tarytum 
koki saulės šviesos vitaminai, tai paskiausiu laiku susirūpinta gamint lan- 
gams tokio stiklo, kuris šiuos spindulius praleistų. Skelbiama, kad tokį 
stiklą pagamint jau pavykę. Toks stiklas praleidžiąs intraraudonuosius ir 
ultravioletinius spindulius. | Pr2D 

Susirinkimas Lietuvos laukinių gyvulių ir paukščių 
globai organizuoti. 
Mok. Pr. Gipiškis, 
Telšiai, Valstybinė Gimnazija. 

Šių metų Birželio mėn. 18 d. 16 val. Vytauto Didžiojo Universiteto 
Didžiųjų Rūmų 21-joj auditorijoj įvyko susirinkimas pasitart dėl steigimo 
draugijos Lietuvos laukiniams gyvuliams ir paukščiams globot.  Susirinki- 
me dalyvavo per 30 asmenų iš įvairių Lietuvos vietų. Susirinkimą atidarė jo ini- 
ciatorius prof. Tadas Ivanauskas, pirmininkauti pakviesdamas prof. 
Praną Dovydaitį ir sekretoriauti mokytoją Praną Gipiškį. 

Susirinkimo darbui buvo numatyta: 1) Prof. Ivanausko paskaita, 2) 


r AB 


uolines meškas, bebrus, jūrių ūdras, kotikus, grifus, alkas, kormoranus, 
kurtinius, gerves, gulbes, kukučius ir k. Nurodė paukščių nykimo prie- 
žastis: žmonių priaugimą, miškų iškirtimą, balų sausinimą, žemės meliora- 
«ciją, kates, šunis, piemenis, miškų ūkio modernizaciją, upių regulavimą, 
sėklumų, nendrynų, viksvynų naikinimą, technikos įtaisymus — radio, tele- 
fono, telegrafo vielas (elektrizuotas ir neelektrizuotas), jūrių švyturius —, 
vandens užteršimą alyva, žibalu, žuvininkystės įrankius — tinklus, kabliu- 
kus —, nuodingas azotines trąšas, moterų madas puoštis paukščių plunks- 
nomis, paukščių vartojimą maistui ir jų masinį gaudymą tinklais Italijoj ir 
Tirolio kalnuose, medžioklės įstatymo netobulumus ir daugel kitų priežasčių. 

Gyvuliams ir paukščiams globoti prof. Ivanauskas nurodė esant tinka- 
mas šias priemones: 1) kulturingų valstybių pavyzdžiu įkurti rezervatus, 
2) netikusį medžioklės istatymą pakeisti geresniu, 3) prašyti vyriausybės 
išleisti gamtos apsaugos įstatymą, 4) apsunkinti gaut leidimus medžioklės 
šautuvams laikyti, 5) kreiptis į miškų administraciją, idant ji, vietoj iškerta- 
mų medžių, įtaisinėtų paukščiams inkilėlius, 6) lesint paukščius šaltomis 
žiemos dienomis, 7) varyti propagandą laukinių gyvulių ir paukščių glo- 
bos reikalu. 

II. Susirinkusieji, išklausę liūdną laukinių gyvulių bei paukščių būklę 
Lietuvoje ir susirūpinę dėliai jų greito nykimo, nutarė įkurt laukiniams gy- 
vuliams ir paukščiams globoti draugiją su centru Kaune ir su kuopelėmis 
bei sekcijomis prie mokyklų ir idėjinių organizacijų: skautų, pavasarininkų, 
ateitininkų ir kt. Tokios draugijos įstatus sustatyti ir atatinkamose 
įstaigose juos įregistravus patiekti steigiamąjam draugijos susirinkimui su- 
sirinkusieji nutarė išrinkti trijų asmenų Komisiją su teise kooptuoti. Pusiau 
atviru balsavimu komisijon išrinkti: prof. Ivanauskas, prof. Dovydai- 

tis, prof. Šivickis. Palikti kandidatais: laborantas Jankauskas, mo- 
kytoja E ndziulaitytė ir mok. Sabalytė. 

III. Susirinkusieji davė Komisijai šių direktivų: 

1. Kuriamajai organizacijai duoti vardą: Lietuvos Draugija Laukiniams. 
Gyvuliams ir Paukščiams Globoti. 

2, Nustatant Draugijos nariams nario mokesnį turėti galvoj šiokius. 
pasiūlymus: 

a. narius surūšiuot į rėmėjus, garbės ir paprastuosius; 

b. nariai moka po du litu metams, neišgalintieji mokėt atleidžiami; 

c, nariai moka po vieną litą metams, nuo  mokesnio atleidžiami. 
tik mokiniai; 

d. nariai moka po vienąlitą metams, neišgalintieji mokėt atleidžiami. 

3. Sustačiusi įstatus, Komisija sušaukia visus pradedaimųjų mokyklų 
vedėjus, vidurinių ir aukštesniųjų mokyklų gamtos mokytojus, visų urėdijų 
girininkus ir visus kitus gamtos mylėtojus į susirinkimą Kaune įstatams. 
priimti ir Draugijai įkurti. 4 

4. Kreiptis į Vidaus Reikalų Ministerį ir prašyti, kad panaikintų Zu- 
vintos ežero nuomos sutartį, kuri gali daug žalos padaryt tos vietos faunai. 

5. Prašyti vyriausybės taikint griežtesnes priemonęs slaptiems medžio- 
tojams. 

6. Kiekvienais trečiais metais įvesti paukščių pagarbos metus, kuriais. 
būtų skaitomos atatinkamos paskaitos ir kad tais metais medžiotojams būtų 
visai uždrausta medžioti. 

7. Prašyti vyriausybės visiškai uždraust medžiot tuose miškuose ir 
ežerų pelkėse, kur yra geros sąlygos paukščiams veistis. 

8. Prašyti vyriausybės tris kartus padidinti bausmę už gyvulių ir 
paukščių naikinimą. 

0. Prašyti vyriausybės uždėti pareigos ir atsakumo miškų prievaizdoms,. 
policijai ir seniūnams, kad jie labiau sektų gyvulių ir paukščių naikintojus. 

10. Prašyti vyriausybės uždėti didelę baudą už šunų leidimą į miškus. 


Užmušimo ir naikinimo palinkimas žmoguje yra daug stipresnis, negu 
meilė kurti ir palaikyti sukurta; todėl jis turi itin daboti ir spirti save sti- 
priomis priemonėmis išlyginti tas spragas, kurias jis savo kultura padarė 
gamtai ir kurios ir jam pačiam gali būti kenksmingos 

Pasigėrėdami naujais išradimais ir didelėmis kulturos pergalėmis, įžen- 
gėme į XX amžių — naujos eros pradžią... Daug ko pasiekė žmogaus pro- 
tas. Bet jis nepajėgė įskiepinti mums neužginčijamos tiesos, kad, išnaudoda- 
mi gyvulius, vadovautumės širdžia ir protu ir rodytume jiems ne tik savo. 
galybę, bet ir savo teisingumą. . Nepaisant augštosios kulturos ir milžiniškų 
proto užkariavimų, ši paprasta tiesa neranda sau užuojautos. Kai tik ima- 
me tyrinėti žmonių santykius su gyvuliais, kiekviename žingsny susiduria- 
me su prietarais, blogais papročiais, neišmanymu, negailestingumu, palinki- 
mais daryt viską pinigams ir asmeninei naudai. Senai, jau net 5ventame 
Rašte, paskelbta buvo mintis, kad žmogus privalo globoti paukščius. Bet 
žmonės tik įsirašė į savo žinojimo sritį tą gražią mintį, o gyvenime paliko 
ją tuščiu žodžiu, ir mes XX amžiuje nenužengėm nė kiek toliau. Vos tik 
kelios dešimtys metų atgal atkreiptos akys į šios minties pritaikinimą. 

Iš prof. Ivanausko knygelių „Mūsų paukščiai ir mokykla“. 


Mūrinis kryžius. 

Prof. P. B. Šivickis, 

Kaunas, Universitetas. 
18-jo šimtm. pradžioj visoj Europoj siautė baisus maras. Jis buvo 
apėmęs beveik visą Europą. Lietuva nuo jo taip pat neišsisuko. Pačioje 
pradžioje maras labai siautė Konstantinopoly ir visu Padunoju. 1703 m. 
jis perėjo į Ukrainą ir išnaikino labai daug žmonių. 1704 m. jis siautė jau 
Lenkijoj, Silezijoj, Lietuvoj, Prūsuose ir didesnėse Vokietijos bei Skandina- 
vijos dalyse. Tuo laiku Prūsuose ir Lietuvoj mirė nuo maro 383000 žmo- 
nių. Nuo jo labai nukentėjo ir Dancigas su Hamburgu. Kopenhagoje jis 
siautė 1710 metais, o Stockholme tais pačiais metais mirė 40000 žmonių. 
Į vakarus nuo Dunojaus tas pats maras siautė Transilvanijoj ir Styrijoje, o 


1713 m. perėjo į Austriją ir Cekiją. 1714 m. po didelių audrų Europoje 
maras apsistojo, tačiau po poros metų vėl pradėjo platintis  Transilvanijoj, 
Vengrijoj, Galicijoj ir Lenkijoj, bet toliau už tų valstybių jau nenuėjo. Tai bu- 
vo baisūs laikai Lietuvoje, ir visoj Europoj. Tokie laikai negalėjo praeiti 
nepalikę žymių žmonių pasakose ir atsiminimuose. Kai kurios tų pasakų 
man prisimena važiuojant pro mūrinį kryžių, stovintį beveik pačiame pusiau- 
kely prie vieškelio tarp Šiluvos ir Zaiginio. 

Senkapiai. Ant tų senkapių keletas pakrypusių kryžių, senų, apkerpė- 
jusių; stovi vienas kitas naujesnis kryžius, vienas net nesenai pastatytas ge- 
ležinis kryželis, o tarp jų visų, kaip koks milžinas, stovi didelis mirinis kryžius. 

Mūrinis kryžius jau senai čia stovi. Aš vaikas dar buvau, jis jau čią 
stovėjo. Mano bubutė, kuri mirė prieš trisdešimtis metų tikrai gražaus 
amželio sulaukusi — ji sakėsi turinti devyniasdešimtis metų - , man pasa- 
kodavo, jog kaip tik ji atsimena, mūrinis kryžius vis senas buvęs. Jis tary- 
tum niekados naujas ir nebuvo. Vis senas, vis atnaujinamas, vis didesnis 
už kitus, vis milžinas savo apylinkėje. 

Kas tą mūrinį kryžių statė ir kada jis pastatytas —nei dabar gyvenančioji 
karta, nei jų tėvai, net nei tėvų tėvai neatsimena. Senesniųjų žmonių paklausi- 
nėjęs, gauni įvairių atsakymų. Vieni jų sako, kad jis esąs misijoms atsiminti pa- 
statydintas; bet kada tai buvo, jie nežino. Kiti sako, kad tai esąs maro metų kry- 
žius. Apie misijas žmonės maža ką težino, apie maro metus kiek daugiau. 

Jaunieji jau beveik nieko nežino apie maro metus. Jie daugiau žino 
apie vokiečius ir rusus, nes tai jų pačių pergyventi ir išvargti laikai. Senie- 
ji daug apie maro metus žinodavo. Jie turėdavo net ir priežodį: „laukia, 
kai varnai maro metų“. Iš tikrųjų, buvo ko varnams ir laukti. Nes, kaip 
seneliai pasakojo, buvo tai baisūs laikai tie maro metai. Žmonės tada 
mirdavę, kaip lapai krisdavę. Nebuvę tų namų, kur nebūtų buvę lavono. 
Žmonėms grabų nedirbdavę, bet versdavę į duobes kapuose ir palkdavę 
jų neužkasę. Tie, kurie atsigaudavę, išeidavę iš duobių, bet daugiausiai 
taip ir palikdavę duobėje amžinai. Žmonės bėgdavę iš vieno kaimo į kitą, 
slapstęsi po jaujas, daržines, bėgdavę į miškus, kad tik nuo maro išsisuk- 
tų. O išsisukti nuo jo buvę labai sunku. 

Kai kurie seneliai pesakoja dar ir apie patį marą bei jo darbus. Pats 
maras tai buvusi didelė boba, kuri važinėdavusi karietoje ketvertu arklių. 
Dieną jos niekas nematydavęs. Ji pradėdavusi važinėti vakarais ir važinė- 
davusi per ištisą naktį. Botagu pliauškindama atvažiuodavusi, įeidavusi į 
trobas, kur žmonės miegodavę. Kurį tik žmogų rasdavusi bemiegant, pri- 
ėjusi paspausdavusi dviem pirštais jo nosį ir nueidavusi. Tas žmogus 
rytą ir nebekeldavęs, mirdavęs. Žmonių tiek mirdavę, kiek marui pasisek- 
davę naktimis rasti ir nosis suspausti. Visas svietas žinojo, kaip Bunius, 
darbartinių Bunių tėvų tėvas, išsisuko nuo maro. Kai maras į jo namus 
atvažiavęs, jis tada savo kamaroje girnomis malęs. Įpuolęs maras į kama- 
rą ir tiesiai prie Buniaus nosies. Išsigandęs Bunius, tik maląs ir maląs, 
girnas sukąs ir linguojąs, o maras jam vis už nosies taikąs pačiupti. Ir 
niekaip nepataikęs. Pagaliau maras supykęs, trenkęs durimis ir įsėdęs į 
karietą nuvažiavęs ramesnių žmonių ieškoti. Bunius nemiręs. 

Tais pačiais laikais viena šeimyna pasislėpusi jaujoje. Jaujos slenkstis 
buvęs aukštas, langelis mažas, tamsu. Sugulę žmonės už pečiaus ir ne- 
paspėję dar nei užmigti, kai isgirdę marą atvažiuojant, atpliauškinant. Įva- 
žiavęs į kluoną, atsidaręs klojimo duris, įėjęs į vidų, prasidaręs jaujos du- 
ris; gerai pauostęs ir pasakęs, kad čia žmonių būtą, bet išeita. Klojime 
atsisukęs arklius ir per kluoną botagu pliauškindamas nuvažiavęs toliau. 
Žmonės net drebėję iš baimės. Tačiau maras "atgal negrįžęs ir žmonės 
pasilikę gyvi. Rytą atsikėlę žiūri, kad visame kaime nei vieno žmogaus 
nelikę gyvo, visi išmirę. Jie tada rinkę numirėlius ir vežę į kapelius. , 

Kokia tuštuma pasidariusi visoje apylinkėje! Visoj parapijoj paliko 
tik keli žmonės. Gyvuliai vaikščioja gatvėmis, nemilžtos karvės baubia, 
avys bliauna, arkliai žvengia. Nėra kas jais rūpintųsi. Atėjus žiemai, daug 
jų išdvėsė, varnos užkapojo. Neduok Dieve tokių laikų sulaukti, — saky- 
davo seneliai. Pasilikę keli žmonės pavasarį vėl pradėję dirbti, pradėję gy 
venti. Kaip tik kiek prasigyveno, pastatė mūrinį kryžių, kad atsimintų anais 
laikais mirusius brolius ir seseris, kurie yra pataidoti, ir tuose, ir kituose 
maro metų kapuose. 

Taip pasakodavo apie mūrinio kryžiaus atsiradimą mūsų seneliai. Jie 
patys neatmena, kada jis buvo statytas, neatmena nei maro metų, tik atme- 
na tai, ką jie nuo savo tėvų girdėjo. Mūrinis kryžius jiems yra tik anų lai- 
kų priminimas. Ar jį tikrai statė maro metais mirusiems pagerbti ir juos 
atsiminti, ar misijoms atminti, mūrinis kryžius stovi. Kai jis apgriūva, jo 
tinkas apirsta, geri žmonės jį aptaiso, nubaltina. Jis vėl tvirtas, ir Dievas 
žino, kol jis dar stovės. 


Biologinė ir meteorologinė girios oro reikšmė. 
Dr B art 


Girią žmonės visuomet laikydavo esant gydomąjį faktorių (veiksnį). 
Poilsio įstaigas ir sanatorijas visuomet statydavo ten, kame tarpiai augama 
medžių; o žemesniose vietose stovinčių plaučių gydyklų nerasime nė vienos, 
kuri nebūtų pastatyta girioj ar bent arti prie girios. 

Kodėl taip daroma — visi žino. Girios oras, palyginant jį su miesto 
oru, yra daug tyresnis, jame mažiau dulkių ir daugiau oksigeno (deguo- 
nies). Nuo senų senovės turimas patyrimas vis iš nauja patvirtinamas, 
jog ypačiai pušynai išgydo plaučiais sergančius ligonis. Todėl kyla klau- 
simas: kas girioj taip palaimingai veikia sveiką ir ypačiai nesveiką organizmą 
— ar tik tai, kad girios ore mažiau dulkių ir kad jis  deguoningesnis, ar 
dar gal būt ir kuri kita priežastis? 

Ypačiai sveikatingo poveikio turi turėt taip pat ir kalnų bei jūrių oras, 
nes sveikatos iešką ligoniai taip pat ir čion kreipia savo žingsnius. Cia 
kalnuose, kaip kad ir pajūry, prie didelio oro tyrumo (girios oro savybė) 
prisideda dar ir kitas gydomasis veiksnis, būtent: kalnuose ultravioletinis 
spindulių veikimas, o pajūry, įtikima, taip pat panašios rūšies veikimas, nes 
toks kraujo atsinaujinimas, koks prasideda ypač kalnuose, rodo stiprios 
tendencijos reikštis gyvenant ir pajūry. Pirmiausia sustiprėja raudonųjų 
kraujo kūnelių raudonieji dažai ir sumažėja kraujo spaudimas. Dr. Kest- 
neris (Hamburge) nesenai susekė, jog ir ultravioletiniais spinduliais pa- 
švitintas įkvėpuotas oras veikia taip pat, kaip ir kalnų bei jūrių oras — 
naujindamas kraują ir sumažindamas kraujo spaudimą. Kalnuose šis po- 
veikis reiškiasi ir tuomet, kai saulės spindulius sulaiko debesys. Mat, dė- 
liai atmosferos cirkulacijos, aukščiau debesų esąs apšviestas oras patenka 
ir į žemesnius (pažemio) sluoksnius ir čionai, būdamas įkvėpuotas, daro 
to paties poveikio, kaip ir saulės šviesoj. j 

Paskutiniais metais patirta taip esant ir pajūry. Pastebėta, jog ir tada, 
kai esti ilgai debesuota, pajūrio vasarotojų kraujas, nors ir silpniau, taip 
pat naujinasi, berods, tik tuomet, kai tuo pat metu pučia jūrių vėjas, kuris 
ir atpučia tą, tiziologiniu atžvilgiu kaip tik aktivųjį Orą. (Cia pajūry gal 
būt vadinamas kietasis aukštumų spindulėjimas gali daug stipriau orą su- 
aktivuot fiziologiniu atžvilgiu, kaip galima manyt remiantis oro elektros 
tyrinėjimais. Iš čia mes gauname įsitikint, jog vien oro tyrumas ir jo deguo- 
ningumas dar negali būt gydomieji veiksniai. 

Naujausieji tyrinėjimai leidžia padaryt išvedimą, jog taip pat ir girios 
oras veikia panašiu būdu gydydamas, kaip kalnuose ir pajūry. Anot prof. 
Gurvičo (Maksvoj), augantieji augalai leidžia iš savęs trumpų bangų 
spindulius tokios pat riišies, kaip ultravioletiniai spinduliai. Tatai patvirti- 
no ir vokiečių tyrinėtojai Spindulių Institute Berline.  Toki spinduliai ioni- 
zuoja orą ir daro iš jo geresnį elektros laidininką. Sita oro savybė žymu 
jau net paprastame sode. Todėl galima klausti: ar tik ir šie orą ioni- 
zuojantieji ultravioletinės rūšies augaliniai spinduliai nesuteikia orui tos pa- 
čios savybės, kaip saulės šviesos ultravioletiniai spinduliai kalnuose ir pa- 
jūry? Jei taip būtų, tai šitai girios orą mums parodytų visai iš kito šono 
ir todėl turėtume atsimint, jog šiuo gydomuoju reiškiniu gali naudotis pir- 


* Die biologische und meteorologische Bedeutung der Waldluft. Der Naturforscher 
VI, 1929/30, 591---302. 

miausia visi tie didmiesčių gyventojai, kuriems nebegalima savo atostogų 
ir švenčių praleist kalnuose ir pajūry. Tatai ypačiai svarbu pramoningų 
miestų žmonėms darbininkams. YVYpačiai kalnakasio plaučiai ištroškę gero 
oro. Nes juk jam tenka dirbti tokiame ore, kuris savo fiziologiniu poveikiu 
susilygina su blogiausiu priešaudrio šutinimu. Berods, ir kasyklų oras ro- 
do aukštesnio elektros laidumo, kaip kad augalų tarpe, tačiau tas laidumas 
eina ne nuo ultravioletinių spindulių, teigiamai veikiančių organizmą, bet 
nuo spindulių, einančių radioaktivioms medžiagoms uolenose beįrant. 

Bet giria turi ir meteorologinės reikšmės. Giria nepaliaujamai veikia 
išgaravimo ir kondensacijos (garų sutirštėjimo) pasidarymą, kadangi oro 
didesnis laidumas elektrai ir su tuo susimezgusi stipresnė ionizacija di- 
dina lietaus lašų susidarymą. Tuo būdu įvyksta, kad girių kraštuose kri- 
tulių kiekis yra didesnis, negu šalia jų, ir kad dažnai, bent kai kurias die- 
nas, viršum girių stovi susidarę daugiau debesų ir kad ties ten jie ilgiau 
patveria neišsisklaidę. Sioki reiškiniai buvo dažnai paštebėti karo metu, 
kada giria atsidurdavo šrapnelių ugny, 

- Dėliai gausingesnio drėgmės palaikymo ryšium su augalų augimu, 
giria esti dar taip pat vandens tiekėjas mūsiškėms geriamojo vandens ver- 
smėms, kas, aišku, taip pat nėra be reikšmės. 

Taigi, Lietuvos gražiosios girios yra ne tik mūsų auksas tąja prasme, 
kuria apie jas dažniausiai sakoma — kaipo eksporto prekė —, bet jos savy 
slepia dar ir tokių turtų bei vertybių — pirmoj eilėj jos gyventojų sveika- 
„tai palaikyt ir sustiprint —, apie kurias mes dar Iemtai nė nenusimanome 
Naikindami girias, mes naikiname drauge ir tuos turtus bei vertybes. Pr. D. 


—BAi- B 


Iš kur ir kokių turime vaisinių medžių vadinamų vyšniomis 
ir iš kur jiems toks pavadinimas teko? 
Sutrauktinis Pr. Dovydaičio referatas. 

Šiais metais Lietuvoj laukiama gausiai vyšnių, ar bent tikimasi jų bii- 
siant daugiau, negu praeitais metais. Šiąja proga tat ir pasinaudosime 
supažindint mūsų skaitytojus su šių vaisinių medžių pas mus atsiradimo 
ir ių pavadinimo istorija. | 

Vadovėliuose ir šiaip atatinkamoj literaturoj labai dažnai pasitaiko už- 
eiti nuomonė, kad vyšnių gimtinė esanti Mažojoj Azijoj, būtent, tame 
krašte, kuris senovėj buvo vadinamas Pontus; Romos kariuomenės vadas 
Lukullus!, grįždamas iš ten po savo laimėto žygio, pargabenęs vyšnių Itali- 
jon, o iš čion jos išsiplatinusios ir po visą Europą. ; 

Ši nuomonė paremta tomis žiniomis, kurių randame Romos rašytojo 
ir gamtininko Pliniaus Vyresniojo (23—79 m. po Kr.) „Gamtos 
istorijoj“ (Naturalis historia). Šiame jo veikale tarp kita ko štai kas rašo- 
ma: „Pirma negu Lucius Lukullus buvo nugalėjęs Mitridatą, Italijoj nebūta 
jokių vyšnių medžių. 680 metais po Romos įkūrimo jis iš Pontaus krašto 
pargabeno pirmuosius (vyšnių medžius) Italijon, ir jie per nepilnus 120 me- 


1 Tas pats, karis paskiau išgarsėjo savo lėbavimais, savo „lukuliškomis“ puotomis. 
Gyveno 106—56 m. pr. Kr. į 1 
2 Lukullo karas su Mitridatu, arba Pontaus karas, at'tenka į 74—70 m. pr. Kr. 

tų, išsiplatino iki Britanijos“. Iš tolesnių Pliniaus išvedžiojimų eina, kad 
vyšnių medžius Lukullus pargabenęs iš jo užkariauto miesto vardu Kera: 
son ar Kerasun ir tas pargabenimas atitenka į 74 m. pr. Kristų. 

Gaila, kad mes nežinome, kuo Plinius remia savo tas žinias.  Nuosta- 
bu, kad, pav., Plutarchas (vienas vaisingiausių graikų rašytojų, gyv. 
40—120 m. po Kr.), savose garsiųjų Graikijos ir Romos vyrų biografijose 
aprašęs ir Lukullaus gyvenimą su daugeliu smulkmenų, betgi nieko nesu- 
mini apie tą vyšnios pargabenimą. Antraip ėmus, su Pliniaus pranešimu 
gerai derinasi ta apystova, kad senesnieji romėnų rašytojai, k. a, Cato 
Katonas 234 — 149 pr. Kr.) vyšnios visai nemini, Varro (Varonas apie 
115 m. pr. Kr.) ją sumini vos vieną kartą, ir tiktai vėlesnieji rašytojai vyš- 
nią mini dažniau. 

Sioji tat Pliniaus Vyresniojo įrašyta žinia paskiau ir buvo išplėsta 
tąja prasme, kad vyšnią Europon pirmasis yra pargabenęs Lukullus ir kad 
iki jo ji čia nebuvusi iš visa žinoma.—Kaip šis klausimas stovi šiandien? 
Siandien į tai atsakoma jau kiek kitaip. 

Kad tas vaisinis medis, kuris šių dienų mokslo kalba vadinamas Pyu- 
sus cerasus, turi neabejotino ryšio su senobiniu graikų miestu Kerason'u 
ar Kerasun'u (Kepasoūs), tai rodo jau patsai antrasis šio vardo žodis rera- 
sus, padarytas iš vardo kaip tik to miesto, kurį Sinopės gyventojai graikai 
buvo įkūrę prie Juodųjų jūrių į vakarus nuo Trapesunto, kurį paskui Lu- 
kullus buvo užkariavęs ir išgriovęs, kuris betgi paskiau vėl atsistatydino 
ir kuris tebestovi ir šiandien ant jūrių kranto labai poezingoj vietoj. Bet 
dabar kyla kitas klausimas: jei medžio ir miesto vardas yra tos pačios kil- 
mės, tai katras iš katro kilęs: ar miestas turi vardą nuo medžio, ar medis 
nuo miesto? Kai kurie senesnieji rašytojai (kaip, antai, Causabonus ir Eus- 
tachius) tvirtina esant pirmąji atvejį, t. y. miestą turint vardą nuo vyšnios 
medžio, o medis šiokį vardą gavęs nuo savo kietos kaip ragas medienos 
(gr. 26044 — ragas, lot. cornu). Tačiau kiti su tuo nesutinka; ir iš tikrųjų, 
vargiai galima vyšnios medieną lygint su ragu. Tat, kitų manymu!, miesto 
vardas esąs pirmesnis, o kitaip imta manyt tik todėl, kad nmemokėta kaip 
šį vardą išaiškint. Vokiečių botanikas Krausė, 1926 m. vasarą tyrinėjimų 
tikslais keliavęs po Siaurinę Mažąją Aziją ir turėjęs progos studijuot ir 
tenykščias vyšnias, pasakoja atlankęs ir Kerasuno miestą.  Artinantis prie 
miesto jūrėmis iš vakarų šono — o ir senovėj ir beveik dar ir dabar tai 
esąs vienintelis kelias prie jo prieiti —tuoj už miesto pasirodo iškilęs kalnas, 
dar ir šiandien vadinamas Sakės kalnu (Tšatal Kaja), kadangi jo viršiinė 
suskilus į du savotišku, stačiai iškylančiu, savo pakrypusiais smaigaliais 
prie vienas kito kiek palinkusiu ragu; tatai darą savotišką vaizdą ir visai 
apylinkei duodą labai būdingą charakterį. Todėl, Krausės manymu, gal būt 
nesą negalimas daiktas, kad „šis savotiškas Ragų ar Šakės kalnas davė 
vardą prieš jį stovinčiam miestui ir kad šis (miesto) vardas paskui teko 
vyšnių medžiams, kurių dažnai pasitaiko apylinkėse?“ 

Siaip ar taip, palieka faktas, kad graikų žodžio xėpa< (keras) — „ragas“ 
žymu visuose tuose vyšnios pavadinimuose, kurie ne tik paimti iš lotynų 


1 Ascherson-Grabner, Synopsis der mitteleuropaischen Flora. Bd. VI, 
2 Abtl. Berlin 1906. 


2 Die Naturwissenschaften 15, 1927, 427. 

cerasus, kaip, antai, rumun ų cerisiu, italų ceraso, prancuzų cerise, anglų cherry, 
vokiečių Kirsche, rusų uepemaa (sk. cerėšnja), liet. trešnė, bet taip pat ir 
turkų kyrass, armenių keras, persų kires. Paskutinėse trijose kalbose panašūs 
pavadinimai, o taip pat analogiški vyšnios vardai Kurdistane, Kaukaze ir Krime 
davė akstiao romaniškų ir germaniškų (Kirsche, mittelhochd. Kirse, aleman. 
chriesi, althochd. kirsa) vyšnios pavadinimų grupę išvest ne iš *ėpac, bet 
iš tolesnių Rytų. Marzellio manymu!, antai, „Kirschė's“ vardas kyląs iš. 
kurdiškų-iraniškų kalbų. Ž 

Bet iki šiol dar mes nieko negirdime, iš kur mes gavome žodį „vyš- 
nia“. Apie tai žiupsnį žinių yra surinkęs ir palikęs savo raštuose mūsų 
neužmirštinas kalbininkas K. Būgaž. Jis rašo: 

„Vaisinį medį „Prunus avium“ arba „Prunus cerasus“ daugelis Euro- 
pos kalbų vadina panašiai skambančiais vardais. Stai jie: 1)liet. vyšni d, 
kilm. vyšnios (ir Leipalingio par.: vyšnia), žem viešnė, 2) latv. ryt. 
wisznias uga v. wisznias auglis „wišth owoc. Cerasum“. W'isz- 
nies kuks „wišniowe drzewo. Cerasus“ Kurmin 239, daug, kilm. veikšnu 
(ei iš +) Endzelins Hastieraa XVII 4, 112 (Jauna Laiciene), 3) prūs. wis- 
naytos „Kirschen“, 4) slav. višna (rus., bulg., sirb., slovenc; 1 wišnia, 
ček. vi šnė),5)alban. višja „Weichselkirsche“, 6) rumun. vi šne, 7) nauj. 
graik. w isina, 8) turk. wišene, 9) totor. wišn4, 10) sen. pranc. gui- 
.sne (nauj. prancūz. g uigne), ispan. guinda, 11) sen. vok. aug. wihsi- 
la „Weichsel(kirsche)“, žem. vok. wisselbere „die Baumharz liefernde 
Vogelkirsche“, wispel „Holzkirsche, Vogelkirsche, 12) ital. visciola 
vissola „Weichselkirsche“. 

Toliau Būga nagrinėja šios grupės žodžių kalbinę tarpusavio giminy- 
bę, t. y., ar vyšnios vardas visoms šioms kalboms yra bendras ar ne, Sitai 
daugiau įdomu yra jau tik kalbininkams specialistams. Mums čia įdomu 
ypač tai, kad vyšnia, šalia aukščiau suminėtos grupės žodžių, turinčių sa- 
vo pradžią iš senovės Kerasuno miesto ar dar kur iš tolesnių Rytų, dau- 
gely Europos (net romaniškų!) kalbų turi ir iš kitos šaknies einantį pava- 
dinimą. Dabar klausimas: ar abu tuodų pavadinimu yra duotu vienam ir 
visai tam pačiam vaisiniui medžiui? 

Patsai Būga, mokslo kalboj vartojamus vyšnios pavadinimus Prunus 
avium ir Prunus cerasus jungdamas žodeliu „arba“, rodos buvo nelinkęs juodu 
labai skirti nuo vieną kito. Tuo tarpu šių dienų botanikoj šiuodu skirtin- 
gu vardu yra vartojamu dviem skirtingom vyšnios rūšim pažymė- 
ti: būtent, vardu Prunus cerasus vadinama rūgštinė vyšnia (Sauerkir- 
sche), ogi vardas Prunus aviumn duotas saldinei, arba paukštinei, v y š- 
niai (Sūsskirsche oder Vogelkirsche). Iki šiol mūsų yra kalbėta tik apie 
pirmąją (rūgštinės) vyšnios rūšį; o dabar pamatysime, jog antroji (saldinė) 
vyšnios rūšis turi savo visai atskirą istoriją, neturinčią nieko 
bendra su Lukullu, su kurio žygiu yra mezgama rūgštinės vyšnio 
istorija. 

Saldinės vyšnios, Prunus avium, liekanų, būtent, jos kaulelių rasta 
dar iš priešistorinių laikų išlikusiuose Sveicarijos poliniuose statiniuose, 


1 G. Hegi, Illustrierte Flora von Mitteleuropa. Bd. IV,2 Abtl., Minchen. 
2 Vyšniair žem. viešnė. Kalba ir senovė. 1 dalis. Kaunas 1922, 175 — 177. 

taip pat Pietinėj Vokietijoj, Tiroly, Salcburge, Šiaurinėj Italijoj ir net Bo- 
huslūn'o durpynuose Švedijoj. Tos liekanos rodo, kad saldinės vyšnios. 
Europoj augta jau priešistoriniais laikais. Tatai patvirtina ir šiandienis 
jos išsiplatinimas laukiniu pavidalu visoj Centrinėį Europoj bei priešakinėį 
Azijoj. Į žiemius ji siekia iki Norvegijos, į rytus iki Uralo ir pietuose per 
Italiją, Graikiją ir Mažąją Aziją iki Kaukazo. „Jo (Prunus avium medžio) 
nepažįsta Šiaurės Europoje tiktai Baltijos pajūris ir Pietų Pr ū- 
„sai“! Nors sunku įrodyt, kad tūloj vietoj ji auga nuo pat pradžių lauki- 
niu pavidalu, o nėra čia pasisėjusi nuo namų, tai betgi jos indigenatas 
Centrinėj Europoj ir Priešakinėj Azijoj negali būt ginčijamas ir todėl net nė 
kaip naujesnė rūšis saldinė vyšnia nebuvo reikalinga Lukullo atgabenama 
iš Azijos. Už tai kalba ir faktas, kad raštuose įvairių senesniųjų graikų 
rašytojų, kaip, antai, T eofras to (371 — 286 m. pr. Kr), paskui Dios- 
korido ir kitų randama davinių, kurie labai įtikimai kalba apie saldinę 
vyšnią ir rodo, kad ji šiems autoriams buvo pažįstama. Tačiau tas žino- 
mas Herodoto (V šimtm. pr. Kr.) suminėjimas (IV, 23) medžio „pon- 
ticum“, iš kurio vaisių vietos gyventojai išspaudžią juodų syvų ir kuris bu- 
vo identifikuojamas su Prunus padus, naujųjų tyrinėtojų (Meyer'io) many- 
mu, nebus Prunus padus, o bus veikiau vyšninis lauras, Prunus laurocerasus, 
kurio dar ir šiandien apsčiai pasitaiko Pontaus giriose ir kuris Trapesun- 
to apylinkėse kultivuojamas ir soduose (Krause). : 

Taigi, šiaip ar taip bebūtų, saldinė vyšnia jau senovėj buvo plačiai 
išplitusi, o į tą išplitimo sritį įeina ir Mažosios Azijos Pontaus kraštas. 
Kaip kitose savo plataus arealo vietose, taip ir Pontaus krašte, saldinė vyš- 
nia dažnai pasitaiko užeiti giriose. Žinoma, ir čia sunku arbair iš visa ne- 
galima nustatyt, ar čia randami nuo pradžių laukiniai egzemplioriai ar tik 
sulaukėjusios ir vėl atgal atkritusios pirmiau kultivuotos formos. Bet jei 
ir prileisti čia esant tokių kulturos pabėgėlių, tai vis dėlto negalima gin- 
čyt saldinės vyšnios indigenato ir Mažosios Azijos Pontuj. 

O kur yra rūgštinės vyšnios gimtinė? Nagi, Krausė's manymu, ir jos. 
reikią ieškoti Mažosios Azijos šiauraryčiuose bei jų kaimyniuose kraštuose, 
ir niekur daugiau. Krausė sakosi ją radęs čia augant kalnų miškuose 
1000 -- 1200 metrų aukštume ir tokiose vietose, kur jos niekas negalėjęs. 
iš kultivuojamo krašto užnešti. Cia ji pasitaikanti gana dažnai; vietos gy- 
ventojai ir turkų miškininkai Kerasune ją vadiną „laukine vyšnia“. Taigi, 
apie šios vyšnios nugabenimą į Europą gal būt ir kalba Pliniaus Vyresnio- 
jo paduodamoji žinia. Hehn'as savo žinomame veikale apie „Kulturinių 
augalų ir naminių gyvulių išsiplatinimą“* taip ir sako, kad iš Kerasuno 
apylinkių Lukullo į Europą pargabenta vyšnia esanti buvusi rūgštinė vyš- 
nia, Prunus cerasus. 

Nors už tai kalba tūlas argumentas, betgi šią nuomonę šiandien pa- 
laiko tik nedaugelis. Prieš ją, tarp kita, argumentuojama tuo, kad vargiai 
tai būtų buvęs reikšmingas dalykas įgabent rūgštinę vyšnią po to, kai Ita- 
lijoj jau buvusi pažįstama vertingesnioji saldinė vyšnia. Todėl šiandien 


1 V. Hehn-O. Schra der, Kulturpilanzęn und Haustiere, 8 Aufl. Berlin 1911, 
408 cituota iš Būgos 177. Ė 

2 Kulturpilanzen und Haustiere in ihrem Ubergang aus Asien nach. Oriechenland 
und ltalien sowie in das ūbrige Europa. 7 Aufl. 1902, 

daugiau linkstama manyt, kad Lukullaus pargabenta vyšnia tai buvo tik Ke- 
rasuno apylinkėse išauginta, o Europoj, ar bent romėnams dar nežinota 
saldinės vyšnios veislė. Tik tokia veislė ir galėjusi kultivuojama 
taip veikiai išsiplatint Pietinėj ir Vidurinėj Europoj, kame jau buvo įsigy- 
venusi jos pagrindinė forma. Taigi, einant šiaja nuomone, Lukullui neten- 
ka Pliniaus jam priskirta garbė būti pirmuoju vyšnios pergabentuoju į Eu- 
ropą, bet vis dėlto jam liekąs tas nuopelnas, kad jis savo tautiečius supa- 
žindinęs su saldinės vyšnios nauja kulturine veisle. Tačiau kai kurie, kaip - 
antai, Meyeris! nenori Lukullui pripažint nė to ir anąjį Pliniaus praneši- 
mą vadina „patriotiška legenda“ ir tiek. Tačiau tai jau gal būt yra per daug 
radikali ir šališka nuomonė. 

Jei tat atmesti manymą, kad rūgštinę vyšnią Europon yra atgabenęs 
Lukullus, tai lieka klausimas, kaip ji čion yra patekusi iš savo tėvynės 
Šiaurinėj Azijoj?. Apie tai neturime žinių. Įtikima tik, kad ji Europoj pa- 
sirodė po saldinės vyšnios, Italijoj, gal būt, imperatorių laikais, 0 paskui, 
kaip ir anoji, buvo toliau išplatinta kultivuojant. Berods, tas plitimas ne- 
bus ėjęs labai sparčiai, nes alemanų karstuose (iš 6 ir 7 šimtm.) Viurten- 
berge Bertsch'as* rado tik saldinės vyšnios likučių, o nerado rūgštinės*. 

Katra vyšnios rūšis ir iš kur pirmiausia pasiekė Lietuvą?  Neabejoti- 
na, kad saldinė, Prunus avium, kuriai taikoma ir visa ta aukščiau išrašyta, 
K. Būgos surinkta vardų grupė. Tas mūsų kalbininkas čia žodžio „vyš- 
nia“ kilmę veda net iš indoeuropiečių prokalbės: „Dalis indoeuropiečių 
prokalbės tarmių iš žodžio weisk- || weiks-, reiškusio „lipnų skystimą“, „sa- 
kus“, pasižinusi su vaisiniu medžiu Prunus avium, dėl sakų tekėjimo prami- 
nė jį “weisk-nia, *weiks-ilA ir *wiks-la“. 

„Jei saldinė vyšnia Europoj buvo pažinota jau nuo priešistorinių laikų, 
tai su tuo derinasi ir prileidimas, kad ir indoeuropiečių tautos su  jąja 
anksti susitiko ir kad todėl jos vardo pedsakų liko ir indoeuropiečių pro- 
kalbės tarmėse. Apie .tai, kuriuo keliu žodis „vyšnia“ atsirado lietuvių kal- 
boj, Būga reiškia šiokių nuomonių: „Iš indoeuropiškojo  „sakuočio“  me- 
džio vardo *weisk-ma lietuvių kalboje galėjo atsirasti dvi lyti, būtent: *wiekšnia 
ir "viešnia... Negalima pasakyti, ar garsų atatikimo atžvilgiu žemaičių viešnė 
gali būti savas, lietuviškos kilmės, žodis. Garsų atatikimo (atliepimo) 
mokslas aiškiai rodo, kad mūsų vyšnia, latvių vikšta ir prūsų  wišnaytos 
negali būt savi žodžiai, bendri su slavėnų žodžiu višta. Visus tris žo- 
džius aisčiai bus gavę iš savo kaimynų slavėnų kalbos... Kadangi Lietu- 
voje neauga laukinė vyšnia Prunus avium, tai jai negalėjo būti ir seno vardo, 
paveldėto iš indoeuropiečių prokalbės gadynės. Ir su vyšnia ir su viešnia 
(viešne) lietuviai turėjo pasižinti vėliau, kada slavėnai, atėję iš anapus Pripe- 
ties balų, įsibrovė lietuvių gyvenaman žemės plotan. Iš Valuinės, kame 
auga ir laukinių vyšnių, slavėnai bus jų atsinešę ir į naująsias savo sody- 
bas, šiaurėsp nuo Pripeties, Nemuno, Berezinos ir Dauguvės upių sšritin... 


1 K. Meyer, Kulturgeschichtliche und systematische Beitrige zur Gattung Pru- 
nus. Berlin 1923, 

2 K. Berts ch, Die Obstreste aus den Alamanengrabern von Oberflacht. Be- 
richte der deuschen botanischen Gesellschaft 45, 1927, 23—30. 

3 Visi ikšioliniai išvedžiojimai šin straipsnin įdirbti iš K. Kraus ė's straipsnio: 
UŪber die Heimat der Kiršche und ihr Vo:kommen in pontischen Kleinasien. Die Natur- 
wissenschaften 15, 1927, 4:5—428. Ten ir daugiau literaturos. 

Tuomet (V-—VII amžiai) kričvai (t. y. rusai) žodį višta „vyšnia“ bus dar 
tarę vėšiž. Taigi, žemaičių viešnia (vėliau: viešnė) ir būtų tų pirmųjų dienų 
santykių, kurių yra turėję lietuviai su kričvais, liudytoja“. 

* 


* * 

Abi didžiosios vyšnių rūšys, Prunus avium (saldinė) it Prunus cerasus 
(rūgštinė), per ilgą laiką kultivuojamos, šiandien turi po keletą veislių (at- 
mainų), o taip pat ir tų veislių hibridų, arba mišrių. Apie tai maloniai su- 
teikė žinių Žemės Ūkio Akademijos profesorius S. Nacevičius, kuriam 
ir šioj vietoj tariu kolegišką dėkui; bet jis nesąs tikras, kad pas mus būtų 
randamos visos čia suminėtos atmainos. Neabejotina yra tai, kad pas mus 
esti daug vyšnių išsigimėlių, kadangi jos dygsta iš kauliukų ir užauga 
neskiepijamos. 

Štai kaip šiandien atrodo vyšnios rūšių ir veislių klasitikacija (terminai 
sudarytojo): 

Prunus 
AVIUM 
trešnė: 
medis iki 20 metrų aukščio, su 
kiek pakeltomis (tiesiomis) šako- 
mis, kurios tvarkosi menturėmis; 
vaisiai (uogos) saldūs. 


CERASUS 
vyšnia: 
medis nuo 6 iki 12 m, su visai 
nusvirusiomis ar kiek tiek paki- 
liomis šakomis; labai dažnai iš 
šaknų atžalos; vaisiai rūgštūs, tik 
visai prinokę — kiek saldesni, 


| 


MONTMORENCY 


BIOARREAUX GUIGNE MORELLES 
vaisiaus mėsos vaisiaus mėsos Elas aka, BS mis Sa ss 
: - 3 | sios spalvos su be- I JE 
kietos: minkštos: spalvėmis sultimis.  timis: 1) Ostheim'o, 
1) Napoleon, arba 1) Elton (ružavos 2) Lietuvos „žaga- 
Kaiserkirsche, - spalvos), riškės vyšnios“!, 

2) Dėnnisseus 2) Hative, arba Ear- 
ly purple, =—=TTTT=—T172> 


(geltonos) 
3) Šehmidt“ 


(tamsios spalvos), 


3) Black Eagle 


(tamsios spalv.). 


Kies “E 


Su įvairiomis sa- 
vybėmis, žiūrint 
kokios kilmės 


1 Apie S vyšnias, arba žagariškes, sakoma, 


lusios iš Rusijos 


V 


————— 


Hibridai, arba mišriai — 


saldarūgštės vyšnios: 
1) įvairios greitovyšnės, k. a. 
Maisduke, 


2) reine Horteuse. 


Jų gera savybė tik ta, kad jos neiššala ir kad jų nemaža uždera. 


vy I £ kes 1, kad jos Lietuvon esančios atki- 
Vladimiro). Vienas žagarietis sakė jas esant pačias geriausias visoj 


Lietuvoj. Tačiau prof. Nacevičiaus žodžiais, jos, kokybės atžvilgiu, esančios prastos, smulkios. 


Gyvatės nuodų aparatas, jos nuodų sudėtis bei 
veikimas ir priemonės pries juos. 
Paveiksluotas priedas prie J. Eli so no straipsnio apie pantinę gyvatę“. 


Spręsti, ar kuri gyvatė yra nuodinga ar ne, vienintėlė tikra rodyklė 
tėra jos įkandimas. Nuodinga gyvatė savo viršutinėj žiaunoj, be masivinių 
paprastų dantų, turi dar kiaurus, — nuodinguosius dantis. Tokios gyvatės 
viršutinė žiauna yra palyginamai 
trumpa, o naktinių rušių, kokia 
yra ir mūsiškė pantinė gyvatė (Vi- 
pera berus'), yra visai sumenkė- 
jusi ir teturi vienų vieną nedide- 
lį kaulą (3 pav. 5 Nr.). Sis kaulas 
užpakaly atsirėmęs į ploną ko- 
telį (3 pav. 3 Nr.) ir tam tikro 
raumens gali būt pastumiamas 
priekyn ir atgal. Višutinės Žiau- 
nos apatiniame šone esti po 
dvejetą griovelių, kuriuose įsta- 
tytos nuodingų dantų šaknys. 


1 pav. Nuodin- 
gos gyvatės nas- 
rų bendras pa- 
veikslas: a) nuo- 
dus gaminamoji 
liauka, b) nuo- 
dingojo danties 
viršutinė skylelė, 
c)atsarginis nuo- 
dingas dantys. 
(Iš vok. Kosmos 
1930, 235 pusl.). 


Paprastaikiek- 2 pav. Panti ės gyvatės nasrai ir jos nuodingojo aparato anatomija: 
viename šone 1) Nasrai su nuodingaisiai< ir atsarginiais dantimis, 2) nuodų aparatas, 3) 
aki nuodingojo daniies išilginis pjūvis. D nuodus gaminanti liauka; A jos. 
< DO VIS ištekamasis kanalas; Z nuodingasis dantys; oO jo nuodų kanalo (K) vir- 
ną pilnai 1$- šutinė skylelė, uO apatinė skylelė (Iš Sc hm e i Dio). 
augusį dantį; 
už jų esti dar atsarginių dantų. Th. H. Roesler'is? sako, kad pernai metais 
tyrinėdamas vieno (Čekijos girių) seno ir labai stipraus pantinės gyvatės 
patino nuodų aparatą, radęs abiejuose šonuose užpakaly didžiojo nuodingo 
danties dar po septynetą atsarginių nuodingų dančių, kurių visi, nuo di- 
džiausio iki mažiausio, teturėjusio 1 milimetrą ilgio, buvo pilnai išaugę. Kai 
gyvatė laiko nasrus sučiaupus, tai jos nuodingieji dantys randasi gulstinoj 


* Kosmos 1930 m. Birželio mėn. 155 pusl. ir toliau. 


1 Vipera yra sutrumpini nas iš lot: vivipara=„gyvagimė“ (gimdanti gyvus vaikus); 
lot. berus — vandeninė gyvatė 
„2 Schlangengift und dessen Wirkung. Natur und Kultur 1930, Nr. 3, p. 88 ir t. Ir 
kiti šiame straipsnely s1minėti daviniai daugiausia paimti iš šiojo Ro es ler'io straipsnio 
Taip pat naudotasi ir S. T. Surė's straipsniu „Biss - von Giftschlangen“ (vok. Kosmos 
1930, 235 ir t.); iš ten paimtas ir 1-sis pav.; 2 sis pav. paimtas iš žinomo Schmeilio 
Zoologijos vadovėlio (Leitfaden der Zoologie), o 3-sis pav. iš Ber te 'io vadovėlio „Tier- 
kunde und Menschenkunde aut genetischer Grundlage“ (Wien 1918).. 

padėty (3 pav. a), o kai išsižioja, tai jie atsilenkia beveik visai statmenai 
43 pav. b). Nuodingieji dantys nuo kitų skiriasi žymiu didumu. Mūsiš- 
kės pantinės gyvatės nuodingieji dantys didumoj turi 3—4 milimetrus ilgio, 
daugiausia 5 milimetrus. Jie turi riestinės ylos pavidalą, kurią arčiausiai 
galima palygint su katės nagu. Prie dančio šaknies yra tuštuma dančiui 
maitint, o beto, kiekviename danty dar per visą jo ilgį priešakiniame išgaub- 
tame šone eina vamzdis su dviem skylelėm nuodams nueiti ir ištekėti. 
Nuodingieji dantys kieti kaip stiklas, trapūs ir nepaprastai smailūs. Todėl 
jie pigiai praduria net minkščiausius ir elastingiausius daiktus. Į kietus da- 
“ Įykus jie atsimuša kartais net sutrukdami, 
jei kandimas buvo smarkus. Nuodingam 
dančiui nulūžus, jo funkciją pasiima už 
jo buvęs atsarginis dantys. Kai kurie 
tyrinėtojai tvirtina, kad gyvatė pati perio- 
«diškai keičianti savo nuodingus dantis; 
pantinė atnaujinanti savo dantis po kiek- 
vienų „keturių savaičių. Atsarginiai dan- 
tys virstą labai veikiai pilnais dantimis ir 
didumoj jau po trijų dienų galį pilnai 
funkcionuot vietoj žuvusiojo dančio (dan- 
čių pavidalą rodo 1 pav. b, 2 pav. 2, 3 
ir 3 pav.). 

Su nuodingaisais dantimis sujung- 
tos nuodingosios liaukos (Glandula vene- 
nata) kalvio dumplių pavidalo (2 pav. D). 
Šiose liaukose paprastai tėra nedaug 
nuodų; bet jos tvinkte pritvinkusios nuo- 
dų, jei gyvatė ilgesnį laiką yra ne- 
kandus; be to, šiokiu atveju nuodai vei- 3 pav, Nuodingos gyvatės žiaunų mecha- 
kia stipriau, negu kad jei gyvatė yra ne- Rimas: a) nasrus Suelau BS, B) BEkandant, 
senai prieš tai jau kandusi. Išaikvoti “““leliai (Iš Bertelioj. | 
nuodai veikiai atpildomi ir yra stipresni 
negu senieji. Pačius nuodus galima sulygint ir net vadinti gyvatės seilėmis. 
Jie šviesūs kaip vanduo, skysti, permatomi, gelsvai ar žalsvai nudažyti. 
Lakmaus popierį jie nudažo raudonai, taigi daro tą pat, ką ir chemijos 
rūgštis. Nuodų sudėtin įeina įvairios baltimų rūšies medžiagos; gryname 
alkoholy jos sukreka (sukempa); jų nepaveikia ir didesnė šiluma. 

Visų gyvačių nuoduose randasi trys pagrindinės medžiagos, sumaišy- 
tos su vienos kitomis įvairia proporcija, dėliai ko atskirų gyvačių nuodų 
sudėtis cheminiu atžvilgiu ir jų veikimas skiriasi. Skiriama dvejetas įvairių 
nuodų rūšių: žaltiniai nuodai (pav. akiniuotosios gyvatės) ir gyvatiniai nuo- 
dai (pantinės ir barškuolės gyvačių); pirmosios rūšies nuodai daugiausiai 
žudo nervus, o antrosios — kraują. Trejetas pagrindinių medžiagų, iš ku- 
Tių sudėti nuodai, vadinamos šiaip: neurotoksinas, hemoraginas ir hemnoli- 
sinas. Visos jos yra nuodingi baltimų skilimo produktai, gavę savo var- 
«dus nuo savo veikimo savybių: neurotoksinas — kaipo  nuodinąs nervus 
hemoraginas — kaipo ardąs ir prakiurinąs kraujo indų sienas, trikdąs kvėpa- 
vimą ir sukeliąs mėšlungį; hemolisinas — kaipo naikinąs raudonųjų kraujo 

kūnelių spalvą ir juos suardąs. Ant daiktų paviršiaus nuodai veikiai sų- 
džiūsta ir tampa panašūs į žvilgančio, firniso (lakiero) pavidalo sluoksnelį, 
kuris savo nuodingas savybes dar išlaiko ištisais metais. Sie nuodai nebe- 
tenka savo nuodingųjų savybių kai esti sumaišyti su kalio tirpiniu; bet gy-- 
vatės įkandimo atvejais šios priemonės negalima tiesioginiu būdu pavartot, 
nes čia ji neveikia kaipo nuodams priešinga medžiaga. Ziūrint į gyvatės. 
nuodus pro mikroskopą, matyt baltimo pavidalo skysčiuj plūduriuojančios. 
celės. Gyvatei įkandus, šios celės, kaip kokios sėklos, patenka per žaizdą 
į kraują ir čia veikiai dauginasi, atimdamos kraujui deguonį ir tuo būdu. 

vūną užtroškindamos. Įkąstojo gyvūno kraujas sukreka. Gyvatės nuo- 
dų užnuodytas kraujas, įtrėkštas kitiems gyviams, juos nuodina iki trečios. 
ir ketvirtos eilės, žinoma, vis silpnesniu laipsniu Paimt nuodų per burną 
nėra taip nepavojinga, kaip pirmiau manyta; net labai praskiesti vandeny, 
jie sukelia skausmų skilvy ir trikdo galvos smagenų veikimą. 

Rusų gydytojas Feoktis tov'as Tartuose (Dorpate), laikęs pantinių 
gyvačių ir eksperimentavęs su jų nuodais!, nustatė, kad pantinė kiekvienam 
įkandimui išaikvojanti 0,022 gramo savo nuodų, ir kad visų savo nuodų ji 
neišbaigianti net ir 20 —30 kartų kandus. Nuodų veikimas visiškai priklau- 
so nuo gyvatės ūpo, kuriame ji esti kąsdama. Stipriausiai jos nuodai vei- 
kia vidudienį, taigi didžiausiu dienos karštymečiu, paskui taip pat kai gyvatė 
įerzinta ir kai ji išeina medžiot sutemus bei nakty. Gyvatės nuodai labiau 
ardo tų. gyvūnų organizmą, kurių kraujo apytaka yra spartesnė ir tobūles- 
nė, Gyvatės įkasti šiltakraujai gyvūnai nusibaigia daug greičiau, negu gy- 
vūnai šu pasikeičiančia kraujo temperatura. Bestuburiai gyvūnai beveik 
visai nereaguoja, nuodingosios gyvatės taip pat viena kitą gali kandžiotis 
nesukeldamos nunuodijimo reiškinių. Iš šiltakraujų, kurie pantinės gyvatės 
nereaguoja (kuriems jos įkandimas nežalingas), kurie drauge yra ir 


įkąsti Umemspjosžikandimas, 
jos naikintojai, daugiausiai žinomi Šie: šeškas (Putorius putorius), ežys (Eri- 
naceus Europaeus) it supis (Buteo buieo) (toks paukštis). Ežys tiesioginiam 


įkandimui nereaguoja tur būt dėlto, kad gyvatės dantys neprakerta jo odos, 
nes įtrėkštiems gyvatės nuodams jis neatsilaiko taip pat, kaip ir kiti šilta- 
kraujai (Roesler'io eksperimentas). 

Kuriam galui gyvatei nuodai reikalingi? Nagi nuo savo neprietelių 
apsigint, kaip kad panašų ginklą turi bitės, širšės ir kai kurie kiti vabzdžiai; 
bet gyvatė nuodų turi ypačiai savo mitybos reikalui — savo grobiui įveikt. 
Nenuodingosios didžiosios gyvatės, antai, savo sugrobtą gyvulį, prieš pra- 
rydamos, pasmaugia jį savo milžiniško stiprumo raumenimis. Nenuodingas 
smulkus gyvatės giminaitis žaltys savo grobį sučiumpa ir sulaiko sąvo 
daugeliu dantų, turimų žiaunose ir gomury. Tuo tarpu tais nedaugeliu ir 
tokiais smulkiais dantimis, kuriuos turi pantinė gyvatė, ji nepajėgia savo gro- 
bio sučiupt taip kaip žaltys ir jį gyvą praryt; stipriai besistengiąs gyvūnas 
tikrai iš jos dantų išsisuktų ir paspruktų. Todėl gyvatė pirmiau savo gro- 
bį užnuodija jam įleisdama nuodų, o idant jis ir įkąstas negalėtų pabėgt 
į kokią apsaugos vietą, nuodai turi stipriai veikti, kad grobis kristų negyvas 
bent gyvatės akiračio tolumoj. Vadinasi, ir gyvatės nuodai yra vienas gam- 
tos įtaisymų tikslingumo pavyzdys. 


1 Jo sunkių ir vertingų eksperimentų daviniai paskelbti Rusų Mokslo Akademijos. 
raštuose 1887 m. 

Bet kaip tai atsitinka, kad gyvatė kartais įkanda („įkerta“) ir didelį gy- 
vulį ar žmogų, kurie juk netinka jos grobiui? Taip atsitinka tuomet, kuo- 
met gyvulys ar žmogus tyčiomis ją paliečia — suspaudžia, užmina; ji 
tuomet gindamosi ir kanda. Berods, pavojaus būti gyvatės įkąstam randa- 
si ne tik tuomet, kuomet žmogus netyčiomis prisiartina prie gyvatės, bet 
ir kuomet gyvatė prisiartina prie žmogaus ieškodama jo draugystės. O ši- 
taip įvyksta štai kokiomis apystovomis. Gyvatės yra šalto kraujo gyvūnai, 
t. y. jų kūno temperatura derinasi prie išviršinės oro temperaturos. Bet 
kaip žmogus, taip ir gyvatė, kad galėtų išplėtot savy aukščiausią gyvybinę 
eneigiją, reikalinga 35—370C kūno temperatyros. Todėl nenuostabu, kad 
gyvatę vėsią naktį pritraukia žmogaus gyvenamos vietos bei jo kūno šiluma 
ir dėliai to ji įšliaužia į kaimiečio gyvenamą patalpą, artinasi prie paliktos 
ugniavietės ir įsirango į naktigonio arba girioj apsinakvojusio turisto dra- 
bužius. Tuomet tai pagulta ar kaip kitaip suspausta gyvatė ir gali įkąst, 
nors ji labai nenoromis aikvojanti savo nuodus kąsti tokį gyvūną, kuris 
netinka būti jos grobis. Taip mano S. A. Surė, auginęs daug įvairios rū- 
šies pantinių gyvačių iš įvairių Europos kraštų. Jis tarp kita rašo: „Panti- 
nės, su kuriomis gerai apsieinama, —- atvirkščiai negu apie jas manoma — 
būdamos nelaisvėj turi nuostabiai gerą nuotaiką (gutmūtig), net ir prieš 
susirgdamos. Jei būtų jos buvusios kitokios, tai nuo 1024 m. jos būtų 
mane šimtus kartų įkandusios. O aš buvau ,tik“ septynetą kartų įkąstas ir 
visuomet tik į kairės rankos pirštus. Keturis kartus buvau įkąstas todėl, 
kad jos į pirštą man įkirto nepataikindamos įkirst prabėgantį maistinį gy- 
vūną; vieną kartą aš, neapsižiūrėdamas, prispaudžiau viena gyvatę dugneliu; 
ir du kart gyvatė įkando tyčiomis, „supykusi“. Du kartų — trečiąjį ir- 
septintąjį — įkando suaugusios, 55—65 cm ilgio gyvatės, o kitus—jauniklės. 
25—30 cm ilgio“. 

Kas daryt nuodingajai gyvatei įkandus? Mūsų liaudies nuo senų se- 
novės vartojama priemonė — eit pas burtininką ir duot užžadėt. Jei ši 
priemonė didumoj ar visuomet pagelbėdavo ir pagelbsti, tai dėkui Dievui: 
Lietuvos gyvatės nėra tokios nuodingos, kad nuo jų 
žmogui mirtis būtų neišvengiama. Tuo tarpu įkandus kai ku- 
rioms karštųjų kraštų gyvatėms (k. a., akiniuotei) mirtis gali ateit po keleto. 
minutų ir joki užžadėjimai „nemačija“. Racionalios priemonės, su kuriomis 
visi sutinka, gyvatei įkandus, iki bus suteikta gydytojo pagalba, patariamos 
šios: 1) stropiai (keletą kartų) užveršt įkąstą kūno organą aukščiau įkandi- 
mo vietos, idant užnuodytas kraujas nenueitų tolyn į kūną; 2) praplatint 
įkandimo žaizdą, kad sustiprėtų kraujo ištekėjimas; 3) įkąstos vietos aplin- 
kumoj įšvirkšt vandeny ištirpinto chlorkalkio; (jo galima gaut vaistinėse 
pastilių pavidalu su pridėta injekcijai švirkštynėlė)! ar kalio pemanganato 
tirpinio. 

Nevienodos nuomonės yra kai dėl žaizdos išdeginimo? ir alkoholio varto- 
tojimo pajutus įkandimą. Iš vieno šono alkoholis rekomenduojamas ir 


1 Šią priemonę įvedė Cal mette'as, dirbęs Pasteur'o Institute Paryžiuj. Cal- 
mette'as iš visa yra gyvačių nuodų tyrinėjimo tėvas. Po jo šiam tyrinėjimui buvo ir yra 
atsidėję: Sewall, Phisalix, Bertrand, Kauimann, Flexner, Noguchi, Simons. Farmų nuodin- 
£Oms gyvatėms auginti ir joms tyrinėti turi mtestai: Bombay, Kasauli, Saigon, Nhatrang, 

utantan, Philadelphia, Sidney, Johannesburg ir kiti. 

2 Ziūrėk apie tai žemiau Dro Fock'o nuomonę. 

rimtų vadovėlių (Schmeil'io, Bertelio). Bertel'is, antai, rašo: „Gėrimas di- 
desnio kiekio alkoholio (romo, konjako, degtinės) padaro tai, kad nuodai 
iš kraujo išeina plėnių pavidalo nebenuodingomis nuosėdomis“. Tačiau 
S. A. Surė, antai, rašo: „Tinkamumo sąlygos atlaikyt kūno užnuodijimą 
gyvatei įkandus yra tos pačios, kaip ir kiekviename sporte: turi būt neal- 
koholikas bei nerikorius ir turi iš anksto turėt sveiką kraują. Tūlą nuste- 
bins, kad aš primygtinai pabrėžiu, jog iki šiol vartota bent Vokietijoj— (kaip 
matėme ir Lietuvoj) — priemonė gert alkoholio nuo gyvatės įkandimo, 
mano manymu, yra niekas daugiau, kaip naujas apsinuodijimas. Bet tatai 
aure žinojo ir apie tai rašė jau rusų gydytojas Feoktistov'as, kuris pra- 
eitojo šimtmečio aštuoniasdešimtaisiais metais Tartuose (Dorpate), su pa- 
našiu pasisekimu kaipir aš, išlaikė sveikas Europos pantines gyvates žiemą 
vasarą ir tyrinėjo jų nuodus. Šiandien tatai patvirtins kiekviena gyvačių 
Tarma: alkoholikai turi mažiausio atsparumo gyvatės nuodų veikimui ir di- 
dumoj esti nuodingųjų gyvačių farmų aukomis be vilties. Tatai patvirtina 
ir oficialinis patarimo lapas apie tai, kas daryt pantinei gyvatei įkandus“.— 
"Tas. lapas išleistas Vokiečių vyriausybės Berline. Ar nebūtų tikslu, kad 
ir mūsų Sveikatos Departamentas išleistų tokios rūšies literaturos? 

1930.VII.15 Pr. Dovydaitis. 


Naujausias gydytojo patarimas, kas daryt gyvatei 
įkandus ir kaip gyvates naikint. 


Aukščiau įdėtąjį straipsnelį jau pabaigus, mums rūpimu klausimu su- 
žinojome dar nuomonę vieno gydytojo, išreikštą viename vokiškame medi- 
cinos laikrašty (Medizinische Welt 1930, 8 Nr.) Tą nuomonę čia reiškia 
gydytojas Dr. K. Fock'as, turėjęs reikalo su mirtingu (tai išimties atvejis) 
pantinės gyvatės įkandimu. Įkąstos vietos išdeginimas, jo manymu, esąs 
maža naudingas, kadangi tuo būdu įleistųjų nuodų porcija tik rečiausiais 
atvejais esanti pasiekiama ir sunaikinama. Alkoholio gėrimą jis laiko tie- 
siog žalingą, kadangi alkoholis panaikina veikimą gydomojo serumo, jeigu 
paskiau tenka jo griebtis. Naudingiausia esą kiek galima veikiau užrišti 
įkąstą sąnarį aukščiau įkąstos vietos! Taip pat patartina priemonė įkąstoj 
vietoj aštriu peiliu (skustuvu) padaryt du rėžiu, gretimai einančiu su linija, 
jungiančia gyvatės dantų odoj pradurtas skyleles. Iš prapjautų rėžių turi 
gausiai ištekėt kraujo; galima jis ir iščiulptiž. Taip pat patariama arti įkąs- 
tos vietos švirkšt po oda kalio permanganato tirpinio (raudonas, kaip vy- 
nas). — Gyvatėms naikint Dr. Fock'as pataria ganyt gyvatynuose kiaules, 
kadangi kiaulės esančios geriausi gyvačių naikintojai. Nuo savęs pridur- 
sime, kad gyvates netiesioginiu būdu naikinsime globodami ir kitus, aukš- 
čiau minėtus, jų naikintojus, būtent, šešką, ežį ir supį. Pr. D, 


* Įkandus koją, raištį tiksliausia dėti aukščiau kelio, o įkandus ranką — aukščiau 
alkūnės, kadangi čionai yra tik po vieną kaulą ir todėl yra galima gerai suveržt kraujo ir 
limfos takus. Kad nuo suveržimo nepasidarytų uždegimo, reikia raištis kartas nuo karto 
truputį atleidinėti. (Daugiau patarimų duota Elisono straipsny ir aukščiau minėtame vo- 
kiškame patarimo lape; jį išleido firma J, Springer, Berline). Pr. D. 

2 Ciulpti tegalima leisti tam, kas neturi žaizdų ant lūpų ir byrnoj. Iščiulpti syvai 
suprantama, turi būt ko veikiausiai išspjauti. "Pris 


„ais Talas ik“ aa ili A 


„Atslųsta paminėti. 
Marema ikos imis Fakulteto leidiniai. 
; „Prof. V. Čepinskis, Cheminė pusiausvira. Fizinės chemijos II . 
dalis. Klaipėdą, 1930, 368 pusl. 80. Kaina 15 It, | 
| Prof. V Čepinskis, Chemijos kinetika ir fotochemija. Fizi- 
nės chemijos III dalis. Kaunas, 1930, 280 pusl. 89. Kaina nepažymėta. | 
„Sakalo“ B-vės leidiniai. 4 


Vytautas Didysis 1350—1430. Parašė A. Šapoka Z.Ivins- 
kis, V. Dėdinas, A. Kučinskas, S. Sužiedėlis, P. Šiežas, Dr. M, 


„ Krasauskaitė. Redagavo P. Šležas. Su Vytauto Didžiojo atvaizdu 


ir žemėlapiu, Kaunas 1930, XXIV-|-- 206 pusl, Kaina 10 It. 5 
Vytautas Didysis 1430—1930. Spalvotas sieninis paveikslas. Pie- 


šėA. Germanas. Kliše gamino ir spausdino „Spindulio“ B-vė. Kaina 3 It. 


Elena Mnišek, Raupsuotoji  (Trędowata). Apysaka, II dalis. 
Išvertė P. Jurgelevičius. Kaunas 1930, 278 pusl Kaina 3,50 It. 

Pietaris, Lapės gyvenimas ir mirtis. Hustravo Meno Mo- 

kyklos gr. st. mok.: Pulgis Andriuškevičius, J. Kuzminskas, VI. Norkus ir 

R. Rupkus. „Korėgavo prof: Dabužinskas. Kaunas 1930, 64 pusl, 


ia Kaina 2 It 

, | M. Lašstauskienė-Lazdynų Pelėda, Radybos. Apysaka. Įva- 
do žodį parašė Liūdas Gira, Kaunas 1930, 163 pusl. Kainą 3 litai, 
„Vairo“ B-vės leidiniai, 

Lori, Dėdė iš Čikagos.  Apyšaka. Išvertė J. Ku sa. Kaunas 
1930, 162 pusl. Kaina 2 It | 

Harry Strong, Pakrančių plėšikai Apysaka iš jūrininkų gyve- 
nimo. Išvertė Juozas Vaidevutis. Kaunas 1930, 112 p. na 
nepažymėta. a 
 /Žane Grey, Pasienio legionas. Romanas. Iš vokiečių kalbos 
vertė K. Puida. I ir II dalis. Kaunas 1930, 212--216 pusl. Kaina po 3 
litus kiekviena dalis. r di i 
„Vairo“ B-vės Knygų Katalogas Nr. T. L 

„Vairo“ B-vės Knygų Biuletenis Nr. 8, 1930 m. 

Kitų leidėjų leidiniai, 

Kun. B. Andruška S. f, Evangelijų kilmė ir jų tikėtinumas. 

Kaunas 1930, 200 pusl. 80. Kaina 3,50 lt Tėvų Jėzuitų leidinys.“ 
“M. Vaitkus, Vilnius Mūsų! „5 veiksmų drama. Kaunas 1930, 44 

pusl. 80. Kaina 1,50 lt. Vilniu Vaduoti Sąjungos Leidinys Nr. 43. 

Giovani Papini, Kristaus istorija. Iš italų kalbos išvertė Dr-as 
Mačiulis. Antroji dalis, Kaunas 1930, '228 pusl. 89. Kaina 6,50 lt 
„Žinijos“ B-vės 21-sis leidinys. - Dabar šios puikios knygos jau pilnai iš- 


| leistos lietuvių kalba. 


Kan. J. Tumas, Kanauninkas Petras Legeckas ir jo gyvenimo 
nuotykiai. Mariampolė 1930, 44 pūsl: „Šaltinio“ knygynėlio 19 Nr. 
Kaunas 1030-1830. Parašė V. Bičiūnas. Kaunas —Mariam- 


4 "„palė 1930, 260 pusl. did. 8? si: Kauno miesto planu. Kaina 9 lt. 


1E. o. pret. Fr. Butkevičius, Neorganinės chemijos praktikos 
darbai. Vadovėlis I ir II semestrų studentams fizikams, biologams, tech- 
nikams ir farmacitinkams. Kaunas 1929-30, akad. „met. Lietuvos Univer- 


“, siteto Studentų Matematikų-Fizikų Drjos leidinys 8 Nr. 


Švietimo Darbas 


ai 


a geo os 
1930-ms Vytauto Didžiojo met. 
Švietimo Ministerijos“ laikraštis, skiriamas švietimo ir auklėjimo 
"reikalams, eina kas mėnuo vidutiniškai po aštuonetą spaudos lankų 


Laikrašty eina šie skyriai: 

Straipsniai, skiriami švietimo dalykams nagrinėti ir 
popularinti. Straipsniai, skiriami auklėjimo reikalams. 
Lietuvos švietimo reikalų apžvalga. Užsienio švietimo 
reikalų apžvalga. Mokymo ir auklėjimo pavyzdžiai. 
Metodirlės panekos Kalba ir literatura. Kritika, re- 
cenzijos ir 

timo darbo žinios. Oficialinis skyrius (programos, 
aplinkraščiai ir įsakymai). 

„Švietimo Darbui“ bendradarbiauja šie asmenys; 

I. Andrulytė, Z. Ašoklis, A. Audzijanis, V. Augustauskas, prof, J. Balčikonis, 


ibliografija, Informacijos, patarimai. Svie- 


A. Balys, K. Baltrukonis, J. Barkauskas, M, Bartuška, B. Bendinskas, M. Bi- A 


liūnas, doc. dr. Pr. Brenderis, A. Busilas, VI Butkūs, P. Būtėnas, J. Cimbolaitis, 
Stasys Dabųyšis, garb. prof. pral. A. Dambrauskas, P. Daukas, Karolis Dineika, 
K. Dymša, J. Gailevičius, K. Gasiūnaitė, J Geniušas, A. Giedrius, L. Gira, M. 
Grigonis, Š Hessen'as, A. Jakučionis, Ptr. Jonikas, A. Juška, V. Kaman- 
tauskas, A.. Karalius, Pr. Karaliųs, K. Kepalas, G. Kesleris, M. Kirlys, M. Krikš- 
čiūnas, J. Kručkauskas, V. Kuliešis,Žg. Kuzmickis, St. Kuzminskas, Pr. Kviet- 
kauskas, E. Lastas, J. Laužikas, M, Mačernis, Ig. Malinauskas, A. Merkelis, 
P, Mičevičius, J. Mičiulis, J. Mikalauskas, J. Miškinis, prof. A. P. Nečajevas, 
A. Nemickas, J. Norkus, J. Petrulis, V. Plaušinaitis, prof. M. Račkauskas, V. 
Ruzgas, doc, Pr. Skardžius, doc. K. Sleževičius, A. Smilingis, V. Soblys, Š. 
Sužiedėlis, M. Šalčius, A. Šidlauskas, P. Šinkūnas, L, Šlapelienė, Ign. Šlapelis, 
M. Šlaža, T. Šuravinas, VI. Švipas, A. Taškūnas, S. Tijunaitis, K. Ubeika, A. 
"Urbonas, prof. J. Vabalas-Gudaitis, B. Vaitiekūnas, M. Vasiliauskas, D. Venckus, 
Ant. Venclova, J. Vidūnas, L. Vitkauskas, J. Vokietaitis, J. Zurba ir kiti. 
| Redaguoja Ant. Kasakaitis. 
2 Prenumeratai moka: 
Lietuvoj, Latvijoj, Estijoj ir Vokietijoj metams 40 It. 
pusei metų 20 lt. Amerikoj ir kitur užsieniuose metams 
60 It, pusei metų 30 lt. Pradžios, aukštesn., vidurinių 
ir specialinių mokylų mokytojai ir. pradžios mokyklų 
inspektoriai metams moka 32 lt., pusei metų 10 lt. 
Atskiro numerio kaina 4 litai. 
Mokytojams ir inspektoriams, atšiuntųsiems oficialų pa- 
pasižadėjimą užsimokėti prenumeratą, žurnalas 
siuntinėjamas į skolą. 

„Švietimo Darbo“ Redakc. ir Administracijos antrašas:: 


Švietimo Ministerija, Kaunas, Gedimino g. 40. | 


Kaunas, „Šviesos“ spaustuvė, Jakšto gatvė, Nr. 2 Tel. Nr. 20-95. 


